
हरे राम हरे राम राम राम हरे हरे । हरे कृष्ण हरे कृष्ण कृष्ण कृष्ण हरे हरे ॥ 

त्रयी सांख्यं-योगः पशुपतिमतं वेष्णवमिति प्रभिन्ने प्रस्थाने परमिदमदः पथ्यमिति च्‌ । 

मुरली-समाधि 


मोहनके हियमे भरी मधुर सुधा रसखान। 
निकली वह मधु सरित-सी बन सुरलीकी तान ॥ 
निज रस सरिता मधुरमें बृत्ति हुई तल्लीन । 
सुरलि-समाधि लगी, हुए बाह्य चेतना हीन ॥ 
त्यां ही मोहन-मोहनी सुन सुरळी संगीत । 
हुई स्तब्ध बेभान ज्यों चित्रलिखी-सी भीत॥ 

कल्याण 


याद रक्खो- किसी भी प्रकारसे किसी भी प्राणीके 
हितका विनाश करना हिंसा है । यह हिंसा मनसे 
होती है, वाणीसे होती है, कर्मसे होती है । किसीके 
भी हितनाशकी चाह करना मानस हिंसा है; 
हितनाशकी बात कहना वाचनिक हिंसा है और 
हितनाश करना कर्मजनित हिंसा है । 

याद रक्खो- कोइ भी प्राणी अपना अहित नहीं 
चाहता; सभी अपना हित--भला चाहते हैं | अतएव 
सदा मन-बचन-शरीरसे वही करना चाहिये जिसमें 
दूसरोंका हित होता हो । यही “अहिंसा” है। इसीका 
नाम मैत्री! है | यह अहिंसाकी- मैत्रीकी वृत्ति 
प्राणिमात्रके प्रति होनी चाहिये | मानवप्राणी विवेक- 
सम्पन्न है, अतएव उसपर विशेष दायित्व है | मानवप्राणी 
यदि परस्पर एक दूसरेके हितसाधनमें लग जाय, सभी 
सबके हितकी बात सोचें, हितकी बात कहें और 
हितका काम करें तो सबका भला हो सकता है । यह 
समश्टि-कल्याण ही वास्तवमें “मानवधम? है । 

याद रक्खो--जो धारण करता है, वह धर्म है-- 
जिस आचरण-व्यवहारके द्वारा प्राणिमात्र दुःखसे 
छ्टेँ, सब सुखको प्राप्त करें, सबकी उन्नति और 
समृद्धि हो, खं सभी परस्पर एक दूसरेके सुख-हित- 
सम्पादनके लिये सचेष्ट रहें | इस प्रकारके सर्वभूत- 
हितकर आचरणका नाम ही धर्म है । 

याद रक्खो--मानव-जगतमें जब इस धर्मका 
विस्तार होता है, तब जगतूका वातावरण प्रेम तथा 
झान्तिसे भर जाता है । द्रोह:द्रेष, वैर-हिंसाका अस्तित्व 
लोप-सा होने लगता है और जब हिंसा नहीं होती तो 
प्रतिहिंसा कहाँसे होगी | सब सबको प्रसन्न देखना 
चाहते हैं और सब सबको देखकर प्रसन्न होते हैं. । 

याद रक्खो--जब मानव-समाजमें द्रोह-देष, वैर- 
हिंसा तथा प्रतिहिंसा आदि दोष बढ़ जाते हैं तब इनकी 
प्रेरणासे हिंसा-'परायण होकर मनुष्य खयं ही मनुष्यका 


बिनाश सोचने तथा विनाश करनेमें छग जाता है । 
उसके मन-बुद्धि, उसकी शिक्षा-विद्या, उसका शानः 
बिज्ञान, उसकी शक्ति-सामर्थ्ये, उसकी धन-सम्पत्ति, 
उसका अधिकार-प्रभाव और उसका आराधन-छजन--- 
सब इस विनाशके साधन बन जाते हैं । 

याद खखो--मनुष्यकी शक्ति अपार है और उसकी 
योजनाएँ अत्यन्त विस्तृत तथा बहुमुखी हैं. । उसकी 
योजनाएँ मन-बुद्धिका निर्माण तथा विकास करनेवाले 
सत्संग, साहित्यलेखन, खान-पान, गोष्टी, समा-सम्मेलन, 
बड़े-छोटे विद्यालय एवं विश्वविद्यालय; ज्ञानाजनके लिये 
छोटे-वड़े आश्रम; विज्ञातकी बड़ी-बड़ी प्रयोगशाला; 
शक्ति-बल-सामर्थ्ये बढानेवाली मल्छशालाएँ, युद्धकला- 
शिक्षालय, शख्नाख-निर्माणकेन्द्र; छोटे-बडे व्यापारकी 
मण्डियाँ, विभिन्न वस्तुओंका उत्पादन तथा निर्माण 
करनेवाले कारखाने, छोटे-बड़े कृषिक्षेत्र; छोटे-बड़े 
न्यायालय, मन्त्रणाल्य, राजदरवार, धारासमाएँ और 
संसद एवं मठमन्दिर-चच-मसजिद-अग्निमन्दिर 
आदि आराधनस्थळ यथायोग्य चलते हैं. और समी 
अपने-अपने क्षेत्रमै काम करनेमें लगे रहते हैं; परंतु 
मनुष्यकी हिंसापरायणताकी बृत्ति समी क्षेत्रॉमें उसके 
प्रत्येक कार्य या साधनका प्रयोग करना चाहती है 
हिंसामें, उसका फल चाहती है हिंसावृत्तिकी सार्थकता, 
जिसका परिणाम है “विनाश” । इसलिये मनुष्यको 
हिंसावृत्तिका सर्वथा परित्याग करके धर्मपरायण 
होना चाहिये । 

याद रक्खो--धर्मपरायण होनेका अर्थ ही है-- 
प्राणिमात्रके प्रति विशुद्ध अहिंसा और मेत्रीभावना 
एबं सदा सबका हित सोचने तथा हित करनेकी वृत्ति । 

याद रक्खो--इस सर्वेभूतहित-वृत्तिका होना ही 
मानवताकी सूचना है और इसीके विस्तारमें मानवता- 
विकास है । पढी मानव-धमे है । 

मन-वचन-कर्मकी एकता 


( पूज्यपाद योगिराज श्रीदेवरहवा बाबाका उपदेश, प्रेषक--श्रीरामक्ृष्णप्रसादजी ) 


कर्मके विचारसे तीन साधन हैं, जिनके द्वारा 
हमारे सभी कर्म होते हैं | प्रथम साधन है--मन | 
मनके द्वारा हमारा जो विचार-संकल्य होता है उसे हम 
“मानसिक कर्म? कहते हैं | द्वितीय साधन है---वचन । 
वाणीके द्वारा हम जो वचन बोलते हैं वह है हमारा 
“वाचिक कर्म! । और तृतीय है शारीरके द्वारा होनेवाला 
कर्म । इसे “कायिक कर्म? कहते हैं | इन्हीं मन, वचन 
और कायाद्वारा हमारे सम्पूर्ण कर्म होते हैं | हम अपने 
मनमें जो विचार-संकल्प करें; उसीको वाणीसे भी व्यक्त 
करें और तदनुसार ही शरीरसे भी कार्य करें तो यह 
मन, वचन और रारीरके कर्मोका सामञ्जस्य है । जो 
इस प्रकार कर्म करते हैं वे निसंदेह महात्मा हैं। जो 
इसके विपरीत काम करते हैं यानी मनमें कुछ दूसरा 
ही विचार किया और वाणीसे जब व्यक्त करना हुआ 
तो कुछ दूसरी ही बात कही और शरीरके द्वारा जो काम 
किया वह कुछ अन्य ही किया । इस प्रकार मन-वचन 
और कायामें एकता नहीं रही । जो लोग ऐसे कार्य 
करते हैं, उन्हें दुरात्माकी संज्ञा दी गयी है | शा्चन 


मनस्येकं वचस्येक कमंण्येकं महात्मनाम्‌ । 
मनस्यन्यद्‌ वचस्यन्यत्‌ कमण्यन्यद्‌ दुरात्मनाम्‌ ॥ 
इसलिये सत्कमॉके सम्पादनके ळिये इन तीनोमें 
सामञ्जस्यता स्थापित करनी चाहिये । इसीको दूसरे 
शब्दोंमें हम सदाचार’ कहते हैं । सदाचारकी जीवनमें 
बडी आवश्यकता है | सदाचारके बिना न इस लोकमें सुख 
है, न परलोकमें | मनमें सदा शुम विचार तथा झुभचिन्तन 
हों, इसके लिये भगवानका सतत स्मरण करना चाहिये । 
वाणी मधुर और विनयशील होनी चाहिये और सत्य 
बोलनेका ही अभ्यास करना चाहिये । प्रत्येक व्यक्तिको 
यहाँ जो ममताने घेर रक्खा है, उससे छूटनेके लिये 
मनमें इस भावका बराबर स्मरण रखना चाहिये कि 
“संसार हमसे प्रतिदिन छूटा जा रहा है और एक दिन 
वह समय आ ही जायगा, जब्र हमें सब कुछ छोड़कर 
यहाँसे कूच कर ही जाना पड़ेगा ।' संसारकी सारी 
चीजें नश्वर हैं और एक परमात्मा ही अखण्ड, एकरस 
और सदा रहनेवाला है । इसलिये उसको सदा स्मरण 
करते हुए निम्न प्रकार नमस्कार करना चाहिये-- 


ई कृष्णाय {वासुदेवाय हरये परमात्मने । 
प्रणतक्लेशनाशाय गोविन्दाय नमो नमः ॥ 


नाश” ANE Yee 


हर: 
४ 


ही) 


प्रार्थना 


“विपदा है करुणाभा, दुःख तुम्हारा है प्रभु ! आशीवोद्‌ । 
है प्रतिकूल परिस्थिति जगकी सुखपरिणामी विना विवाद? ॥ 
२/ यह अनुभूति करा दो हे प्रभु ! जाग्रत्‌ कर दो यह विश्वास । 
२१ लगा रहे मन नित्य तुम्हारे चरणांमे कल्याण-निवास ॥ 
९/ सब कुछ भूल नित्य तुमसे प्रभु ! जुड़ा रहे जीवन निबोध । 
४४ तृप्त रहूँ मै नित्ययुक्त हो, रहे न कोई भी मन साध ॥ 
९४ रहूँ देखता हर हालतमें सदा तुम्हारी मुख-सुसकान । 
स्मरण बने जीवनका जीवन एक तुम्हारा ही हो ध्यान ॥ 


ECE 

[ मायासे तरनेका सरल उपाय--ईश्वस-भक्ति ] 


( एक पुराने प्रवचनके आधारपर लिखित ) 


प्रश्ष--श्रद्धा करना चाहते हैं, फिर होती क्यों नहीं ! 

उत्तर--न होनेमें मूर्खता ही हेतु है । 

प्रक्ष--मूर्खता केसे दूर हो ! 

उत्तर--भगवानसे प्रार्थना करे, नाम-जप करे ओर 
सत्संग करे | मुझपर जब-जब कामका आक्रमण हुआ तब- 
तब मैंने “हे नाथ | हे नाथ !! याँ पुकार लगायी, तो तुरंत 
ही कामका असर दूर हो गया | रातमें एक भाईने पूछा था 
कि हमपर काम-क्रोधका बहुत आक्रमण होता है, क्या करें । 
तो हमने यही उत्तर दिया कि “भगवानसे प्रार्थना करो |? 
काम) क्रोध, लोम--तीनोंका आक्रमण होता है तो शास्त्रामे 
इसके लिये बहुत-से उपाय बताये गये हैं | नामजप तथा 
विचारसे भी इन दोर्षोका नाश होता है । कोई भी उपाय 
न चले तो भगवानसे प्रार्थना करे--'हे नाथ | हे नाथ !! 
बचाओ ! काम; क्रोध, छोभ--ये तीन शत्रु आक्रमण कर 
रहे हैं ।! ऐसी परिखितिमँ भगवानकी शरण ही उपाय है । 
अजुनने जेसे भावसे प्रार्थना की थी उसी तरह भावसे 
प्राथना करनी चाहिये | माव न हो तो वाणीसे बोल- 
बोलकर उनकी नकल ही करे। 

स्थाने हृषीकेश तव प्रकीर्त्या 

जगत््रहप्यत्यनुरज्यते च । 
रक्षासि भीतानि दिशो द्रवन्ति 
से नमस्यन्ति च सिद्धसद्वाः॥ 
(गीता ११ । १६ ) 

“है अन्तर्यामिन्‌ | यह योग्य ही है कि आपके नाम, 
गुण और प्रभावक्रे कीर्तनसे जगत्‌ अति हर्षित हो रहा है 
और अनुरागको भी प्राप्त हो रहा है तथा भयभीत राक्षसलोग 
दिशाओंमें भाग रहे हैं और सब सिद्धगणोंके समुदाय 
नमस्कार कर रहे हैं |? 

दसवें अध्यायमें मी उन्होने प्रार्थना की है-- 


परं ब्रह्म परं धाम पवित्रं परमं भवान्‌। 
पुरुषं शाश्वत दिव्यमादिदेवमजं विसुम्‌॥ 


(आप परम ब्रह्मम परम धाम और परम पवित्र हँ; 
क्योकि आपको सब ऋषिगण सनातन दिव्य पुरुष एवं 
देवोका भी आदिदेव, अजन्मा और सर्वव्यापी कहते हैं ।? 

इस प्रकार स्तुति करते हुए अर्जुनने चतुर्भुजरूपके 
दर्शन देने तथा विभूति और योगशक्तिको कहनेके लिये 
प्रार्थना की थी उसी तरह प्रार्थना करे | अथवा संतलोग 
जैसे स्तुति करते हैं--- 


त्वमेव माता च पिता त्वमेव 


त्वमेव . बन्धुश्च सखा त्वमेव । 
त्वमेव विद्या द्रविणं त्वमेव 
त्वमेव. सवं मम देवदेव॥ 


इस तरह स्तुति करे। स्तुतिमें ओर प्रार्थनामें अन्तर 
है । भगवानके गुणोंका गान स्तुति है और भगवानसे याचना 
करना प्रार्थना है | याचना ऐसी चीजौकी करनी चाहिये-- 
भजन-ध्यानकी, दर्शनोंकी । सांसारिक पदार्थोकी माँग नहीं 
करनी चाहिये । धनकी, ऐश्वयकी याचना करना तो 
आत्मघात करने-जेसा है | सांसारिक भोग और ऐश्वर्य 
दीपकके समान हैं । इनकी इच्छा करना अपने-आपको 
पतंग बनाना है | जेसे पतंग दीपककी छोमें जलकर मर 
जाता दै, वेसे ही ऐश्वर्यके संग्रह और भोगोंके उपभोगसे 
नाश ( अधःपतन ) ही होता है । इसलिये सांसारिक मोग 
और ऐश्वर्यकी कभी इच्छा ही नहीं करनी चाहिये | खूब 
बैराग्ययुक्त होकर विचरना चाहिये | त्रिलोकीके ऐश्वर्यको 
धूलके समान समझकर विचरना चाहिये | वही पुरुष आगे 
चलकर महात्मा हो सकता है | सांसारिक भोग तो रोग हैं । 


प्रश्न--( १ ) हमलोग मायामें फँसे हुए हैं, इससे 
बचनेका क्या उपाय है ! 


(२) माया क्या चीज है ? मायाका वास्तविक 
स्वरूप क्या दै! 

पूछा और उससे निकलनेका उपाय पूछा । दोनों प्रश्नोंकी 
मिलाकर उनका उत्तर कह देते हैं । 
जय सीताराम सीताराम सीताराम जय सीताराम ( कीतेन) 

उत्तर कह दिया न । क्या कहा! “सीताराम, सीताराम, 

सीताराम?” क्या बताया ! मायासे तरनेका उपाय--सीताराम, 

सीताराम | एक साधुके पास एक जिज्ञासु गया और बोला-- 

“निगुंग-निराकार परमात्माका स्वरूप बताइये ।? साधुने 

कहा--'बताऊंगा ।? और वे चुप हो गये । 


फिर पूछा--'महाराज ! बताइये ।? कहा--*बता 
दिया न । हम चुप हो गये इसका मतलब है--वाणीकी 
बहा पहुँच नहीं है ।! इसी प्रकार आपके प्रश्नका उत्तर 
हो गया । सीताराम, सीताराम करते रहो, आप ही मायासे 
छूट जाओगे | भगवान्‌ने बतलाया है-- 

देवी ह्येषा गुणमयी मम माया दुरत्यया । 

मासेव ये प्रपद्यन्ते मायामेतां तरन्ति ते॥ 

(गीता ७। १४ ) 

“यह सत्त्व-रज-तम तीनों गुणमयी अलौकिक अर्थात्‌ 
अति अदूसुत मेरी माया है । इससे तरना बड़ा कठिन है, 
किंतु जो मेरी शरण आकर मेरा भजन करते हैं वे इस 
मायाको लाँघ जाते हैं ।? 

इससे हमको यह मिला कि भगवानका भजन ही 
मायासे तरनेका सरल उपाय है । अब यह समझना चाहिये 
कि मायाका क्या स्वरूप है | हर एक पदार्थके तीन स्वरूप 
होते हैं--स्थूछ, सूक्ष्म और कारण । स्थूलसे महीन सूक्ष्म है 
और सूक्ष्मसे महीन कारण है । एक तो मायाका स्वरूप 
है और एक मायाका विकार। आरम्ममें उसका स्वरूप है 
प्रकृति । प्रकृति अव्यंक्त है । उसका कोई आकार नहीं तथा 
बह आरम्भमें अक्रिय है | प्रथम उस मायामें क्या होता है ! 
सांख्य और योग तो कहते हैं कि तीनों गुणोंकी जो 
साम्यावस्था है उसका नाम प्रकृति है | भगवान्‌ श्रीकृष्णजी 
कहते हैं कि प्रकृतिका जो आरम्भिक स्वरूप है वह असली 
है । तीनों गुण उस मायाके कार्य हैं । “युगाः प्रकृतिसम्भवाः? 
( गीता १४। ५ )--'तीनों गुण प्रकृतिसे उत्पन्न हैं ।? तथा 
'विकारांश्च गुणांश्रेव विद्धि प्रकृतिसम्भवान्‌ ॥! 
(गीता १३ । १९ )--“विकार और गुण प्रकृतिसे ही उत्पन्न 
हुए हैं ऐसा जानो ॥ यह जो सारा संसार है, यह विकार 


कार्य हैं | इस प्रकार दो श्रेणी हुई--एक गुणोंकी श्रेणी और 
दूसरी विकारोंकी श्रेणी । 


भगवानूने कहा है-- 
इच्छा द्वेषः सुखं दुःखं संघातश्चेतना तिः । 
एतत्क्षेत्रं समासेन सविकारमुदाहृतम्‌ ॥ 


“इच्छा, द्वेष, सुख, दुःख) स्थूळ देहका पिण्ड) 
चेतना, धृति--इस प्रकार विकारोंके सहित यह क्षेत्र संक्षेपमें 
कहा गया ।? 

इसलिये राग-द्वेष, हर्ष-शोंक--ये विकार हैं । जितने 
भी पदाथ हैं वे गुण हैं । प्रथम उस प्रकृतिसे सत््व-रज-तमकी 
उत्पत्ति हुई | इसके बाद अन्य पदार्थोकी उत्पत्ति हुडे । 
पहले सत्त्त--बुद्धितत््वकी उत्पत्ति हुई | उसके बाद बुद्धिके 
ही भेद हुए--अझंकार, मन आदि । उसके पश्चात्‌ 
इन्द्रियोंकी उत्पत्ति हुई | इसके अनन्तर आकाश, वायु 
आदि पाँच भूतोंकी उत्पत्ति हुई | इस प्रकार सब पदार्थोकी 
उत्पत्ति हुई | जो कुछ भी दीखता है, वह उस मायाका ही 
विस्तार है । प्रकृतिका जो आदिरूप है वह तो अकथनीय 
और बुद्धिके भी परे है । जहाँ हमलोगोंकी बुद्धि कुण्ठित हो 
जाती है वह माया है; क्योकि वही बुद्धिको उत्पन्न 
करनेवाली है | वह अव्याकृत माया तो कारण है और वह 
बुद्धि उस मायाका सूक्ष्म खरूप है । जो कुछ हम देख 
रहे हैं वह उसका स्थूळ स्वरूप है | बह इतने मोटे खूपमें 
आकर प्राप्त हो गयी । इसको लाँघना ही इससे पार होना 
है । इससे पार होनेका सुगम उपाय भक्ति है | जो पण्डित 
है; बुद्धिमान्‌ हैं उनके लिये ज्ञान भी उपाय है । 

माया क्या है १ जेसे बृक्षकी जड, डालें, पत्ते-सब 
अलग-अलग चीजें हैं, वैसे ही मायाका मोटा, पतला, 
सूक्ष्म रूप होता है । इस मायाकी जड़ क्या है ! सबका 
नाश होनेपर भी जो कायम रहे वह अव्याकृत । उसका 
स्वरूप अकथनीय--अनिर्वचनीय है | उसका मोटा रूप है 
अज्ञान । अज्ञान--मोहके कई भेद हैं | निद्रा भी मोहका ही 
भेद है । यह तमःप्रधान है । आलस्य, मोह) मूच्छी, अज्ञान 
ये सब एक ही जातिकी चीजें हैं। प्रकृतिके दो भेद 
किये जाते हैं--विद्या और अविद्या । निद्रा आदि उसका 
अविद्यारूपी अंश है और तमोमय है । देखनेमें वह जेसे 
जड है उसी तरह यह जडका मोटा हिस्सा दै । विद्या 


है । सत्त्व, "न? तंम*०थयेशवीमी।फुण। हैं।१ थे की श्रक्षतिके 0 ०६रस्से अक्यिजकीजनेःऽवहएभी छकञ्भोरणक्षबकी आसक्तिसे 


११५० - कल्याण 


बाँधनेवाली तो है (गीता १४। ६ ), किंठु तमोगुणकी 
तरह नहीं | वह विद्या किससे उत्पन्न होती है ! ज्ञानसे । 
ज्ञानकी जड़ क्या है ! बुद्धि । बुद्धितच्व क्या है १ महत्तत्वका 
अंझमात्र है | बुद्धिततत्व सत्त्गुणका अंश है । वह भी 
मायाका ही कार्य है । तथा अविद्यारू्प अंश भी. मायाका 
कार्य है, किंतु वह बुद्धिको भी मोहित करनेवाला है । बुद्धिको 
हम तेज करे, ज्ञानको प्रदीत्त करें तो अविद्याका नाश हो 
सकता है; क्योंकि वह ज्ञान है और यह अज्ञान | अविद्यारूप 
जड़का ही नाश हो जाय तो फिर संसाररूप वृक्ष किसके 
आधारपर रहे । इसीलिये महष्रि पतज्ञलिजीने कहा है-- 
“तस्य हेतुरविद्या ।' ( योग० २। २४) 

द्वष्टा पुरुष और इव्य-प्रकृतिके संयोगका कारण 
“अविद्या? है |! भगवान्‌ कहते हैँ-- 

अधश्चोष्वं प्रसृतास्तस्य शाखा 


गुणम्रबृद्धा विषयप्रवालाः । 
अधश्च मूलान्यनुसंततानि 
कर्मानुबन्धीनि मनुष्यलोके ॥ 
#०० ०१ ० ०, ७ ०० ० ० ५ ० ०७५ ० ७ #0#१२००७५७००००५ ७ ०० ० ०७५० ० १७ ० १० ७ 8१ ००० | 
अश्वत्थमेनं सुविरूढमूलमसङ्गशस्त्रेण इदढेन छित्वा॥ 


( गीता १५। २-३ ) 
“उस संसारवृक्षकी तीनों गुणोंरूप जळके द्वारा बढ़ी 
हुई एवं विषय-भोगरूप कॉंपलॉवाली देव, मनुष्य और 
तिर्यकू आदि योनिरूप शाखाएँ नीचे और ऊपर सर्वत्र फैली 
हुई हैं तथा मनुष्यलोकमें कर्मोके अनुसार बॉधनेवाली 
अहंता; ममता और वासनारूप जड़ें भी नीचे और ऊपर 
सभी लोकोंमें व्याप्त हो रही हैं | *'“*“* 'इसलिये इस 
अहंता; ममता और वासनारूप अति दृढ़ मूलोँवाले संसाररूप 
पीपलके वृक्षको दृढ़ वेराग्यरूप शास्त्रद्वारा काटकर ( परमात्माके 
शरण होना चाहिये ) ।? 
यह संसाररूपी वृक्ष है; यही हमारे बन्धनका हेतु दै । 
इसे काटे | यह किससे कटे ! वेराग्यरूपी झत्रसे | मूल 
प्रकृतिके विद्या और अविद्या दो भेद हुए । विद्यारूपी 
अंश हमारे कल्याणमें सहायक है, अविद्यार्पी अंश बाधक 
है । जिसमें जितनी ही अविद्या अधिक है, उसे उतनी ही 
नीची योनि मिळती है । हमलोगोमेसे जिनको निद्रा अधिक 
आती दै, उनमें तमोगुण अधिक है । सूर्योदयके बाद भी जो 
सोते रहते हैं; उनके लिये शाज्रोंमें बताया गया 

मरनेके बाद मनुष्य तो हो ही नहीं सकते, नीची गति 
यानी वृक्ष आदि योनिको प्राप्त होंगे या कुम्भीपाक आदि 
नरकमें जायेंगे । जिनमें मोह और प्रमाद दोनों होते हैं, 
उन्हें तो भेजते हैं योनिविशेष नरकमें और जिनमें मोहकी 
मात्रा अधिक होती दै, उन्हें वृक्ष आदि बनाते हैं । सोनेका 
अभ्यास किया है तो ( अब बृक्षरूपमें ) सोते ही रहो । 
जहाँ खड़े हो वहीं. खड़े रहो | बृक्षोमें कितना अज्ञान है | 
इससे समझना चाहिये कि इनमें सोनेकी आदत ज्यादा दै | 
इसीलिये कहा गया है कि ज्यादा नहीं सोना चाहिये । 
जितना ज्यादा सोओगे, उतनी ही नींद आयेगी, उसकी 
तृप्ति होती नहीं, जैसे मोगोंके भोगनेसे कभी तृप्ति नहीं 
होती । अब विचार करें--।भक्ति क्या है !” भगवानके 
नामका जप करना, स्मरण करना, प्रार्थना करना, स्तुति 
करना--ये सब भक्तिके ही अङ्ग हैं | इस संसारसे पार 
होनेके लिये ईश्वरकी भक्ति सबसे बढ़कर है । भगवानका 
हम केबल ध्यान करें तो ध्यानसे ही परमात्माकी प्राप्ति हो 
सकती है । भगवान्‌ कहते हैं--- 

तेषामहं समुद्धतौ मत्युसंसारसागरात्‌। 

भवामि नचिरात्पार्थं मय्यावेशितचेतसाम्‌॥ 

( गीता १२। ७) 

“हे अजुन | उन मुझमें चित्त लगानेवाले प्रेमी भक्तोंका मैं 
शीघ्र ही मृत्युरूप संसार-समुद्रसे उद्धार करनेवाला होता हूँ |! 

जैसे सागरमें जलके परमाणु अनन्त होते हैं, वैसे 
ही परमात्माकी प्राप्तिके बिना कितनी बार इसको मरना 
पड़ेगा इसका हिसाब नहों | जलके कणोंका तो अन्त आ 
सकता है; पर इसकी तो सीमा है ही नहों | इसलिये इसे 
मृत्यु-संसारसागर कहते हैं | इस त्रिगुणमयी मायाके कार्य 
रूप संसारमें जीव फॅसे हुए हैं । गीतामें सातवे अध्यायके 
चौदहवें श्वोकमै भगवानने यही बतलाया कि जो मेरी 
ररणमें आ जाता है, वह इस मायासे पार हो जाता है । 
अतः हमलोर्गौको इससे पार होनेके लिये भगवानके शरण होना 
चाहिये | स्वामी श्रीरांकराचार्यजीसे, जो वेदान्तके आचार्य थे; 
किसीने प्रश्न किया--'संसारसे तरनेका क्या उपाय है !? 

अपारसंसारसमुदमध्ये 


सम्मञ्जतो मे शरणं किमस्ति । 
गुरो कृपालो कृपया चद्वैतदू | 


विश्वेशपाद/म्बुजदीर्घनौका ॥ 

“हे दयामय गुरुदेव | कृपा करके यह बतलाइये कि 
अपार संसाररूपी समुद्रमें मुझ डूबते हुएका आश्रय क्या 
है ? उन्होने उत्तर वतलाया--“विश्वपति परमात्माके 
चरणकमळरूपी जहाज? । वे ही बड़ी नौका हैं । उससे ही 
पार हो सकते हैं | समुद्रसे पार होनेके लिये जहाजकी 
आवश्यकता होती है | यहाँ जहाज क्या है ? मगवानके 
चरणोंका ध्यान । योगसूत्रमें भी बतलाया गया है-- 

ईश्वरप्रणिधानादूवा । ( योग० १ । २३ ) 


ईश्वरप्रणिधान ( ईश्वरकी शरण) से भी निर्बीज 
समाधिक्री सिद्धि शीघ्र हो सकती है |? 


ईश्वरकी शरण बड़ा सरल उपाय है | छः दर्शनशास्र 
हैं, उनमें पातञ्जल योगदर्शन एक है, उसमें यह बताया 
गया है । पूर्वमें बहुतसे अच्छेअच्छे महापुरुष हुए है, 
उन्होंने भी भगवानकी शरणको ही अच्छा उपाय बतलाया है। 
भगवानके शरण होना--उन्हींके भरोसे रहना, उनके 
किये विधानमें कमी मनको मैला न करना) सदा संतुष्ट 
रहना चाहिये | हम उनके विधानमें संतुष्ट रहेंगे तो भगवान्‌ 
हमपर संतुष्ट रहेंगे । यही संसारसे तरनेका उपाय है । आप 
किसीके भी विपयमें देख लें | जो जिसके कहनेके अनुसार 
चलता है, वह उसे बड़ा प्यारा लगता है । मेरे कहनेके 
अनुसार जो चलता है, मुझे भी वह प्रिय लगता है । आप 
किसीके लिये कड़े-से-कड़ा विधान कर दें और बह उसे 
सुनकर बहुत संतुष्ट हो तो मैं समझता हूँ आपको वह प्रिय 
ही लगता है । इसीका नास $श्वरकी भक्ति है। सात- 
पॉचकी जरूरत नहीं । जैसे भगवानूने अजुनसे कहा-- 
अथवा बहुनेतेन किं ज्ञातेन तवार्जुन । 
विष्टभ्याहमिदं कृत्स्नमेकांरोन स्थितो जगत्‌ ॥ 
(गीता १०। ४२) 
“अथवा हे अर्जुन ! इस बहुत जाननेसे तेरा क्या 
प्रयोजन है ! मैं इस सम्पूर्ण जगतूको अपनी योगशक्तिके 
एक अंशमात्रसे धारण करके स्थित हूँ ।? 


इसी प्रकार, ईश्वरके विधानमें संतुष्ट रहना और 
ईश्वरकी आज्ञाका पाठन करना--इसीका नाम भक्ति है | बस, 
इन दो बातोंको ही समझ लें; और कुछ जाननेकी 
जरूरत नहीं । ईश्वरका विधान क्या है ! जो कुछ सांसारिक 


रहे । जो कुछ आकर प्राप्त हो) उसे ईश्वरका भेजा हुआ पुरस्कार 
समझे कि अहा ! इसमें ईश्वरकी केसी दया भरी है ! जो 
हमारे मनके प्रतिकूल हो; उसमें भी यही समझे कि यह 
ईश्वरके अनुकूल है; इसलिये हमारे भी अनुकूल है । भक्त 
प्रहादजी जो कुछ पिताका विधान होता है, उसे ईश्वरका 
विधान समझकर प्रसन्न होते हैं और हँसते हुए उसे 
स्वीकार करते हैं | इसी प्रकार हमारे मनके विल्कुल विपरीत 
हो तब भी हम यही समझें कि हमारे लिये यही ईश्वरका 
विधान है और हमारे लिये यही मङ्गलकारक दै । यह तो है 
बिधान । दूसरी होती है विधि। विधान और विधि दो 
हैं | विधि क्या है ? ईश्वरकी आज्ञा | ईश्वरने विधि बतला 
दी कि “सत्यं वद, धर्म चर ।?--धसत्य बोलो) धर्मका 
पालन करो |? तथा इश्वरने खयं आज्ञा दी कि-- 


मन्मना भव मदूभक्तो मद्याजी मां नमस्कुरु। 
मामेवेष्यसि सत्यं ते प्रतिजाने प्रियोऽसि मे॥ 
(गीता १८ । ६५) 
“हे अर्जुन ! तू मुझमें मनवाला हो, मेरा भक्त बन, 
मेरा पूजन करनेवाला हो और मुझको प्रणाम कर । ऐसा 
करनेसे तू मुझे ही प्राप्त होगा, यह मैं तुझसे सत्य प्रतिज्ञा 
करता हूँ; क्योकि तू मेरा अत्यन्त प्रिय है ।? 
यहद केवल अर्जुनके प्रति ही आज्ञा नहों है, हम सभीके 
लिये है । इस प्रकार ईश्वरकी आज्ञा मानकर हमलोग 
ईश्वरके ही नामका जप करें) उनकी आज्ञाका ही पालन 
करें, उन्हें ही नमस्कार करें | नवीन क्रिया जो कुछ हम 
करें वह तो ईश्वरकी आज्ञा हो वही करें और ईश्वरका सदा 
स्मरण रखें, यह तो मूल सिद्धान्त है । मगवानने गीतामें 
कहा है-- 
तस्मात्सवेषु कालेघु मामचुस्मर युध्य ख । 
मययपितमनो बुद्धिमा मेचे प्यस्यसंशयस्‌, ॥ 
(८॥७) 
“इसलिये हे अर्जुन | तू सब समयमें निरन्तर मेरा 
स्मरण कर और युद्ध भी कर | इस प्रकार मुझमें अर्पण 
किये हुए मन-बुद्धिसे युक्त होकर तू निःसंदेह मुझको ही 
प्राप्त होगा ।? 
मक्चित्ता मद्गतप्राणा बोधयन्तः परस्परम्‌ । 
कथयन्तश्च मां नित्य तुष्यन्ति च रमन्ति च॥ 

प्राणोंको अर्पण करनेवाले भक्तजन मेरी भक्तिकी चर्चाके 
द्वारा आपसमें मेरे प्रभावको जनाते हुए तथा गुण और 
प्रभावसहित मेरा कथन करते हुए, ही निरन्तर संतुष्ट 
होते हैं और मुझ वासुदेवमें ही निरन्तर रमण करते दै ।' 
चेतसा सर्वकमौणि मयि संन्यस्य मत्परः । 
बुद्धियोगमुपाश्चित्य मच्चित्तः सततं भव॥ 
(१८॥ ५७) 


सब कमौको मनसे मुझमें अपण करके तथा समबुद्धि- 
रूप योगको अवलम्बन करके मेरे परायण और निरन्तर 
मुझमें चित्तवाला हो |! 


भगवानले पहले यही बात कही है कि हर समय मुझमें 
चित्त रक्खो । अतएव हमलोग ईश्वरको निरन्तर याद 
रखते हुए उनकी आज्ञासे कमी बाहर न हों और ईश्वरके 
किये हुए कार्य ( विधान ) से बहुत प्रसन्न रहें । हमारे ल्यि 


फाँसी भी हो तो उसे हँसते-हँसते स्वीकार करे कि अहा ! 
इश्वरका हमारे लिये यही मङ्गलमय विधान है । यदि पुत्र 
पिताको ईश्वर मानकर पिताके विधानमें संतुष्ट रहे और 
पिताकी आज्ञाका पालन करे तो इससे उसका कल्याण है । इसी 
प्रकार स्त्रीके लिये पतिके विषयमै समझना चाहिये । वास्तवमें 
पतिकी आज्ञा मानना ही “पातिव्रत-घर्म? है । शिष्यके लिये भी 
यही बात समझनी चाहिये । शिष्य गुरुके विधानमें संतुष्ट रहे। 
गुरुजीने विधान कर दिया कि एक घंटा धूपमें खड़े रहो 
तो बस) ठीक है । गुरुजीने दस बेत लगवाये तो उससे 
प्रसन्नता हो कि गुरुजीने हमारे उद्वारके लिये ही लगवाये 
हैं । जब हम ईश्वरके विधानमें संतुष्ट होते हँ, तब ईश्वर 
हमसे अत्यन्त संतुष्ट होते हैं । इसी प्रकार ईश्वस्की आज्ञाका 
इश्वरको याद रखते हुए, पालन करें । यही ईश्वरकी भक्ति 
हे । यही मायासे तरनेका अमोध उपाय है। 


Denese जा SS न 

| वर्तमान राजनीति, देशभक्त, नेता और मानवता | 
छू पहले 'मै फिर क्षेयी पार्टी?) फिर आता है--'मेण देश!) र्री 
५० 'ैंका खार्थ प्रथम, द्वितीय है--ार्ट/का 'खदेश'का शेष ॥ र 
र देशभक्त! मै सदा चाहता, हो खदेशका नित कल्याण । \/ 
९/ पर “मेरी पार्टी! को यदि मिळता हो उससे धन-पद्‌-मान' ॥ रै/ 
४ “पार्टीको भी 'धन-पद्‌! मिलना है मुझको तव ही खीकार। 
४ यदि मैं? पाता हूँ निश्चित विशेष धन-मान पूर्ण अधिकार ॥ ४ 
र/ ऐसा 'मूढ' न 'देशभक्त' मै, कर अपना निजख-बलिदान । है 
५८ सोचू जो 'पार्टी"-“खदेदा" का हित-अधिकार-खाथे सम्मान ॥ ३ 
Y द जब बोलूँगा, तब लूँगा, पहले सदा ERT नाम । रश 
र/ पार्टी'का पश्चात्‌, न लूँगा अपना नाम कभी बेकाम ॥ 9 
पर पर, | मेरे हितके बाधक 'खदेशहित'को भी दूँगा त्याग । ९ 
र/ बदलूंगा में 'पार्टीको भी 'निज-हित-हेतु', न रखकर राग॥ 
% क्योकि वस्तुतः लक्ष्य एक है, सफल सदा करना निज खाथे। 
५८ इसी पकमे हित है गौरव-मण्डित, यही परम पुरुषार्थ ॥ ५ 
५ यही तत्त्व है 'राजनीति'का “नेताका खरूप' यह 'भब्य! । ९/ 

श्रेय (त्याग कर :सार्थपरायण रहना? “एक यही कतेव्य' ॥ NY 
“खाथ-साधना' एकमात्र वस, यही मानना, रखना भ्यान। ५४ 
म १०४ सही, मल दै ७०८ नाता osha 

स्वयं भगवान्‌ कब ओर क्यों आते हैं ! 


( श्रीक्ृष्णजस्माष्टमी-महोत्सवपर श्रीदनुमानप्रसाद पोदारका भाषण ) 


मुकुन्द॒मूध्नी प्रणिपत्य याचे 
भवन्तमेकान्तमियन्तम्थम्‌ \ 
अविस्मृतिस्त्वच्चरणारविन्दे 
भवे भवे मेऽस्तु भवत्पसादात्‌ ॥ 
दिवि वा भुवि वा ममास्तु वासो 
नरके वा नरकान्तक पकामम्‌। 
अवधीरितशारदारविन्दौ 
चरणो ते मरणेऽपि चिन्तयामि ॥ 
प्रकृति स्वाभाविक अधोगामिनी है । प्रकृतिमें सहज 
ही सत्त्व रजोमुखी होता है और रजोगुण तमोगुणकी ओर 
प्रवाहित होता है | किसी समर्य पुरुषके द्वारा यदि 
रुकावट नहीं होती, तो प्रकृतिकी यह निम्नगामिनी गति 
निर्वाध चलती रहती है और ज्यों-ज्यों वह निम्न स्तरपर 
पहुँचती है-त्यों-ही-त्यों अध्यात्मके स्थानपर घोर अधिभूत 
छाने लगता है | मानव आसुरी तथा राक्षसी भावापन्न 
हो जाता है | उसमें अहंता-ममता, कामना-वासना, 
स्पृहाआसक्ति बुरी तरहसे बढ़ने लगती है । चोरी, 
डकैती, छूट, हिंसा, छल, ठगी--किसी भी उपायसे हो, 
वह भोग ( अर्थ, अधिकार, पद्‌, मान, शरीरका आराम 
आदि ) प्राप्त करनेमें ही तत्पर हो जाता है | धर्म, 
सत्य, न्यायको कोई स्थान नहीं रह जाता | राजाओं 
और शासकोंके रूपमें सवथा अनीतिपरायण, स्वेच्छाचारी, 
असदाग्रही, नीच खार्थरत असुरोंका आधिपत्य हो जाता 
है | पवित्र प्रेमके नामपर नीच कामकी उद्दाम क्रीडा 
होने लगती हे | कुल्बधुएँ कुलटा होनेमें गौरवका 
अनुभव करती हैं | ईश्वर तथा धर्मका एवं साधक तथा 
साधनाका प्रबल विरोध होता है । ईश्वरको माननेवाले 
साधुचरित्र पुरुषोंपर अत्याचार होने लगते हैं | सच्चे 
परमार्थ-साधकोंको लाञ्छित, अपमानित होकर पद्‌-पदपर 
िन्न-बाधाओंका सामना करना पड़ता है | वे छिपकर 


दर्शिनी तामसी बुद्धि छा जाती है । वे विनाशमें विकास 
देखते हैं तथा सर्वथा इन्द्रिय-भोगपरायण होकर मानवताके 
नामपर दानवताके कुत्सित, क्रूर कर्म करने लगते हँ | 
इस प्रकार भौतिक बलशाली दुर्दत्तों, ठुराचारियों या 
दुष्कमेकि अनर्गल अनाचार तथा दारुण अत्याचार एवं 
साधुहृदय मानवोंकी करुण पुकार जब चरम सीमापर 
पहुँच जाती है तब भगवानका अवतार हुआ करता है । 
विशेषत: ख्यं भगवानका तो भूतलपर तभी अवतरण 
होता है, जब यहाँ ऐसे दुष्कृतोंका वध आवश्यक होता 
है जिनको भगवानके हाथों देहमुक्त होकर भगवद्भाममें 
जाना हो और उन साधुपुरुषोंकी मर्मपीडाको हरण करना 
अनिवार्य हो जाय, जो काम-कलुषित विषयजगतूसे 
अत्यन्त पीड़ित होकर विशुद्ध प्रेम चाहते हों और अपने 
परम प्रेमास्परदकी विरह-ज्वालासे अत्यन्त संतप्त हो उठे हों । 
यह सभी जानते हैं कि कंसके राज्यमें देश नितान्त 
दुर्दशाग्रस्त हो गया था । प्रकृति इतने नीचे स्तरपर 
आ गयी थी कि उसमें जडता, नास्तिकता, असत्य, अमे, 
अन्याय, अत्याचार, अनाचार और व्पमिचारका ताण्डव चृत्य 
होने लगा था । कंसने भगवानके पूर्वजन्मके पिता-माता 
बसुदेव-देवकीके हाथोंगैरोंमें लोहेकी हथकडी-बेड़ी 
पहनाकर उन्हें कारागारमै बंद करके तो अत्याचारकी 
पराकाष्ठा ही कर दी थी ! 

कंस पूर्ण तमोगुणसे आच्छादित था, पर बुरे लोग 

भी कमी-कमी प्रशंसा आदि पानेके लिये सत्कममें प्रवृत्त 
हो जाते हैं, इसीके अनुसार क्रूरहृदय कंस देवकी- 
बसुदेवका विवाह हो जानेपर उन्हें पहुँचानेके लिये स्वयं 
रथ चलाकर ले जा रहा था, पर ज्यों ही उसने 
आकाशवाणी सुनी कि खार्थमै आघात लगनेकी 
आशङ्कासे वह तिळमिला उठा और तलवार निकालकर 


भी अपनी साथक्त-लहीं, कसको ॥ मे रीका. हित. 0,० गया ! 


सि० २-- 


RTT आ. क. bi, ओत 


११५४ 


वसुदेवजीके बहुत समझानेपर माना, पर आखिर उनको 
कारागारमें बंद कर ही दिया | फिर तो उसने दुर्दान्त 
असुरमण्डलीसे परामर्श करके भाँति-भाँतिके भीषण 
अत्याचार आरम्भ कर दिये । अवनी देवी उसके 
अत्याचारोंसे अकुला उठी और गौके रूपमें करुण चीत्कार 
करती हुईं ब्रह्माजीके पास पहुँची | ब्रह्माजी भगवान्‌ शिव 
तथा सुर-समूहको साथ लेकर क्षीरसागरके तटपर गये 
और क्षीराव्विशायी भगवान्‌का स्तवन करने लगे | तब 
क्षीराब्धिशायी भगवानने आकाशवाणीमें कहा--- 
“देवताओ ! मैंने भगवानकी आकाशवाणी सुनी है, 
उसे तुमलोग मेरे द्वारा सुनो और अविलम्ब उसके 
अनुसार कार्य करो | हमलोगोंकी प्रार्थनाके पर्व ही 
परादेवीके संतापको भगवान्‌ जान चुके हैं । वे 
ईइवरोंके झवर अपनी कालशक्तिके द्वारा धरतीका भार 
उतारनेके लिये जबतक धरातलपर लीला करें, तबतक 
तुमळोग भी यदुवंशमें जन्म लेकर उनकी लीलामें योगदान 
करो | वे परम पुरुष भगवान्‌ खयं बसुदेवजीके घरमें 
प्रकट होंगे | उनकी तथा उनकी प्रियतमा ( श्रीराधाजी) 
की सेत्राके लिये देवाड़नाएँ भी वहाँ जन्म धारण करें | 
इससे क्षीराग्यिशायी भगवानने यह स्पष्ट कर 
दिया कि असुखब, साधुरक्षण तथा घम-संस्थापनके लिये 


- इस बार “साक्षात्‌ परम पुरुष भगवान! खयं प्रकट होंगे । 


ह 


र 


इधर भगत्रानके ळीळासंकेतसे गोळोकमे एक ऐसा 
लीलाकारण बन गया कि जिसमे श्रीरावाजीके धरातळपर 
अत्रतीर्ण होनेका प्रसंग आ गया । उन्हीँके साथ गोलोके 
अन्यान्य पार्षदों, देवियों तथा चिन्मय लीळा-उपकरणोंका 
भी अवतरण हो गया | उधर बड़े-बड़े ऋपि-मुनि-तापस, 
वेदकी ऋचाएँ, ब्रह्मविद्या आदि भी तपःसिद्ध होकर 
प्रेमरसमय खयं भगवानका प्रेमरसास्वादन करनेके लिये 
ब्रजके गोपगृहोंमें अत्रतीर्ण होकर आतुर प्रतीक्षा करने 
लगे | उग्ु८ प्रतीक लिगक पी) ठशिळेग्यहीः 


क्ल्याण 

शीघ्रगतिसे असीमताकी ओर अग्रसर होने लगी । अपने 
परम प्रेमास्पद रसखरूप भगवानका विरह उनके लिये 
असह्य हो गया-- 
एक-एक पळ बना युगों-सा दारुण पीडाका आगार । 
आँखोंमें छायी वर्षाऋतु, अविरत बही अश्नु-जल-धार ॥ 
हुआ व्यथासय हृदय कर उठे प्राण करुणस्वर हाहाकार । 
प्रियतम-विरह विषमसे सूना हुआ सहज सारा संसार ॥ 
्रेमी-नन-मनरञ्जन खयं भगवानके पधारनेके लिये 
यह भी एक अनिवार्य कारण बन गया | '्रह्मवेवत्त 
पुराण'के अनुसार साधु-समाजकी तथा भगवद्विरही 
जनोंकी विभिन्न पीडाओंको तथा मानवके कामनामय 
अघजीवनकी धर्मग्लानिको देखकर साधु-परित्राण एवं 
धर्म ( समाजधर्म तथा प्रेमधर्म ) के संस्थापना प्रार्थना 
करनेके लिये पीड़िता पृथ्वीको साथ लेकर ब्रह्माजी 
महान्‌ महेश्वर भगवान्‌ श्रीकृष्णके गोलोकधाममें पहुँचते 
हैं | उनके साथ नारायण ऋषि भी हैं । भगवानूने 
पृथ्वी तथा साधुजनोंकी पीड़ा देखकर देवताओंकी 
्रार्थनाके अनुसार खयं अवतार ग्रहण करना खीकार कर 
लिया । अत्रतारका आयोजन होने लगा | खयं भगवान्‌ 
पधार रहे हैं--अतएव उनमें समीका समावेश आवश्यक 
है--अतएव इसी समय शङ्ख-चक्रगदा-पधारी 
भगवान्‌ महाविष्णु एक दिव्य रथपर पधारते हैं और रथसे 
उतरकर तुरंत महेश्वर श्रीकृष्णके श्रीविग्रहमें विलीन हो 
जाते हैं । इसी प्रकार एक दूसरे दिव्य रथपर आरूढ 
हो प्रथ्वीपति भगवान्‌ श्रीविष्णु पधारते हैं और वे 
भी श्रीराधिकेश्वर श्रीकृष्णमें विलीन हो जाते हैं---'स 
चापि लीनस्तत्रैव राधिकेश्वरविग्रहे' । इन पूर्णावतारमें 
मानुषी तत्तवकी भी आवश्यकता थी, अतएव नारायण ऋषि 
भी इनमें विलीन हो जाते हैं | 
परब्रह्म भगवान्‌के रूपान्तर भूमा पुरुष अन्तर्यामी 
भगवान्‌ शुद्र सत्रको आधार बनाकर समय-समयपर जो 
- 0'अहुरहिर शीर्षि तरि ^धर्श्स्ीपन आदि 


लीलाओंके लिये अंशसे प्रकट हुआ करते हैं, वे 
“अंशावतार? कहलाते हैं | पर ये तो अचिन्त्यानन्त 
शक्ति-गुण-रस-महिमा-परिपूर्ण पूर्ण पुरुषोत्तम, ब्रह्मके भी 
प्रतिष्ठाखरूप ( “ब्रह्मणो हि प्रतिष्ठाहम”--गीता ) परार 
ब्रह्म किसीको भी आधार न बनाकर अपने सभी 
लीलाखरूपोंकी अनन्त-अचिन्त्य-शक्ति तथा लीलावैचित्रयको 
लेकर नित्य सत्य अप्राकृत सच्चिदानन्द-भगवत्‌- 
खरूप--दिव्य अभिन्न चिन्मय नेत्र, श्रवण खं 
कर-पदादि इन्द्रिय तथा अन्तःकरणादिसे संयुक्त, 
परिपूर्णतम पुरुषोत्तम रूपमें प्रकट हो रहे हैं । इसीसे 
इसको पूर्णावतार या 'खयं भगवानका पूर्ण आविर्भाव? 
कहते हैं | ये भगवान्‌ श्रीकृष्ण अनन्त दिव्य सच्चिदानन्द 
सौन्दर्य-माधुर्य-ऐश्व्यमय साक्षात्‌ परासर पूर्ण ब्रह्म, 
सबके परमाश्रय ब्रह्मके भी परमाश्रय, सर्वरूप, सर्वमय, 
सर्वातीत, अप्रमेय, दिव्यानन्दमय, प्राकृतगुणरहित, नित्य 
भगवद्गप-गुण-समूह-समुद्र, आपादमस्तक चिदानन्दाकार 
स्वयं भगवान्‌ हैं | इनमें क्षीराब्पिशायी महाविष्णु, 
बैकुण्ठाधिपति महानारायण, खेतद्रीपाधिपति विष्णु तथा 
अंशावतार, पुरुषावतार, गुणावतार, लीलावतार, कलावतार, 
आवेशावतार, मन्वन्तरावतार, प्राभवावतार, वैभवावतार, 
परावस्थावतार आदि समीका पूर्णरूपमे समावेश तथा 
प्रकाश है । श्रीकृष्ण परिपूर्णतम हैं । सृश्मिं जितने 
भी प्राक्रत-अप्राकृत जीव हैं, श्रीकृष्ण सभीके आत्मा तथा 
मूल्खरूप हैं | समस्त जीव, समस्त प्रकृति, समस्त 
देवता, समस्त भाव--सभीके मूल कारण 
परमाश्रय हैं । वे पडेइवर्पूर्ण भगवान्‌ हैं । 


तथा 


साथ ही वे सवगुणसम्पत्न महामानव भी हैं । यों 
कहना चाहिये कि मानवताकी परिपूर्णतम परिणति तथा 
भगवत्ताका परिपूर्णतम खरूप--दोनोंका एक साथ 
प्राकट्य है---भगवान्‌ श्रीकृष्णकी दिव्य मानवी लीलाओंमें | 
वे योगेश्वरेश्वर हैं | वे तत्त्वज्ञान-विग्रह हैं । वे निष्काम 


खर्य भगवान्‌ कब और क्यों आते हैं १ 


स्स्स्प्स्प्स्प्प्ज्स्प्प्स्ज्य्स्य्य्स्य्य्स्स्स्््््ण्प्स्स््््स्स्प्प्प्प्प््य्य्स्प्प्प््प्य्ल्ज्टटटट----- 

उपदेशक हैं, लोकसंग्रही समाज-श्रेष्ठ महापुरुष हैं, महान्‌ 
योद्धा हैं, अनन्त कला-कुशळ हैं, आदर्श राजनीतिक 
नेता हैं, परम रसिक हैं, सहज वैराग्यरूप हैं । वे 
अनन्त साधु-हृदय पुरुषोंके परमाराव्य हैं, वे भक्त- 
भक्तिमान्‌ हैं | वे सबके सब कुछ हैं और सब कुछके 
सब हैं | इसलिये उनको जिसने जिस रूपमें देखा, उनके 
सम्बन्धमें जिसने जो कुछ कहा और उनको जिसने जो 
कुछ समझा---बताया वह सभी ठीक है । सम्पूर्ण विभूति, 
शक्ति, श्री, धी, विद्या-- इन्हींमें अधिष्ठित हैं । इसीसे 
ये “कृष्णस्तु भगवान्‌ स्वयम! हैं । 

आज माद्रपद कृष्णपक्षकी अटमीको अधरात्रिके समय 
इनका मङ्गल आविर्भाव होता है | आविर्भावके समयसे कुछ 
ही पहलेतक प्रकृतिने घोर निम्नस्तरपर पहुँचकर भीषण 
रूप धारण कर रक्खा था | रात्रि घोर अन्धकारसे आबृत 
थी, आकाश काले मेघोंसे आच्छादित था, विद्युत्‌की 
भीषण चमक तथा वच्रध्वनिसे सभी जीव भयभीत थे | 
कंसके कठोर कारागारमें परम साघु-खभात्र वसुदेव-देवकी 
लौहश्वङ्कलासे आबद्ध थे । इसी बीच खयं भगवानके 
अवतीण होनेका शुभ समय आता है | तुरंत समस्त 
विष्न-बाधाएँ दूर हो जाती हैं । 

परमहंसरिरोमणि श्रीशुकदेवजीकी भाषामें “काल 
समस्त शुभगुणोंसे सम्पन्न और परम शोभन हो जाता है। 
चन्द्रमा रोहिणी नक्षत्रपर स्थित हैं और आकाशके समस्त 
ग्रह-नक्षत्र-तारे शान्त तथा सौम्य हो जाते हैं । दिशाएँ 
निर्मल--प्रसन हो गयी हैं । आकाशमें तारे चमकने 
लगे हैं | नदियोंका जळ निर्मळ हो गया है । रात्रिके 
समय भी सरोवरोमे कमल खिल उठे हैं। बनोंमें 
वृक्षसमूह सुगन्धित पुष्पोंसे लद गये हैं । पक्षी मधुर 
गान करने लगे हैं । भ्रमरोंकी गुंजारसे वनभूमि मुखरित 
हो उठी है । पवित्र शीतल-मन्द-सुगन्ध सुख-स्पशै बायु 


कर्मयोगी हैं और वे. "रिरिचे है ०११:क हीमि छी? है १ विते १३९४ ु हॉकी धुझी*आग फिर 

क __________________ तय 


जल उठी है | असुरद्रोही साधुओंका चित्त प्रसन्नतासे 
भर गया है, अजन्मा भगवानूकी इस जन्मलीलाके समय 
खर्गमें देवताओंकी ढुंदुभियाँ मध्यरात्रिकालमें बिना ही 
बजाये बज उठी हैं । गन्धर्व-किन्नर भगवानूका गुणगान 
करने लगे हैं । सिद्र-चारणगण स्तवन करने लगे हैं । 
विद्याधरियाँ नृत्य करने लगी हैं | देवता और मुनिगण 
आनन्दपूर्ण हृदयसे पृथ्वीके सौभाग्यकी सराहना करने 
लगते हैं । समुद्रोमे मधुर तरंगें उछलनें लगी हैं और 
मेघसमूह मृदु-मघुर गर्जना करने लगे हैं ।” 


इस प्रकार सारी प्रकृति सहसा निम्न स्तरसे ऊर्ध्वगति 
प्रातकर उऊर्ध्वमं सुसज्जित हो-स्थित हो अपने खामी 
पूर्णतम भगवानकी खागत-सेत्रामै लग गयी हे | इसी समय 
सच्चिदानन्दविग्रह भगवान्‌ जनार्दन 'देवरूपिणी! देवकीसे 
बैसे ही प्रकट हो जाते हैं, जेसे पूर्वे दिशामें पोडराकला- 
परिपूर्ण चन्द्रमाका उदय हुआ हो । भगवानके प्रकट 
होते ही अन्धकारमय कारागार दिव्य ज्योतिसे जगमगा 
उठता है । वसुदेव-देवकीकी हथकड़ी-बेड़ियाँ अपने-आप 
खुळ जाती हैं | उने समस्त बन्धन सद्ाके लिये खुळ 
जाते हैं | असुरताके रक्षक पहरेदार सहसा निद्रामग्न 
हो जाते हैं । सर्वत्र सहज परमानन्द्र छा जाता है | 

इससे यह सिद्ध होता हैं कि विशाल विपुल भोग- 
सामग्रियोंसे सम्पन्न, इन्द्रिय-सुखकर सहृल्ल-सहस्न विषयोंसे 
भरपूर, सेवक सेविका-समाकुछ, खणरतनमय-राजप्रासादोंमें, 
जो पापप्रसारी और दुःखपरिणामी हैं,---सर्वतन्त्र-खतन्त्र 
निवासकी अपेक्षा सत्रेमोगत्रिवर्जित, वस्तुमात्रविरहित, 
समस्त संकष्ट-समन्वित एकान्त कारागारमें अवरुद्ध रहना 
कहीं परम श्रेयस्कर हैं, जहाँ निष्स-निरन्तर भगवानकी 
मधुर स्मृति होती रहती है और जहाँसे विश्वकत्याणकर 
भगवानका मङ्गळ आविर्भाव होता है | वरं वे भोगमय 


Nanalii Deshmukh Libr 
स्बणरत्नराजप्रासाद ता सवथा इस 

कंसकी कळुपित काया तथा कालिमामयी भोगेश्‍वय-रारिकी 
माँति ध्वंस होनेवाले हैं। 

भगवानकी लीलाके प्रधान तीन स्वरूप हें-- ऐश्वय- 

ला, ऐश्वर्य माघुय-मिश्रित लीळा और विशुद्ध माधुर्य 

लीला | वसुदेव-देवकी ऐश्रय-माधुर्य-मिश्रित भावके भक्त 
थे | इसलिये भगवान्‌ वहाँ ऐश्रयंप्रूण चतुर्भुज विष्णुखरूप 
अदूभुत वालकके रूपमें प्रकट हुए | तदनन्तर बसुदेवजीकी 
प्रार्थनापर वे तुरंत शिशुरूप बन गये । 

परंतु उन्हें तो विशुद्ध माघुर्यमय ब्रजके रागात्मिका 
रतिके उन विभिन्न रस-सम्पन्न विरहपीडित प्रेमीजनोंके 
समीप शीघ्र पहुँचना था । इसलिये वसुदेवजीको प्रेरणा 
करके भगवान्‌ वहाँसे चल दिये । 


भगवानका अग्राकृत परम प्रेम जितना विशुद्ध 
त्यागमय माधुर्य-जगतमें प्रकाशित तथा पुष्ट होता है, 
उतना कामना-वासना, आसक्ति-गन्धलेशयुक्त ऐश्चय-जगतमें 
नहीं । इसके सिवा ऐर्वर्यमें विविध प्रकारकी मर्यादाओं 
तथा सीमाओंकी बाधा रहती है, जिसके कारण प्रेमका 
पूर्ण प्रकाश नहीं हो पाता । माधुर्य बाघाशून्य खाधीन 
तथा असीम है । भगवान्‌ श्रीकृष्णको इसीसे माधुर्य विशेष 
प्रिय है । इसीसे वे वसुदेवजीके द्वारा तुरंत माधुर्यके 
राज्य नन्दालयमें चले जाते हैं । 

श्रीवसुदेवजी जब शिशुरूप श्रीकृष्णको लेकर चले, 
तब कारागारके सारे लौहद्रार अपने आप खुळ गये । 
प्रहरी तो सव सोये हुए थे ही | यमुनाजी बढ़ रही थीं, 
वे भगवानके चरणस्पर्श करना चाहती थीं । स्पर्श प्राप्त 
करके शान्त हो गयीं और उन्होंने श्रीवसुदेवजीको 
घुटनेतकके जलका मार्ग दे दिया । वसुदेवजी निर्विष्न 
नन्दाळ्यमें पहुँच गये | वहाँ भी भगवानकी लीलासे सब 
सोये हुए ही थे | यशोदा मैया भी नित्राम्रस्त थी। भगवती 


BJP छि Dig, विषु By Siddhanta_eGangotri Gya 

संख्या ९ ] 
वसुदेवजीने चुपकेसे जाकर शिछु श्रीकृष्णको वहाँ खुला 
दिया और देवी योगमायाको लेकर वे तुरंत लौट आये | 
शिद्यु भगवान्‌ श्रीकृष्णको ले जाने, यरोदाके पास खुळाने 
और कन्याको लेकर लौट आनेकी घटनाको भगवानूकी 
लीलासे किसीने नहीं जाना । बसुदेवजीके कारागारसे 
बाहर निकठते समय योगमायाके प्रभावसे जो सारे 
लैहद्वार तथा उनके ताळे खुळ गये थे, वे उनके लौटकर 
कारागारमै आते ही सब पुनः बंद हो गये | 


बसुदेवजीके लौट जानेके बाद नन्दालयमें लोग 
जागे | यशोदा मैया जागीं | नन्दवाबाको मङ्गछ-समाचार 
भेजा गया | सव ओर आनन्द छा गया | महामना 
नन्दजीको आत्मज ( पुत्र ) उत्पन्न होनेपर परम 
आह्लाद हुआ -- 

“नन्दस्त्वात्मज उत्पन्ने जाताह्वादो महामनाः ।? 

( श्रीमद्‌भागवत १० । ५ । १ ) 

उन्होंने महान्‌ महोत्सव मनाया । बड़े दान-पुण्य 
किये गये | इस 'आत्मज'शब्दके कारण कुछ महानुभावोने 
ऐसा माना है कि जिस समय कंसके कारागारमें भगवान्‌ 
चतुर्भुज रूपमें प्रकट हुए थे, उसी समय नन्दालयमें 
द्विसुज यशोदानन्दनके रूपमें भी प्रकट हुए थे । कहते 
हैं कि वसुदेवजीके द्वारा लाये हुए शिशु यशोदाके लाळामें 
ही विलीन हो गये थे | इस सम्बन्धमें पिछले साळोंके 
भाषणोंमें विशेष रूपसे कहा जा चुका है । वास्तवमें 
ऐसा हुआ भी हो तो सवसमर्थ भगवानूके लिये कोई 
आश्चयकी बात नहीं है | वे नन्दालयमें प्रकट हुए थे या 
नहीं, इसका तो पता नहीं, परंतु उनके प्राकट्यका 
मङ्गल-महोत्सव मनाकर अतुल आनन्द प्राप करनेका 
सौभाग्य तो श्रीनन्द-यशोदा और ब्रजवासियोंको ही 
मिला । इसलिये वे धन्य हैं । 


वस्तुतः जहाँ मधुर रागाल्मिका प्रीति है, वहीं 


स्यं भगवान्‌ कब और क्यों आते हैं १ 

सीमासुक्त खच्छन्द आनन्द-समुद्र उमडता है । नन्दाळयमें 
वही संमुद्र उमड़ा | आज हमलोग भी धन्य हैं जो उस 
महान्‌ आनन्द-महोत्सवकी स्मृतिमें आनन्द मनानेका 
सौभाग्य प्राप्त कर रहे हैं । 


आजकी यह भाद्र कृष्णापक्षकी अष्टमी तिथि वही 
पुण्यप्रद दिवस है, जिस दिन खयं भगवानका मङ्गल 
प्राकट्य इस धराधामपर हुआ था । भगवान्‌ श्रीकृष्णको, 
उनकी लीलाकी, उनके खरूपकी, उनकी सौन्दर्य-माधुर्य- 
ऐश्वर्यकी स्मृति दिलानेवाला यह मङ्गलमय दिवस, यह 
मध्यरात्रिकी बेला सभी वन्दनीय हैं । भगवान्‌ श्रीकृष्ण 
हमारे तमसाच्छन्न हृदयोंको अपनी सहज कृपाज्योतिके 
द्वारा उद्भासित करे, जिससे हमारे जीवनमें उनका 


दिव्य प्रकारा हो और जीवन उनके चरणोंमें समर्पित 


होकर धन्य हो जाय ! 


प्रकट हुए थे धराधाममें पूर्ण परात्पर श्रीभगवान । 
परम दिव्य ऐइ्वय-निकेतन, सुन्दरता-मधुरता-निधान ॥ 
दुष्टोंको निज धाम भेजकर, साधुजनोंका कर उद्धार । 
किया धर्मका संस्थापन था, लेकर स्वयं दिव्य अवतार ॥ 
वही पुण्य तिथि भाद्र अष्टमी कृष्णपक्ष सङ्गलसय आज । 
सुरभित श्रद्धा-सुमन-राशिसे सभी सजाकर सङ्गल साज ॥ 
नन्दाळयमें आज महोत्सव वही हो रहा मधुर विशाल । 
शीघ्र बुझा देगा जो भव-दावानल सहसा अति विकराल ॥ 
हम भी सब मिल आज मनें वही महोत्सव मङ्गलरूप । 
भोरासक्ति-विनाशक, भव-बाधाहर, दायक प्रेस अनूप ॥ 
प्रेम कृप्णका; प्रेम कृष्णमें, स्वयं कृष्ण हो निमेल प्रेस । 
हमें मिले, बस, एक मात्र वह, वही हमारा योगक्षेम ॥ 
कृष्ण-नास-गुण गाओ अविरत, प्रेससहित नाचो तज लाज । 
बनो कृष्णभक्तोंके भक्तोंके अनुगामी सहित समाज ॥ 
मधुर मनोहर मङ्गलमय श्रीराधामाधवका सब काल । 
करते रहो स्मरण नित संतत, पल-पल होते रहो निहाळ ॥ 


नन्द्के आनन्द भयो) जय कन्दैयाङारुकी १ 

श्रीबगलामुखी देवीकी उपासना 


७ ~ ~ चड 
( ग्रेषक--ब्रह्मचारी श्रीपागलानन्दजी उपनाम प० श्रीयज्रदत्तजी शमी वानप्रस्थी, वंद्य ) 


[ गताङ्क पृष्ठ १११४ से आगे ] 


तदनन्तर पश्चिम, दक्षिण, पूर्व एवं उत्तरके क्रसे चार 
समुद्रोंका चिन्तन करे | यथा-- 

ॐ इम्‌ इक्षुरससमुद्राय नमः ( पश्चिमे ) । 

ॐ मं मदिराससुद्राय नमः ( दक्षिण ) । 

ॐ घं घृतससुद्राय नमः ( पूर्व ) । 

ॐ हुं दुग्धसमुद्राय नमः ( उत्तरे ) । 

इसके बाद पुनः पश्चिम दिशा आदिमं पूर्ववत्‌ विलोमः 
क्रमसे रत्नोंका चिन्तन करे | यथा- 
रं रत्नद्वीपाय नमः ( पश्चिमे ) 
पुं पुष्परागरत्राय नमः ( नेऋत्ये ) 
नीं नीलरत्नाय नमः ( दक्षिणे ) 
कं खं गं घं ङं वं वेडूयरलाय नमः ( आग्नेये ) 
चं छं जं झं जं वि व्रिद्युमरत्नाय नमः ( पूर्व ) 
टंटं डं ढं ण॑ मों मौक्तिक्ररत्नाय नमः ( ईशाने ) 
तं थं इ धं नं मं मरकतरत्नाय नमः ( उत्तरे ) 
पं फं बं भं मं वं चच्ररतन।य नमः ( वायव्ये ) 
यं रं ळं वं गो गोमेदरत्नाय नमः ( मध्यखण्डे ) 
झं प॑ सं हँ पं पद्मरत्नाय नमः ( तन्मध्ये ) 
स्व स्वर्णपवैताय नमः ( तदुपरिभागे ) 
नं नन्नोद्यानाय नमः ( तन्मध्ये ) 
ॐ कं कल्पवृक्षेभ्यो नमः ( तन्मध्ये ) 
व॑ बसन्तादिष डकऋतुभ्यो नमः ( तन्मध्ये ) 
ॐ वि विचित्रभूरत्नभूमिकाये नमः ( तन्मध्ये ) 

दु 


इस प्रकार “विचित्र भूरत्नभूमिःका चिन्तन करके 
उसके ऊपर मणिमण्डपकी भावना करे । यथा-- 

३ म मणिमण्डपाय नमः । 

इसके बाद उस मणिमण्डपके चारों ओर नवरत्नमय 
हमप्राकार ( सोनेक्री बनी चहारदीवारी ) का चिन्तन 
करे | यथा-- 

ॐ नं नवरल्नमयरहेमप्राकाराय नमः । 


ॐ कां कालरूपिण्ये शक्तये नमः । 

ॐ दें देशरूपिण्ये शक्तमै नमः । 

इसके बाद मध्यभागमें 'ॐ समस्तसिद्धयोगिनीरूपाभ्यो 
नमः ।' यह वाक्य पढ़कर सिद्धयोगिनीरूपा शक्तियोंका 
चिन्तन करनेके पश्चात्‌ उनके मध्यभागमें मणिमय वेदिकाकी 
भावना करे | यथा-- 

२७ मं मणिमयवेदिकाये नमः । 

फिर उस वेदिकाके ऊपर 
चिन्तन करे | 


०९, 


ॐ पं पदञ्नमेदरत्रमयसिंहासनाय नमः । 
इस मन्त्रका उच्चारण करके हृदयका स्प करे । 


रत्नमय सिंहासनका 


तदनन्तर दाहिने कंघेपर “ॐ धं धर्माय नमः” इस 
मन्त्रसे धर्मका न्यास करे । फिर बाय कंधेपर “ॐ ज्ञां ज्ञानाय 
नमः? इस मन्त्रसे ज्ञानका न्यास करना चाहिये | तस्पश्चातू 
८३७ चं वैराग्याय नमः? इस मन्त्रसे वाम ऊरुपर वेराग्यका) 
“ॐ ए ऐड्वर्याय नमः? इस मन्त्रसे दक्षिण ऊरुपर ऐश्वयका, 
“३ अम्‌ अधमीय नम? इस मन्त्रसे मुखमै अधर्मका) 
५ॐ अस्‌ अज्ञानाय नमः? इस मन्त्रसे बाम पाइ्वमें अज्ञानका? 
“अम्‌ अवैराण्यय नमः? इस मन्त्रसे अवैराग्यका नामिमेंतथा 
“४ अम्‌ अनेइवयौय नमः? इस मन्त्रसे अनेश्वर्यका दक्षिण 
पाइबमें चिन्तन एवं न्यास करे | 

इसके बाद पुनः हृदयम चिन्तन करे । 
“ॐ अम्‌ अनन्ताय नमः ।? ॐ पं पद्माय नसः ।? “ॐ आम्‌, 
आनन्दुकंदाय नमः । “४० सं संविन्नालाय नमः ।? 'ॐ प्रं 
प्रकृतिमयपत्नेभ्यो नमः |! ‹ॐ वि विक्रारमयकेशरेभ्यो नमः ।? “४ 
पं पञ्चाशदूवर्णेबीजाढयसत्रेतच्वस्वरूपिण्ये कर्णिकाये नमः ।' 

इस प्रकार कणिकाका चिन्तन करके उसके भीतर 


सुयमणडल, सोममण्डल एवं वहिमण्डलका निन्तन एवं 
न्यास करे | यथा-- 2 

निम्नाङ्कित शक्तिद्वयका चिन्तन करे । यथा-- 


३ पोडशकलात्मने सोममण्डलाय नमः । 


संख्या ९ ] 


३ दशकलात्मने वह्लिमण्डलाय नमः । इति । 
---इस प्रकार न्यास करनेके अनन्तर पुनः कर्णिकामें ही 
सत्त्व आदिका चिन्तन एवं न्यास करे | यथा-- 


३४ सं प्रबोधास्मने सत्त्वाय नसः । ॐ रं प्रकृत्यात्मने 
रजसे नमः । ॐ तं मोहात्मने तमसे नमः। ॐ आम्‌ 
आत्मने नमः । ॐ अम्‌ अन्तरात्मने नमः । ॐ प॑ परमात्मने 
नमः । 3 हीं ज्ञानात्मने नमः ॥ इति ॥ 

तत्पश्चात्‌ कर्णिकाके चारों ओर और मध्यमागमें ज्ञान- 
तत्त्वात्मा आदिका क्रमशः चिन्तन करे | यथा-- 

३ ज्ञां ज्ञानतत्त्वात्सने नमः । 3 सां सायातत्त्वास्सने 
नमः । ॐ क॑ कलातत्त्वात्मने नसः । ॐ” विं विद्यातच्वात्मने 
नमः । 3 पं परतच्वात्मने नमः ॥ इति ॥ 

इसके वाद आठ दिशाओंमें अपने अग्रबताँ पूर्वदिशासे 
आरम्भ करके दश्निणावतक्रमसे जया आदि आठ शक्तियोंका 
चिन्तन एवं न्यास करे | यथा-- 

ॐ जं जयाये नमः । ॐ विं विजयायें 
ॐ अस्‌ अजिताये नमः । ॐ® अम्‌ अपराजिताय नमः । 
ॐ निं नित्याये नमः । ॐ# विं विलासिन्ये नमः । ॐ दों 
दोण्ये नमः । ॐ अम्‌ अधोराये नमः ॥ इति ॥ 

इसके बाद मध्यभागमें “ॐ मं मङ्गलाये नमः? इस 
मन्त्रसे मङ्गलाका न्यास करके “ॐ हीं सरवंशक्तिकसला- 
सनाय नमः? इस मन्त्रसे कमलमय आसनकी भावना करे । 

इस प्रकार योरापीठन्यास सम्पन्न करके तान्त्रिक पद्धति- 
के अनुसार कामकलाका ध्यान करे । तदनन्तर निम्नाङ्कित 
रूपसे देवीका ध्यान करके अन्तर्याग करे | 

ध्यान 

मध्ये सुधाब्धिमणिमण्डपरत्नवेद्यां 

सिंहासनोपरिगतां परिपीतवणाम्‌ । 

पी ताम्बराभरणमाल्यविभूषिताङ्कीं 

देवी भजामि €तमुद्ररवेरिजिह्णाम्‌ ॥ १ ॥ 
जिह्वाग्रमादाय करेण देवीं 

वामेन शत्रून्‌ परिपीडयन्तीम्‌ । 
राट्राभिघातेन न्च दक्षिणेन 


पीताम्बराढ्यां द्विझुजां नमासि ॥ २॥ 


श्रीबगलामुखी देवीकी उपासना 


११५९. 


मण्डपमें रत्नमयी वेदी है | उस वेदीपर स्वर्णमय सिंहासन 
सुशोभित है । उस सिंहासनपर देवी बगलामुखी 
विराजमान हैं । उनकी अङ्गकान्ति पीले रंगकी है । उनका 
अङ्गप्रत्यङ्ग रेशमी पीताम्बर) पीले रंगके आभूषण तथा पीत 
पुष्पोंकी मालाओंसे अलंकृत हैं | देवीके एक हाथमें मुद्र 
और दूसरेमें शात्रुकी जिह्वा है । ऐसी भक्तवत्सला देवीका 
में भजन करता हूँ ॥ १ ॥ 

देवी अपने वाये हाथसे शनत्रुओंकी जिह्वाका अग्रभाग 
पकड़कर दाहिने हाथकी गदाके प्रहारसे उन्हें पीड़ित कर 
रही हैं । ऐसी पीताम्बरधारिगी तथा दो भुजाओंसे 
सुशोभित बगलामुखी देवीको में नमस्कार करता हूँ ॥ २ ॥ 

इस प्रकार ध्यान करके मानसिक पूजा करे | तदनन्तर 
अन्तर्याग करना चाहिये । 

अन्तर्याग 

अन्तर्यागमें पहले स्नान प्राणायामपूवक श्रीगुरुका 
ध्यान करके गुरुपादुकाको प्रणाम करे । तसश्चात्‌ 
हृदय नामक विमळतीर्थ पुष्कर या बिन्दुसरतीर्थ- 
में स्नान करे । ऐसा करनेवालेका फिर संसारमै जन्म नहीं 
होता; जैसा कि विमलेश्वर-तन्त्रमें कहा गया है-- 

स्नायाञ्च विसले तीथे पुप्करे हृदयाहये । 

बिन्दुतीथेञ्थवा स्नायात्‌ पुनर्जल्म न विद्यते ॥ 

शिवतीर्थ-स्वरूप इस शरीरमं ज्ञानरूपी जलसे परिपूर्ण 
इडा और सुषुम्णा नामक दो नाडियाँ या नदियाँ बहती हैं | 
जो सदा इनके ब्रह्ममय जलसे स्नान करता हे; उसके 
लिये गङ्गा और पुष्करती थके जलकी क्या आवश्यकता है--- 


इडासुपुस्णे शिवतौर्थकेडस्सि् 
ज्ञानाम्बुपूर्ण वहतः शरीरे । 
ब्रह्माम्दुभिः स्नाति यतः सदा यः 
. किं तस्य गाङ्गेपि पोष्करेवो ॥ 
ei) 
सध्यापासचा 


शिवशक्त्योः समावेशो यस्मिन्‌ काले प्रजायते । 

सा संध्या कुळनिष्ठानां समाधिस्येः प्रतीयते ॥ 

जिस समय शिव तथा शक्तिका ध्यानमें समावेश --- 
संयोग होता है; वही कुछाचारनिष्ठ कोलोंकी संध्या है । जब 
साधक समाघिनिष्ट होते हैँ, तभी उन्हें उक्त संध्याकी प्रतीति 


सुधासमुद्रके चमूम, एक अणि OER है ॥ उक्ला eGangotri Gyaan Kosha आक 


रद ननन १६० 


° 
तपण 
मूलाधार चक्रसे सोम-सूर्योग्निरूपिणी कुलकुण्डलिनीको 
उठाकर सहस्नास्चक्रगत परबिन्दुका भेदन करके उससे 
झरते हुए, अमृतके द्वारा देह-देवता ( कुण्डलिनी )को तृप्त 
करे, जैसा कि कहा गया है-- 
चन्द्राकीनलसंघट्टाद्वलित यत्पराम्रुतम्‌ । 
तेनाम्गृतेन दिव्येन तर्पयेत्‌ परदेवतास्‌ ॥ 
चन्द्र, सूर्य और अग्निमय कुण्डलिनीके टकरानेसे जो 
परम अमृत झरता दै, उस दिव्य अमृतसे ही परा देवता 
( कुण्डलिनी )का तर्पण करे | 
अध्यंदान 
ब्रझरन्त्रसे नीचेके भागमें जो उत्तम चन्द्रमय पात्र है; 
उसका कलासारद्वारा पूजन करके उसीसे खेचरी 
( कुण्डलिनी )को तृप्त करे । 


ब्रह्मरन्धादधोभागे यच्चान्त्रै पात्रसुत्तमम्‌ । 
कलासारेण सम्पूज्य तपयेत्‌ तेन खेचरीम्‌॥ 
अन्तमोतूका 


मूलाधार-चक्रगात कमल चार दलका होता है । उसकी 
कान्ति अरुण दै । वह “ब? से छेकर 'स तक चार वर्णोका 
आश्रय है । अर्थात्‌ उसके चार दलोमें क्रमशः “व? “शष! 
“स? थे अक्षर स्थित हैं | इसके ऊपर स्वाधिष्ठान चक्र है, 
जो मणि और विद्युतके समान कान्तिमान्‌ है | वहाँ छः 
दले युक्त कमल खिला हुआ दे और उन छः दलम वः से 
लेकर «छ? तकके छः अक्षर अङ्कित दें | उसके ऊपर मणिपूर 
चक्र है, जो रत्नोंके समान देदीप्यमान दै । वहाँ दस 
दोस युक्त कमळ शोभा पाता है । उन दलेमिं क्रमशः “ॐ से 
छेकर “फः तकके अक्षर अङ्कित है । उसके ऊपर अनाहत 
चक्र है । उसकी कान्ति तपाये हुए सुवर्णके समान है। 
वहाँ द्वादश दर्लसे युक्त विकसित कमळ शोभा पाता दि 
और उन दटॉम “क! से लेकर "ठ! तकके बारह अक्षर विन्यस्त 
हैं| उसके ऊपर विशुद्ध चक्र है, जिसकी कान्ति धूमके 
समान है । वहाँ पोडश दलॉसे युक्त कमल खिला हुआ है | 
उन-उन द्मे “अ' आ? इत्यादि पोडश मात्राएँ अथवा 
पोडदा खर-वर्ण विलसित हैं | उसके ऊपर आज्ञाचक्र है, 
जहाँ दो ही दर्लोका कमल खिला हुआ है | उसकी कान्ति 


कल्याण 

दलोगे क्रमशः 'ह? और “₹*र्‍ये ही दो वर्ण अङ्कित हैं । उससे 
ऊपर अधोमुख सहखास्चक्रकी स्थिति बतलायी गयी है । वहाँ 
सहलदळकमळ खिला हुआ है। वह सदाशिवोंका पुर या नगर 
है। उसमें नित्यानन्दमबी कौलदेवी विराजमान दै । उनका ह 
स्तवन करते हैं । 

इस प्रकार पट्चकरोंम विन्यस्त क्रमसे माठूका-वर्णोका 
ध्यान करना चाहिये । यही अन्तर्मादृका कहलाती है; 
जैसा कि यामळ तन्त्रमें वर्णन किया गया है 

आधारस्तु चतुर्दैळो5रुणरुविर्वासान्तवणी श्रयः 

साधिष्ठानमणेश्च वेद्युतनिमं वालान्तषद्पत्रकम्‌ । 

रत्नाभ॑ सणिपूरकं दाद डाद्य॑ फक्रारान्तक 

वंगद्रीदशभिस्त्वनाहतमथो हें कठोपान्तकम्‌ ॥ 

मात्राभिः परिपूरितं दलगत धून्रं विश्ुद्धाल्यक 

हक्षद्वयक्षरसंयुत युगदळं रस्नाभसाञ्ञापुरम्‌ 

तस्मादू्ध्वमधोसुखं निगदितं पद्मं सहस्रच्छदं 
नित्यानन्दमयीं सदा शिवपुरे शक्ति नुमः कौलिकीम्‌ ॥इति॥ 

षडडून्यास 

साधक अपने मन्त्रमय शरीरका चिन्तन करते हुए 
हृदय; सिर, शिखा, कवच” नेत्र आदिकी भावना करके 
अपने चारा ओर दिव्याख्का चिन्तन करे तथा उसके द्वारा 
अपनी सुरक्षाका विश्वास दृढ़ करे । 

ध्यान 

सहस्तार-चक्रमें चन्द्रमण्डल है । स्वाधिष्ठान चक्रसे ऊपर 
सूर्यमण्डल है तथा मूलाधारसे नीचे कालाग्निमण्डल है । 
इस प्रकार इन तीनों तेजस्तत्त्वोकी भावना करके उनको 
प्रज्बलित करे और कुण्डलिनीको परमशिवमें बिलीन करे 
तथा तेजसे व्याप्त हुए अपने शरीरका महाझून्य परम 
विन्दुमे विलय करके पूर्ण निश्चळ भावसे स्थित हो जाय । 
तदनन्तर कामकलाखरूप आत्माका चिन्तन करके मानस 
पूजा करे | यह मानस पूजा ही छान्दोग्योपनिपद्के आठवें 
अध्याय दहरोपासनाके नामसे वणित हुई है । 


मानस पूजा 


अपने दृदयमें उत्तम सुधासागरका चिन्तन करे । उसके 
मध्यभागे रत्नद्वीप या मणिद्वीपका भावनाद्वारा साक्षात्कार 
करे | वह मणिद्वीप नन्दन नामक उद्यानसे सुशोभित [व 

पारिजातका चिन्तन करे । उसीमं कब्पवृक्षकी भावना करे | 
वह कल्पवृक्ष पचास अक्षर-रूप ही दे । उसके मूलभागमें 
नाना प्रकारके रत्नोसे उद्दीत तथा उदयकालिक सूर्ये 
समान तेजसे परिव्याप्त ब्रह्माण्ड-मण्डल हे | उसका विस्तार 
सौ योजन है । वह परम उत्तम एवं ज्योतिर्मय हे । उसमें 
प्रवेश करनेके लिये चार दरवाजे हैं तथा वह ब्रह्माण्ड सोनेकी 
चहारदीवारीसे सुशोभित दै | बहुसंख्यक चँबर) घंटा आदि सामग्री 
तथा चँँदोवे उसकी शोभा बढ़ाते हैं | वहाँ सदा शीतल-मन्द- 
सुगन्ध वायु चलती रहती हे । वह मण्डल सुगन्धित पुष्पोंसे 
अलंकृत है। उसके मध्यभागमें एक वेदी बनी हुई है, जो नाना 
प्रकारके रत्नोंसे आबद्ध एवं सुशोभित दै | वहाँ पीठके ऊपर 
सुवर्णसूत्ररचित उत्तम छत्र शोभा पाता हे । वह छत्र बहुत 
ही मूल्यवान्‌ है । उससे अमृतके कण झरते रहते ई । इस 
प्रकार वेदीका चिन्तन करके पूजा प्रारम्भ करे। पहले इष्ट 
देवताके लिये आगत-स्वागत तथा आसनकी कल्पना करे । 
फिर तीन पाद्य पात्र और चार अर्ध्य पात्र प्रस्तुत करे । तीन 
आचमन पात्र और तीन मधुपर्क'पात्र रक्खे । हाथ धोनेके लिये 
दो पात्र रख ले | एक भोगपात्र भी रखना चाहिये । 
घोडशद्ल कमळमें रक्खे हुए उन पात्रोको सहस्तार-चक्रसे 
झरनेवाले अमृतसे भरे । तत्पश्चात्‌ सबसे ऊपर देवीके पश्चिम 
मुखारविन्दका चिन्तन करे, जिससे झरता हुआ अमृत 
नित्यप्रति देवीके अन्यान्य अङ्गकमलोंको सोंचता रहता है। 
शिव-शक्तिके संयोगसे प्राप्त अमृतानन्दे आनन्दित होनेवाली 
परिवारसहित ब्रह्ममयी देवीको मानसोपचारोंसे . संतुष्ट करके 
उत्तम द्रब्य समर्पित करे । पैरोमें पाद्य तथा हार्थमं 
अध्य दे । सहस्तार-चक्रगत सहस्तदल-कमलके केशररूपी 
कन्द्राके काननसे झरे हुए परम अमृतको भावमय पुष्पोसे 
सुवासित करके उसका ही पानीय ( जल ) के रूपमें उपयोग 
करे । सोनेके पात्रमें जल रखकर इष्ट देवताके मुखमें 
आचमन दे । मधुपर्क और आचमनीय--दोनोंका अर्पण 
मुखमें ही होना चाहिये । चौबीस तत्त्वरूप गन्ध अर्पित करे | 
सुवर्णमय पुष्प चढ़ाये । कुङ्कुम और लालचन्दनका लेप 
करे | पूर्वोक्त भावम पुष्पोंसे तथा धूप-दीपसे पूजन करके 
मानसिक भावनाओंद्वारा निर्मित मनोहर नेवेद्य देवीकी सेवामं 
प्रस्तुत करे । छः अङ्गोंका, गुरूपड्क्तियोका तथा अङ्गः 
देवताओंका भी पूजन करे | अपने वामभागमें रत्नसिंहासन- 
युक्त मण्डळकी भावना करके उसपर देवीको ले आकर 


विराजमान करे कीर नाज़्ा0मक्राकेत गोत्र यका) 

आदिका निर्माण करके उसे स्नानीय सामग्रीके रूपमे अर्पित 
करे | दिव्य जल एबं तेजोमय बस्तकी मावना करके जरसे 
देवीके शरीरका प्रोक्षण करे तथा आकाझतत्वसे युक्त 
दिव्य तेजोमय पूर्वोक्त भावनामय वस्त्रसे देवीके लिये 
परिधानकी कल्पना करे । फिर विधिवत्‌ वन्दना करके 
केशोंका संस्कार करे | नाना प्रकारके रत्नोसे जरित दिव्य 
कंघीके द्वारा केश झाड़ दे । रेशमकें तागाँसे बने हुए 
गुच्छेदार लटकन लगाकर केशपाशको गूँथे। उसमें नाना 
प्रकारके रत्नमय पुष्प लगाये | ये संब कार्य भावनाद्वारा 
ही करने चाहिये । ललाटमें तिलक लगा दे | सीमन्त-भागमें 
सिन्दूर अर्पित करे । हार्थेमें गजराजके दॉतकी बनी हुई 
मनोहर चूड़ियाँ पहनाये । बाजूबंद, कंगन और कड़े भी 
यथास्थान संयोजित करे । पैरोंमें अङ्कुलीयक ( बिछुए ) 
समर्पित करे । नाना प्रकारके रस्नॉसे सुशोभित नूपुर 
निवेदित करे । कटिभागमें क्षुद्रवण्टिका ( करधनी ) 
धारण करावे । सिरसें रत्नमय शीशफूल लगा दे | मस्तकपर 
रल्नःनि्मित मुकुट तथा कानोंमें सुन्दर ताटङ्क और कुण्डल 
धारण कराये । नेत्रोमें काजल लगा दे । नासिकाके अग्रभागमें 
गजमौक्तिकनिमित झुलनी या बुळाक पहनाये । श्रीपत्र, 
मोती और मणियोंसे विराजित कण्ठयूषा अर्पित करे । 
तीन आनन्दहार निवेदन करे । रत्नमयी अँगुठी निवेदित 
करे । गन्ध, चन्दन आदिसे सर्वाङ्गमें लेपन करे । अम्रभागमें 
कुण्डलसे चिहिंत दो सुवर्णमयी चरणपादुकाएँ समर्पित 
करे | रत्नःनिमित झलेमें बिठाकर देवीको मण्डलोंमें ले 
आये और पुनः पाद्यादि समर्पित करके उन सनातनी देवीकी 
पूजा करे । पुनः गन्धादि देकर भाव-पुष्पौसे अर्चना करे | 
कुण्डगोल्ेद्धव पुष्प तथा बायु-तत्त्वात्मक धूप दे । सहत 
कर्जिकामय पात्रमें रखे हुए परामृतका नेवेद्य निवेदन करे | 


मूलाधार पात्ररुप दै और चित्तज्ञान प्रदीपरूप । 
मूलाधार चक्रसे लेकर ्रह्मरनञरपर्यन्त व्याप्त अमृतमयी 
बायुसे व्यजन डुलानेकी सेबा करे | अनइदनादमयी घंटी 
आपित करे | सूर्यमण्डलका दर्पण ओर चन्द्रमण्डलका उत्तम 
छत्र सेबामें अर्पित करे । सुधाका महासागर निवेदित करे । 
भोग्य वस्तुओका पर्वत प्रस्तुत करे । सुवर्ण, चरु भक्ष्यः 
भोज्य, चोष्य छेह्म) पेय तथा चर्वणीय वस्तुएं निवेदित 
करे । फिर आचमनीय जल अर्पित करे । तदनन्तर मूलाधारसे 
और 

सत्त्वगुणमय कर्पूरसे मिश्रित तथा रत्नमय पात्रम परिष्कृत 
रूपसे स्थापित ताम्बूल अर्पित करे । फिर पुष्प लेकर सुरेश्वरी 
देवीको नमस्कार करे । मनरूपी नतंकके गीतनादसे, श्यज्ञारादि 
समुच्च्चल रसोंसे तथा स्नानादि उपकरणोसे उत्तम 
साधक देवीको संतुष्ट करे । वागीइवरी देवी साता हैं 
और वागीरवर पिता | मनसे उनके साथ अपनी एकता 
या अभिन्नताका चिन्तन करके साधक सिद्धिलाम करता है । 
इस प्रकार किया गया मानसिक पूजन भोग ओर मोक्ष 
प्रदान करनेवाला हैं | ऐसा भक्त मनसे जो कुछ चाहता हे 
माता बगलामुखी वह सब कुछ उसे देती हें । 
वह कोटि सहख कल्पोंतक देबीके लोकमें निवास करता 
हे । जो मनुष्य भक्तियुक्त मनसे भी महादेवीको नेवेद्य 
निवेदन करना चाहता है, वह दीर्घायु ओर सुखी 
होता है । जो मनके द्वारा मी भक्तिभावसे देवीकी परिक्रमा 
करता हैं, वह देबीके दिव्य धाममें निवास पाता है । उसे 
कभी नरकका दर्शन नहीं होता | जो मक्तिभावसे मनके 
द्वारा देवीको नमन करता है, वह विश्वविजयी होकर देवीके 
छोकमें प्रतिष्ठित होता दै । 

देवीका सिंहासन पाँच मुण्डोंपर स्थित है | वे सुण्डमालासे 
विभूषित हैं | उदयकालके सहसों सूर्योके समान उनकी कान्ति 
है । वे रत्नमय सिंहासनपर विराज रही हैं । 

( भावपुष्प और माला ) 

मायाद्दीनता, अहंकारञ्न्यता, रागराहित्य, 
मदविद्दीनता, अमोदद अश्रं, अद्वेष) अक्षोभ, अमात्सर्यं 
और अलोभ--इन्दें साधकोंने भावपुष्पकी संज्ञा दी है। 
अहिंसा सर्वोत्तम पुष्प है» इन्द्रियनिग्रह दूसरा पुष्प है, 
दया तीसरा पुष्प है, ज्ञान चौथा पुष्प तथा क्षमा पॉचवाँ 
पुष्प दै | पचास वर्णमय पुष्पासे तेयार की हुई माला पञ्चाशिका 
कही गयी है । इसमें शक्ति एवं शिवस्वरूप सूत्र उपयुक्त 
होता है । यह माळा कुण्डलिनी शक्तिसे गूँथी गयी हे | 
खरसहित “क” से लेकर 'ह? तकके अक्षरोके अन्तमें सुमेरुकी 
स्थिति दै । इस विधिसे वर्णमालाका सम्यक्‌ परिष्कार 
करके “अ? और 'क्ष' को सुमेरु बनाये तथा 'छ? को 
मध्यवर्ती मणि । फिर अकारसे लेकर ळकार और “छः से 
लेकर अकारतक मूल बगलामुखी मन्त्रका जप करके उसे 
परम तेजमें समर्पित करें | इस प्रकार मानस लपका कायं 


कल्याण 

( मानस होम ) 

मूल और परिच्छेदसे रहित अर्थात्‌ अनाद्यन्त अपरिच्छिन्न 
चिन्मय तत्त्वका चिन्तन करके आत्मा, अन्तरात्मा 
ज्ञानात्मा तथा परमात्मा-इन चारको कोणवर्ती स्तम्भ मानकर 
चोकोर मण्डलकी मावना करे । उक्त चारसे ही चदुष्कोण 
चिन्मय कुण्डकी अपनी नाभिमें मावना करे | वह चिन्मय 
कुण्ड मेखला और योनिसे संयुक्त है । उस चिन्मय कुण्डमें 
वैष्णव तेज प्रज्वलित है । ऐसी भावना करके आहुति दे । 
१-पहले बगलामुखीके मूल मन्त्रका उच्चारण करके 


~ 
नाभिचेतन्यरूपारनौ मनसा 


हविषा खचा। 
ज्ञानम्रदीपिते नित्यमक्षवृत्तीजुहो म्यहम्‌ ॥खाहा॥ 
“मैं ज्ञानसे उद्दीपित नाभिगत चेतन्यरूप अग्निम 


मनोमय हविष्य एवं खुकृके द्वारा अपनी इन्द्रिय-बृत्तियों- 


का हवन करता हूँ |? साहा । 
॥ इति प्रथमाडुतिः ॥ 
२--इसके बाद सहसार-चक्रमय कुण्डमें दूसरी 
आहुति दे | इसमें भी पहले बगलामुखीके मूल मन्त्रका 
उच्चारण करके इस प्रकार कहें-- 
धरमोधमंहविर्दीप्ते चात्माग्नौ मनसा खुचा। 
सुघुम्णा बर्त्मना नित्यमक्षत्तीजुँडुहोम्यहम्‌ ॥ स्वाहा॥ 


“घर्माधमरूपी हृविष्यसे उद्दीत आत्माग्निमें मनोमय 


खुकद्वारा सुषुम्णा मार्गसे मैं नित्य अपनी इन्द्रिय-बत्तियोंका 
हवन करता हूँ |? स्वाहा | 


॥ इति छ्वितीयाहुतिः ॥ 


३--पुनः मूलमन्त्रका उच्चारण करके 
इलोक-वाक्य पढ़ें-- 


निम्नाङ्कित 


प्रकाशाफाशहस्ताभ्यामवलम्व्योन्सनी 


pe खचा । 
धर्माधर्मकलास्नेहपूर्णमग्नो 


जुहोम्यहम्‌ ॥ स्वाहा॥ 

“प्रकाश और आकाश--ये दो हाथ हें । इनके सहारे 
उन्मनीरूपिणी खुकके द्वारा धर्माधर्मकलात्मक घुतसे परिपूर्ण 
हविष्यका परमात्मस्वरूप अग्निर्में हवन करता हूँ |! स्वाहा । 


॥ इति तृतीयाइुतिः ॥ 

अन्तर्निरन्तरनिरिन्धन एधमाने चिन्मयी किरणोंके विकासकी भूमि दै, में प्रथ्वी-तत्त्वसे लेकर 

मायान्धकारपरिपन्थिनि संविदग्नौ । शिव-तत्त्वपर्यन्त सम्पूर्ण विश्वका हवन करता हूँ ॥ स्वाहा || 
भस्मिश्चिदद्धतमरीचिविकासभूमी ॥ इति चतुर्थ्यीहुतिः ॥ 


विश्व जुहोमि वसुधादि शिवावसानम्‌ ॥स्वाहा॥ 


“जो अन्तःकरणमें बिना इंधनके ही निरन्तर वृद्धिंगत 
( प्रज्वलित ) हो रहा है, तथा मायारूपी अन्धकारका 
परिपन्थी ( विनाशक ) दै, उस ज्ञानानलमें जो अद्भुत 


इस प्रकार अन्तर्याग करके साधक साक्षात्‌ ब्रह्ममय हो 
जाता है । उसमें पुण्य और पाप नहीं रह जाते | वह 


निश्चय ही जीवन्मुक्त हो जाता है । 
( क्रमशः ) 


>— em 


श्यामका स्वभाव-७ 


( छेखक--श्रीसदशनसिंहजी ) 


श्रुति-शास्त्र-संत कहते हँ--“परमात्मा परम कारुणिक, 
अनन्त करुणावरुणालय, सर्वज्ञ, सर्वसमर्थ हैं । 


संसारमें प्रत्यक्ष दीख रहा है--जीव अत्यन्त दुखी हैं । 
कहीं लोग दाने-दानेको तरसते, क्षुधासे तड़पते प्राण त्यागते 
हैं, कहीं रोगसे पीड़ित कराह रहे हैं | अभाव, रोग, शोक 
भय आदिसे मनुष्य अत्यन्त पीड़ित हैं | अकाल मुख फाड़े 
निगल रहा है शत-शत निरीह प्राण ! युद्ध, दंगे आदिमें 
क्या-क्या नहीं होता । नन्हे शिशु जब भालेकी नोक, संगीन 
या छुरेपर उछाल दिये जाते हैं, असहाय अबलाओंपर 
जब उन्मत्त पिशाच अत्याचार करते हैं, घर एबं मुहल्ले 
जब फूँक दिये जाते हैं, परमाणुबमसे जब पूरा नगर दो 
क्षणमें राख कर दिया गया--विश्वमें उत्पीड़न, अत्याचास्की 
परम्परा आज ही तो प्रारम्भ नहीं हुई | यह सब न भी हो 
तो रोग, शोक, अभाव ही क्या पीड़ा देनेको कम हैं । 

श्रुति-शास्त्र-संत जो कहते हैं, वह सत्य नहीं है--यह 

कहनेका साहस मुझमें नहीं है और जो स्पष्ट प्रत्यक्ष विद्यमान 
है, उसे कोई अस्वीकार केसे कर देगा । फिर इन दोनों 
सत्योंमें समन्वय क्या है ! 

“परमात्माकी प्रेरणासे सृष्टि होती है तो उसीकी प्रेरणासे 
प्रलय भी होता है। जीव अविनाशी है और शारीर तो 
नाशवान्‌ है ही । कोटिकोटि शरीरोंके नष्ट होनेसे परमात्माका 
कुछ ब्रिगड़ता नहीं |! यह बात मान ली, किंतु जीव क्षण- 
क्षण दुखी रहे, वह आतंक्रन्दन करता रहे ओर कोई तटस्थ 


में, देश-तिभाजनके समय हुए पेशाचिक अत्याचारोंमें, 
परमाणुबमसे नगरोंके भस्म होनेमें मङ्गल-विधान होगा 
परमात्माका; किंतु इतना उग्रमज्ञल-विधान १ कोई सुखकर) 
कोमल विधान करनेमें वह समर्थ नहीं है ! 


“जीवोंका प्रारूध ! जेसा करो, वेसा भोगो |! ठीक 
बात; किंतु तब परमात्माकी दयाठता; सर्वशक्तिमत्ता, सर्वशता 
क्या काम आयेगी ! परमात्माका होना तो कर्म-विधानके 
संचालनमात्रके लिये ही आवश्यक है न ! 


मै परमात्माकी बात क्यों ले बेठा १ बात यह है कि 
ईश्वर, भगवान्‌, परमात्मा, त्रह्म--पता नहीं कितने नाम 
लोगोंने इस कन्हाईके रख छोडे हैं । लोग इसका एक नाम 
रख देते हैं और कह देते हैं--यह ऐसा है |? 


कन्हाई स्वीकार ही करना जानता है | यह उसे अपना 
नाम मान लेता है और जो गुण नाम रखनेवाले कहें--सब 
अपनेमें हँ, इसके लिये भी स्वीकृतिमे सिर हिला देता है । 
यह सब है; किंतु इसके स्वभावकी एक विशेषता पहिचानी 
है श्रीरामानुजाचार्यजीने | वे कहते हैं-- 


८रक्षापेक्षासपेक्षते ।? 
यह नटखट है और खिलाड़ी है | कोई हँसे तो ताली 
बजाता है--रोये तो ताली बजाता है । अपने खेलमें--- 


अपनी मौजमें तल्लीन--सृष्टि हो या प्रलय, इस आनन्द- 
कंदका ध्यान ही उधर नहीं जाता | इसे ध्यान दिलाना 


द्रष्टा बना रहे उन कळुन व्य शिवराया यादया, जलाने ४/ चापमा उदि नोन्न प्रल्यकी . 


“परमात्माका प्रत्येक विधान मङ्गलमय है ।' इस अकाल- 


ओर भी नहीं जायगा और ध्यान दिलाया जाय तो चीटीकी 

हूटी सँगकी पीड़ा भी इसे व्यथित कर देगी और उसकी 
मरहमपट्टी करने भी यह दोड़ा आयेगा । 
आप ईश्वर कहो) परमात्मा कहो) भगवान्‌ कहों-- 
कहोगे इस नन्दबाबाके पुत्रको ही और यह 'रक्षा- 
पेक्षामपेक्षते !? जो इससे अपेक्षा करे क्रि. “यह दयामय) 
सर्वज्ञ सर्वसमर्थ मेरी रक्षा करे !” उसके लिये--केवल 
उसके लिये यह अनन्त दयाधाम; नित्यसर्वज्ञ, सर्वसमर्थ दै 
और उसकी रक्षाको दौड़ा आयेगा । अन्यथा, अन्यथा तो 
संसारमें जो प्रत्यक्ष सत्य हैं, उसे आप देख ही रहे हैं । 
> > > 
गजेन्द्रको ग्राहने जलमे पकड़ लिया था | ग्राह जलमें 
खींच रहा था और गजेन्द्र बाहरकी ओर । सबंज्ञसे छिपा 
था कि सरोवरमें क्या संघ हो रहा है! किंतु कहीं कुछ 
हो रहा हो; इससे उस निर्गुण, निरञ्जन): निळेंपसे मतलब ! 
जी--सच्ची बात यही है कि जिसे आप ईश्वर कहते 
हैं, वह यह कन्हाई वस्तुतः निर्गुण; निरञ्जन) निलेंप, 
निर्विशेष है। इसमें गुण, राग; विशेषता तो आप देते हैं । 
आप कहते हैं--“दयामय !? तब यह आपके लिये दयामय 
हो जाता है | अव आपने इसे दयाका गुण दे दिया तो 
आपसे यह तटस्थ केसे रहेगा ! आपपर इसका अनन्त स्नेह 
उमड़ेगा । आपके प्रति इसका विशेष राग होगा । 
गजराज थकते गये और अन्ततः लगा कि डूबे । बड़ी 
कठिनाईसे पाससे एक कमलपुष्प सूँड़से तोड़कर ऊपर 
केंकते हुए पुकार उठे--“नारायण ! रक्षा करो ।? 
उत्क्षिप्य साम्बुजकरं गिरमाह  कृच्छा- 
न्ञारायणाखिळगुरो भगवन्‌ नमस्ते ॥ 
( श्रीम्भा० ८ । ३ । ३२ काउत्तराड ) 
अब लीजिये--निर्विशेष सविशेष हो गया । भगवान्‌ 
नारायण गरुड़पर चढे दौडे और गरुड़का वेग भी उन्हे 
कम लगा तो कूदकर पेदळ भागे । अब कोई ग्राह 
कैसे गजेन्द्रके लिये विपत्ति बना रद्द सकता था | अब तो 
सर्वलोकमहेश्वर चक्र उठाये गजेन्द्रके पक्षम आ गया था | 
x x १८ 
यह नटखट श्याम---जबतक इसे पुकारो नहीं) कानमें 
तेल डाले बैठा रहेगा | तबतक आपके लिये ईश्वर है ही 
नहीँ) जबतक आपको श्वर स्मरण न आये और आजके 

झिञुओंकी हत्या करता है, उसकी बहिन-बेटीके साथ 
फैशाचिक व्यवहार करता है; किंतु उसे रोने-चिल्लानेको 
छोड़कर ईश्वरको पुकारनेक्रा स्मरण नहीं आता । 

एक बात और आप पुलिसकी, सेनाके आनेकी 
आशा भी करते रहेंगे, अपनी बुद्धि या लाठीका सहारा भी 
लेते रहेंगे और कन्हाईको भी पुकारेगे तो यह नहीं सुनेगा । 
इसका स्वभाव ही दे कि यह तभी दोड़ता देश जब मनुष्य 
केवल इसीसे आशा करता है । दूसरे किसीसे, अपनी किसी 
भी शक्तिसे किंचित्‌ भी आशा आपको है तो यह कृष्ण 
आपकी उस आशाके सक्रिय होनेमें टॉग अड़ाने नहीं 
आयेगा । जब कोई आशा) कोई आश्रय न रह जाय-- 
इसे पुकार लीजिये ! निश्चिन्त रहिये--ऐसी पुकार अनसुनी 
यह कर नहीं सकता । 

श्याम पुकारे बिना नहीं सुनता । कोई और आशा- 
भरोसा रखकर पुकारो तो इसे लगता ही नहीं कि इसको 
पुकारा जा रहा है | यह एक ही भाषा समझता है--हृदवकी 
भाषा और हृदय तो एक साथ एकको ही पुकार सकता 
है | आप केवल मुखसे पुकार तो कन्हाई समझेगा नहीं । 
जो बात समझी ही नहीं गयी; उसके अनुसार कोई व्यवहार 
कैसे करेगा १ 

द्रपदराजतनया, पाण्डबपट्टमहिषी द्रौपदीको दुर्याधनने 
भरी राजसभामें पकड़ मॅगाया | पाण्डव दतमें हार चुके 
अपने सत्यसे बँधै थे | कुछ न कर सकते 
थे, न बोल सकते थे । दुर्योधनने अपने अनुजको 
आज्ञा दी--'इसे नंगी कर दो ।' राजसूय यशमें जिसका 
साम्राशी-पद्पर अभिप्रेक हुआ, उसका यह अपमान | 
अग्रजकी आज्ञासे दुष्ट दुः'शासनने एकवस्त्रा द्रोपदीकी 
साडीका छोर पकड़ लिया और लगा खींचने । द्रौपदीको 
अब भी विश्वास नहीं था कि इस सभामें दुःशासनको यह 
धृष्टता करनेका साहस होगा; किंतु' `" ` * ` 


श्रीकृष्ण सर्वज्ञ नहीं हैं ! उनको पता नहीं है कि क्या 
हो रहा है हस्तिनापुरकी कौरव-राजसभामें ? किंतु श्यामका 
खभाव--द्रौपदी परमभक्त सही, कन्हाईकों वह पुकार कहाँ 
रही है । पुकारे व्रिना--रक्षाकी अपेक्षा किये बिना तो 
नन्दनन्दन कुछ करता महीं । 

उनको सब सूचित कर रहे ६ । पुघबघूको उनका ही पुत्र 


संख्या ९ ] 


स्यामका खभाव-७ 

नंगी करने जा रहा है--कुछ कहेंगे । दादाजी, अतुल 
पराक्रम परमधर्मज्ञ भीष्मके विद्यमान रहते ढुःशासनका 
यह साहस ? ये रोक देंगे | गुरुदेव द्रोणाचार्य भी तो हैं। 
ब्राह्मण हैँ और पाण्डबोंके भी गुरु हैं--ये विरोध करेंगे 
इस अन्यायका ! मेरे पाँचों पति यहीँ हें--ये कुछ करेंगे !! 
द्रौपदीके भयार्तं नेत्र चारों ओर घूम गये । सवने सिर 
झुका रखा है | कहींसे कोई आशा नहीं । 


“कृष्ण | श्यामसुन्दर | सदाके मेरे विपत्तिके सहायक |? 
प्राणने पुकारा । 


यह क्या हुआ ? कन्हाई भी अनसुनी करता है? वह भी 
सहायता करने नहीं दौड़ा ? नहीं ही दौड़ा; क्योंकि द्रौपदीने 
अभीतक साड़ी हाथसे पकड़ रखी दै । अपना बल अभी 
रक्षामें लगा हैं। यशोदाका लाळ अभी नहीं आ सकता । दूसरा 
किंचित्‌ भी भरोसा है तो यह घनश्याम बीचमें नहीं पड़ता । 


अबला नारी और असीम बलशाली दुष्टहृदय 
दुःशासन ! साड़ीको झटका लगा और द्वाथसे छूट गयी । 
ब्याकुल होकर द्रौपदीने दोनों हाथ ऊपर उठाकर पुकारा-- 


“श्रीकृष्ण | द्वारकावासिन्‌ ! देवदेव ! जगत्पते !? 


एकवस्त्रा, रजस्वला द्रौपदी--अस्पृश्या, अपवित्र दशा; 
किंतु कृष्णके लिये क्या पवित्र, क्या अपवित्र ! लो; 
वस्त्रावतार हो गया कन्हाईका । मूर्ख दुःशासन ! कितने 
वस्त्र खींचेगा बह ! अनन्तका कहीं अन्त हुआ है कि 
दुःशासन ही पा लेगा | वस्त्रोकी राशि बढ़ती गयी; किंतु 
द्रोपदीकी साड़ी शरीरपर ज्यों-की-त्यों । थककर, पसीनेसे 
लथपथ होकर दुःशासन बैठ गया थककर--हारकर । 

दूसरोंकी बात छोड़ दीजिये--बेसे सर्च यह है कि 
कन्हाईके लिये कोई दूसरा है नहीं | सब उसके अपने ही 
हैं | दूसरा--परपक्ष वह, जो अपनेको पराया माने; किंतु कह 
रह रहा हूँ इसके ब्रजकी बात | 

नन्दबाबाको अजगरने पकड़ा । वह महासप॑ बाबाके 
पैर निगलने लगा और कमरतकःउन्हें निगल गया । सब 
गोप जागे । सबने जलती लकड़ियोंसे खूब-खूब पीटना 


स 


खुरोटे लेकर सो रहा | इसकी नींद तब टूटी, जब बाबाने 
पुकार की--'कृष्ण | कृष्ण ! मुझे सर्प निगले जा रहा 
है । इससे जल्दी बचा !? 


दूसरी बार बाबा यसुनामें स्नान करने उतरे तो उन्हे 
कोई वरुणका सेवक पकड़ ही ले गया । यमुनामे गोप कूदे 
और उन्होंने पुकारा--'कृष्ण ! दौड़ लाला; त्रजराज 
डूब गये !? 


बनमें दावाग्नि लगी । गाये, गोपबालक--सब घिर 
गये | कन्हाई भी उनके मध्य ही था और सो नहीं रद्दा 
था; किंतु कुछ करना चाहिये; गायों और सखाओंको 
बचाना चाहिये, यह उसे तब स्मरण आया--जत्र 
दावानल समीप आ गया और सखा भयत्रस्त पुकार उठे 
“इयाम | हम तेरे हैं | यह दावाग्नि हमें भस्म करने आ 
रहा है | हमारी रक्षा कर |? 


यह कन्हाई अग्निपायी है | दावाग्नि पी लेना इसके 
लिये कोई बात नहीं दै । यह पी तो लेता है भव-दावानल; 
किंतु जब कोई कहे, कोई पुकारे | त्रजके सब लोग उस 
दिन कालियहुदके किनारे ही सो गये थे | सब थे--पूरा 
ब्रज था वहाँ । रात्रिमें दावाग्नि लगी और बढी, सब 
जागे; किंतु यह अग्निपायी तब जागा; जब सबने पुकार 
लगायी---कृष्ण ! श्यामसुन्दर ! यह दावानल बढ़ता 
आ रहा है । इससे हमारी रक्षा कर !? 


गोपियाँ--प्रेमकी जा गोपियों | वे रात्रिमें वनमें 
गयी थीं कुछ अपने कार्यसे ! इस भुवनमोहनकी मोहिनीने ही 
उन्हे खींचा था । वे इसके लिये गयी थीं और इसके साथ 
ही क्रीड़ा कर रही थीं | श्याम अक्रेछा भी नहीं था । इसके 
अग्रज मी थे साथ ही; किंतु जैसा छोटा भाई, वेसा बड़ा 
भाई । शङ्खचूइ यक्षने गोपियोंको पकड़ा--वखूपूर्वक उठाया 
और भाग चला । दोनों भाई ऐसे--मानो कुछ देखते ही 
नहीं । दोनों दौड़े और पूरे शालवृक्ष उखाडकर दौड; किंतु 
कत्र ! जब गोपियोंने पुकार की--'हे अमितविक्रम राम ! 
है कृष्ण ! रक्षा करो |? 

सदा तो कोई पुकारनेकी स्थितिर्मे नहीं रहता । ऐसा 
होता है--ऐसे अवसर आते हें कि विपत्ति अचिन्तितः 

समझने) पुकारनेका अवसर ही नहीं देती । निद्रामें छत टूट 
गिरे या कुछ और हो जाय- आप कैसे पुकारेंगे किसीको ! 


कन्हाईको आपने इतना अज्ञ समझ लिया है ! पुकारने- 
की स्थिति हो और कोई न पुकारे तो कन्हाई उसकी ओर 
ध्यान नहीं देता, यह इसका स्वभाव है | यह भी इसका 
स्वभाव है कि सृष्टिर्मे प्रलय हो या और कुछ) इसके नेत्र 
नहीं उठते; किंतु इसके जनपर संकट आये और वह 
पुकारनेकी स्थितिमें नहीं दोश श्याम स्वतः सतर्क रहता है । 
इससे ऐसे अवसरपर प्रमाद नहीं हुआ करता । 


गोपकुमारोने अघासुरके मुखको कोई रमणीय गुफा 
समझा | एक बार उनमेंसे एकने कहा भी--५मित्रो | कहीं यह 
अजगर ही हुआ तो ! हम इसके मुखमें जाये और यह 
हमें खा ले १ 

सब हँस पड़े--*भयं तथा चेदू बकचदू विनङक्ष्यति ।' 

“कन्हाई कहीँ चला गया है ? यह हमें निगलने लगेगा 
तो बकासुरके समान इयाम इसे भी चीर फेंक्रेगा |? 


सब चले गये अघासुरके मुखम और जाते ही मूर्छित 


हो गये । अब पुकारे कोन ! किंठु पुकारकी आवश्यकता ! 
जिसके भरोसे निर्भय घुस गये थे) वह कहीं अपने आश्रयको 


अविश्वस्त कर सकता है । 


इन बालको और गायोंने भी कालियहृदका विषेला जल 
पी लिया था और तत्काल निष्प्राण होकर गिर पड़े थे । 
सब बहुत प्यासे थे । कन्हाई पीछे छूट गया है, इस ओर 
मी किसीका ध्यान नहीं गया था । न स्मरण- न पुकार । 
मृत पढ़े थे सब काल्यिहृदके तटपर; किंतु थे तो सब इस 
ब्रजराजकुमारके । वह बढ़ आया स्वयं और उसकी इष्टि 
ही तो जड प्रकृतिको जीवन देती है । 

कन्हाईका खभाव--जो उसके है, उनको भूलता नहीं । 
एक क्षणको भी उनकी ओरसे उदासीन होना इसे नहीं 
आता । किंतु यह नटखट रूठता है; जब इसे पुकारनेका 
अवसर हो और कोई न पुकारे | पुकारने योग्य स्थिति न 
हो तो खजनके मस्तकपर इसके अभय कर तो हैं ही; किंतु 
जो कन्हाईके नहीं हो गये हैं--उनका काम पुकारे बिना नहीं 
होगा । पुकार तो किसीकी कभी इसने अनसुनी नहीं की । 

भगवानका नित्य अप्राकृत सच्चिदानन्द शरीर 


[ भगवत्खरूप दिव्य शरीरम क्या चीजें कभी नहीं रहतीं, 
उसका क्या स्वरूप है १ ] 


उत्कट काम, क्रोध, चपळता, मत्सरता, मद्‌, हिँसा, खेद । 
आकाङ्का, असत्य, आशङ्का, भ्रम, श्रम, मोह, विषमता-भेद्‌ ॥ 
परापेक्षता, आमय, भय, विनाशिता, तन्द्रा, राग-छेष । 
असौन्दर्य, विषाद रहते न दिव्य वित्रहमे किंचित लेशा ॥ 
नित्य सत्य, विशु प्रभु माया-गुणरहित, सर्वखह्ठण-आधार । 
सकल भेदविरहित, अज, अव्यय सत्‌-चित्‌-आनेद्मय साकार ॥ 
परम स्वतन्त्र खरूपदेह, शुचि, देहीदेह-भेद्से हीन। 
स्वेच्छामय-लीला-तनु न कभी देशा-काळ-कमादि-अधीन ॥ 

श्रीराधाके दिव्य रूप ओर उनके आराधनका महत्त्व 


( श्रीराधाजन्माष्टमी महोत्सवके उपलक्ष्यपर श्रीहनुमानप्रसाद पोद्दारका भाषण ) 


रसवलितम्गाक्षीमौलिसाणिक्यलक्ष्मीः 
प्रमुदितमुरबैरिप्रेमवापीमराली । 
घजवरवृषभानोः पुण्यगीवोणवल्ली 
स्नपयति निजदास्ये राधिका मां कदा नु ॥ 
त्रजकुळमहिलानां प्राणभूताखिलानां 
पद्युपपतिग्रृहिण्याः कृष्णवत्‌ {प्रेमपात्रम्‌ । 
खुळलितळलितान्तःस्नेहफुलान्तरत्मा 
स्नपयति निजदास्ये राधिका मां कदा चु ॥ 
परात्पर समग्र भगवानका खरूप-तत्त और 
उनका भगवत्खरुप सच्चिदानन्द-शरीर 


परात्पर परमतत्त्व-खरूप एक है---उसकी प्रधानतया 
तीन नाम-रूपोंमें अभिव्यक्ति होती है--'त्रह्म', 
(परमात्मा और “भगवान्‌? । 
--ब्रह्मेति परमात्मेति भगवानिति राब्दः्थते । 
( श्रीमद्भागवत १ | २।११ ) 
या यों कह सकते हैं--'निर्गुण-निराकार- 
निर्विशेष', “सगुण-निराकार-सविशेष’ और 'सगुण- 
साकार-सविरेष ।? तीनोंकी प्रथक्‌प्रथक्‌ अनुभूति होती 
है--तीन प्रकारके साधकोंको । निर्गुण-निराकार 
ब्रझकी ज्ञानियोंको, सगुण-निराकारकी योगियोंको और 


सगुण-साकारकी भक्तोंको । वस्तुतः ये तीन पृथक्‌-पृथक्‌ 


भिन्न तत्त्व नहीं हैं । एक ही सत्य तीन रूपोंमें नित्य 
प्रकाशित है । इन तीनोंका तथा इनसे संयुक्त समस्त 
तत्त्वांका जो एक समग्र खरूप है, वही परात्पर परमतत्त्व 
खयं भगवान्‌ हैं । वे भगवान्‌ सञ्चिन्मय ब्रह्म 
( निराकार-निर्गुण ब्रह्म ) की, अविनाशी अमृत ( नित्य- 
तचज्ञानरूप मुक्ति ) की, शाश्वत नित्यधर्म ( भक्तिरूपी 
परमधर्म ) की और ऐकान्तिक सुख ( प्रेमरसमय 
परमानन्द ) की प्रतिष्ठा या आश्रय है-- 


ब्रह्मणो हि प्रतिष्ठाहमसरतस्याव्ययस्य च । 
शाइवतस्य च धर्मस्य खुखस्येकान्तिकस्य च॥ 
(गीता १४ | २७ ) 
महाभारत, श्रीमद्वगवद्वीता तथा श्रीमद्भागवतके समग्र 
भगवान्‌ श्रीकृष्ण इन्हीं परात्पर परतत्त्व खयं भगवानके 
रूपमें ज्ञानियोंके उपास्य निर्विशेष अखण्ड चित्सत्तामात्र 
ब्रझको अपनी महिमा बता रहे हैं--- 
मदीयं महिमानं च परब्रह्मेति शब्दितम्‌ । 

( श्रीमद्भागवत ८ । २४ ।३८ ) 
भेरी महिमा ही पखह्म-शब्दसे कही जाती है ।? 
पद्मपुराणमें भगवान्‌ शंकर वन्दना करते हैं--- 
यन्नखेन्दुरुचि ब्रह्म ध्येयं ब्रह्मादिभिः सुरे; । 
शुणत्रयमतीतं तं बन्दे ब्रन्दाबनेइवरम्‌ ॥ 
“जिसके नखचन्द्रकी ज्योतिरूप ब्रह्मका ब्रह्मादि 

देवगण भी ध्यान करते हैं, उस त्रिगुणातीत वृन्दावनेश्वर- 
की मैं वन्दना करता हूँ ।! 


इसीसे केवल ब्रह्मको प्राप्त होना समग्र भगवानको 
पूर्णरूपसे प्राप्त होना नहीं है । भगवान्‌ श्रीकृष्ण 
ज्ञानकी परानिष्ठाका वर्णन करते हुए “विशुद्ध बुद्धि! 
आदि साधनोंके द्वारा 'ममतारहितः तथा 'प्रशान्त- 
अन्तःकरण! होनेपर ब्रह्मरूप होनेकी योग्यताका प्राप्त 
होना बतलाते हैं । इसके बाद कहते हैं--- 
ब्रह्मभूतः प्रसन्नात्मा न शोचति न काङ्घति । 
समः सवेषु भूतेषु es iat 
(गीता १८ | ५४ ) 
“बह्‌ साधक साधनाके परिपक्क होनेपर ब्रह्मरूप हो 
जाता है । ( तदनन्तर उस ब्रह्मात्मैक्य-खरूप पुरुषके 
लक्षणोंका वर्णन करते हुए कहते हैं कि) वह 
प्रसन्नात्मा ( आनन्दमय ) हो जाता है, न शोक 

करता है, न आकाह्ला करता है और सत्र भूतोमे 
समत्व-लाभ कर चुकता है |! 
पर अभी भगवान्‌ "जो कुछ तथा जेसे कुछ हैं, 
“यावान्‌ यश्चास्मि’ उनको पूर्गरूपसे तखतः जानना अवशेष 
रह जाता है | अतः इसके वाद भगवान्‌ कहते हैं कि 
वह साधक मेरी (भगवानकी) पराभक्ति--( परमग्रेम ) 
को प्राप्त करता है--मद्गक्ति लभते पराम!, जिसके द्वारा 
वह साधक भगवानको समग्ररूपसे जानकर उनकी 
लीलामें प्रविष्ट हो जाता हैं । 
यहाँ संक्षेपमें इतना ही समझना हे कि ब्रह्म, 
परमात्मा और भगवान---इन सबका जो एक महान्‌ 
सम्मिलित दिव्य तत््वरूप है, वही समग्ररूप है और 
वही श्रीकृष्ण हैं | 
ये जहाँ सगुण कहे जाते हैं, वहाँ भी निर्गुण ही हैं 
और साकार होकर भी निराकार ही हैं; क्योंकि न तो 
इनमें प्रकृतिजनित संत्त्वरज-तम गुण हैं और न इनका 
चिन्मय भगवत्खरूपसे अतिरिक्त कोई पाब्चमौतिक देह 
ह्वी हैँ । 
योऽसौ निशुण इत्युक्तः शास्त्रेषु जगदीइघरः । 
प्राकतेहयसंयुक्तेगुणेदीनत्वमुच्यते ॥ 
“शाख्नोमें जगदीश्वरको जो निर्गुण कहा गया है, 
इसमें उनमें किसी हेयगुण ( प्राकृतिक सत्त्वादि ) 
गुणोंके संयोगका ही अभाव बतलाया गया है |! इसीसे 
वे निर्गुण हैं | 
इसी प्रकार उनके भगवत्खरूप' दिव्य शरीरम 
भौतिक मेदःमांस-अस्थि आदि भी नहीं हैं । पत्मपुराणमें 
कहा गया है--- 
न तस्य प्राकता मूतिमेंदोमांसास्थिसम्भवा। 
क्र सवोत्मा नित्यविश्रह; ॥ 
( पद्मपुराण, पाताल० ७७ | ४३ ) 


“किलपत पति, क्षाकरतिक, उजदु िसि०टश्त दिश" छमसितरतभृ भे ।इश्षीश्घनीभूत निर्मळ 


कल्याण 


[ भाग ४२ 


आदिके द्वारा निर्मित नहीं हैं । वह सबका आत्मस्वरूप 


नित्य श्रीविग्रह है |! 
भगवती श्रीरुक्मिणीजी प्रियतम भगवान्‌ श्रीकृष्ण से 
कहती हैं--- 
त्वक्दमश्रुरोमनखकेशपिनद्धमन्त- 
मौसास्थिरक्तक्रमिविदकफपित्तवातम्‌ । 
जीवच्छवं भजति कान्तमतिचिमूढा 
या ते पदाव्जमकरन्द्मजिध्रती स्री ॥ 
( श्रीमद्भागवत १० | ६० । ४५ ) 
“जिसको आपके चरणारविन्द-मकरन्दकी खुगन्ध 
सूँघनेको नहीं मिली है, वही मूढ़ ली ( बाहर ) किसी 
चमड़ी, दाढी-मूँछ, रोम, नख और केशोंके द्वारा ढके हुए 
और भीतर मांस, हड़ी, खून, कीड़े, मल-मूत्र, कफ, 
पित्त और वातसे भरे हुए पुरुष-शरीररूप शव ( मुर्दे ) 
को प्रियतम पति समझकर सेवन करती है |! 
इससे सिद्ध है कि भगवान्‌ श्रीकृष्णका दिव्य शरीर 
इन भौतिक पदार्थोंसे रहित दिव्य भगवत्खरूप है । 


पद्मपुराण, पाताळखण्डके एक कथा-प्रसङ्गमें आया 
हैं कि एक बार भगवान्‌ शंकरको सजल-जलद-नील- 
खिग्धस्याममण अखिल-कल्याण-गुण-मन्दिर भगवान्‌ 
श्रीकृष्णने दर्शन देकर हँसते हुए उनसे इस प्रकार 
सुधा-मधुर वचन कहे-- 
यदद्य (मे त्वया दष्टमिद्‌ं रूपमलौकिकम्‌ । 
घन्ीयूतामलप्रेमसच्चिदानन्द्विग्रहम्‌ ॥ 
नीरूपं निर्गुण चापि क्रियाहीन परात्परम्‌ । 
बद्‌न्त्युपनिषत्संघा इद्मेत्र ममानघ ॥ 
प्रकृत्युत्यगुणाभावादनन्तत्वात्तथेरश्‍्वरम्‌ । 
असिद्धत्वान्मद्णुणानां निगुणं मां वद्न्ति हि॥ 
> 
अदद्यत्वान्ममेतस्य रूपस्य चम॑चक्षुषा । 
अरूपं मां वदन्त्येते वेदाः सवे महेइबर ॥ 
( पद्मपुराण, पातालखण्ड २ | ६६-६९ ) 


“हे अनघ ! तुमने जो आज मेरा यह अलौकिक 

श्रीराधाके दिव्य रूप और उनके आराधनका महत्त्व 


११६०. 


or 


प्रेममय सब्चिदानन्दमय रूपका ही निर्गुण, निराकार, 
निष्क्रिय और परात्पर ब्रह्म कहकर प्रतिपादन करते हैं । 
मुझमें प्रक्ृतिजनित गुण न होने तथा मेरे ( भगवत्खरूप- 
भूत ) .गुण लोकदटिमें सिद्ध न होनेके कारण सव मुझे 
निर्गुण” कहते हैं । मेरा कहाँ अन्त न होनेसे 
लोकोंमें में ईश्वर! कहा जाता हूँ । महेश्वर | चमचक्षुओंके 
द्वारा मेरा यह चिदानन्दमय दिव्य रूप किसीको दीखता 
नहीं, इसीलिये वेदसमूह मुझे अरूप या "निराकार? 
कहते हैं |” 
भगवानकी स्वरूपाशक्ति श्रीराधाजीका स्वरूप- 
तत्व और उसका दिव्य चिन्मय शरीर 
अतएव ये सगुण-साकार भी वस्तुतः निर्गुण-निराकार 
ही हैं । ये नित्य सच्चिदानन्द हैं। साथ ही, इनमें 
इनकी खरूपाशक्तिका नित्य दिव्य विलास है । निर्विशेषता 
हो या सविशेषता, उस खरूपाभिन्न शक्तिका कमी 
किसी भी क्षण इनमें अभाव नहीं होता--सत्‌-चित- 
आनन्द-स्वरूप सत्ताके लिये उसका होना अनिवार्य 
आवश्यक है | वह खरूपा-शक्ति ही भगवानको नित्य 
शक्तिमान्‌ रखती है । वह भगवानसे पृथक वस्तु नहीं 
है, न कहीं बाहरसे उसका आना-जाना होता है । वह 
नित्य खरूपगत है । वही दिव्य मूल प्रकृति है । 
संधिनी, संविद्‌ और हादिनीके नामसे वही प्रकाशित है । 
वही अनन्त शक्तियोंकी मूलाधार है । उसीका नाम 
थ्रीराधा? है । भगवान्‌ शिव पार्वतीजीसे कहते हैं--- 
तत्पिया प्रकृतिस्त्वाद्या राधिका कृष्णवल्लभा । 
तत्कलाकोटिकोटःयंशा दुगोद्यास्रिणुणात्मिका; ॥ 
तस्याङघिरजस; स्पशोत्‌ कोटिविप्णुः प्रजायते ॥ 
( पद्मपुराण, पातालखण्ड ६९ । ११७-११८ ) 
(उनकी प्रियतमा कृष्णवल्लभा श्रीराधिका ही 
आद्याप्रकृति हैं | उन राविकाके कोटि-कोटि कलांशसे 
ही त्रिगुणमयी दुर्गा आदि देवियोंका प्रादुर्भाव होता है । 
उन राधिकाके पद-रज-स्पर्शसे करोड़ों विष्णुओंका 
( व्यापक-पालक शक्तियोंका ) उदय हुआ करता है |! 


श्रीराधाके खरूप-तत्तकी महिमाके 
ब्रह्मवेवर्तपुराणमें आया है-- 

“श्रीमगत्रानके श्रीअङ्गसे सर्वश्रेष्ठ भगवानकी अभिन्त- 
सरूपा महाराक्ति मूल प्रकृति राघाका आविर्भाव हुआ | 
वे ही पाँच रूपोंमें अभिव्यक्त हुई- राधा, लक्ष्मी, दुर्गा, 
सरखती और सात्रित्री | इनमें मूल प्रकृतिरूपा श्रीराधा 
भगवानके प्रेम और प्राणोंकी अधिदेवी तथा पञ्चप्राण- 
रूपिणी हैं | वे परमात्मा श्रीकृष्णको प्राणोंसे भी बढ़कर 
प्रिय हैं, सम्पूर्ण देवियोंमें अग्रगण्य हैं, सबकी अपेक्षा 
इनमें सुन्दरता अधिक है | इनमें सभी सद्गुण सदा 
बिद्यमान हैं । ये परम सौभाग्यवती और मानिनी हैं । 
इन्हें अनुपम गौरव प्राप्त है । पर्रझका वामाद्ोङ्ग ही 
इनका रूप है । ये ब्रह्मके समान ही गुण और तेजसे 
सम्पन्न हैं । इन्हें परावरा, सारभूता, परमाद्या, सनातनी 
परमानन्दरूपा, धन्या, मान्या ओर पूज्या कहा जाता है । 
ये नित्यनिकुञ्जेखरी, रासक्रीडकी अधिष्ठात्री देवी हैँ । 
परमात्मा श्रीढृष्णके रासमण्डलमें इनका आविर्भाव हुआ 
है । इनके विराजनेसे रासमण्डलकी विचित्र शोमा होती 
है । गोलोकधाममें रहनेवाली ये देवी 'रासेख़री' एवं 
“खुरसिका? नामसे प्रसिद्ध हैं । रासमण्डलमें पधारे रहना 
इन्हें बहुत प्रिय है । ये गोपीके वेषमें विराजती हैं । ये 
परम आह्वादस्वरूपिणी हैं । इनका विग्रह संतोष और 
हर्षसे परिपूर्ण है । ये निर्गुणा ( लौकिक त्रिगुणोंसे रहित 
खरूपभूत गुणवती ), निर्लिप्ता ( लौकिक विषयभोगसे 
रहित ), निराकारा ( पाञ्चभौतिक शरीरसे रहित दिव्य- 
चिन्मयखरूपा ), आत्मखरूपिणी ( श्रीकृष्णकी आत्मा ) 
नामसे विख्यात हैं । इच्छा और अहंकारसे ये रहित 
हैं । भक्तोंपर कृपा करनेके लिये ही इन्होंने अवतार 
धारण कर रक्खा है । वेदोक्त विधिके अनुसार ध्यान 
करनेसे विद्वान्‌ पुरुष इनके रहस्यको समझ पाते हैं । 
सुरेन्द्र एवं मुनीन्द्र प्रभति समस्त प्रधान देवता अपने 
चर्मचक्षुओंसे इन्हें देखनेमें असमर्थ हैं | ये अग्निशुद्ध 


प्रसङ्गमें 

नीले रंगके दिव्य बस्न धारण करती हैं । अनेक प्रकारके 
दिव्य आमूषण इन्हें सुशोभित किये रहते हैं । इनकी 
कान्ति करोड़ों चन्द्रमाओंके समान प्रकाशमान है । 
इनका सर्वशोभासम्पन्न श्रीविग्रह सम्पूण ऐखयाँसे सम्पन्न 
है । भगवान्‌ श्रीकृष्णके भक्तको दास्परति प्रदान करने- 
बाली एकमात्र ये ही हैं; क्योंकि सम्पूर्ण सम्पत्तियोमें ये 
इस दास्यसम्पत्तिको ही परम श्रेष्ठ मानती हैं. ।. श्रीवृषभानु- 
के घर पुत्रीके रूपसे ये पधारी हैं । इनके चरणकमळका 
संस्पर्श प्राप्तकर पृथ्वी परम पवित्र हो गयी है । मुने ! 
. जिन्हें ब्रह्मा आदि देवता नहीं देख सके, वही ये देवी 
भारतवर्षमें सबके दृष्टिगोचर हो रही हैं । ये ख्री-स्नोंमें 
सारख्या हैं | ये भगवान्‌ श्रीकृष्णके वक्ष;स्थळपर इस 
प्रकार विराजती हैं, जैसे आकाशस्थित नवीन नील मेमं 
बिजली चमक रही हो । इन्हें पानेके लिये ब्रह्माने साठ 
हजार वर्षोतक तपस्या की थी | उनकी तपस्याका उद्देर 
यही था कि इनके चरणकमलके नखके दर्शन सुलभ 
हो जायँ, जिससे में परम पवित्र वन जाऊँ; परंतु स्वप्ने 
भी वे इन भगवतीके दर्शन प्राप्त न कर सके, फिर 
प्रत्यक्षकी तो बात ही क्या है | उसी तपके प्रभावसे ये 
देवी वृन्दावनमे प्रकट हुई ढैं---धराधामपर इनका 
पधारना हुआ है, जहाँ त्रह्माजीको भी इनका दर्शन प्राप्त 
हो सका । ये ही देवी भगवती राधाके नामसे प्रसिद्ध है |! 
( ब्रह्मवेवत्त)प्रकृतिखण्ड १ | ४१--५३ ) 
ब्रह्माजीने श्रीराधासे कहां दै-- 
श्रीकृष्णस्त्वमियं राधा त्वे राधा वा हरिः स्वयम्‌ । 
कु इति केन निरूपितम्‌ ॥ 


x x x 
अस्यांशा त्वं त्वदंदो बाप्ययं केन निरुपितम्‌ । 
(आप राधा श्रीकृष्ण हैं, या खयं श्रीहरि ही राधा 
हैँ-इसका निरूपण कौन करे |! 
x x x 
“आप इनका अंश हैं. या ये आपका अंश हैं---इसका 


कल्याण 


[ भाग ४२ 


नारदपश्चरात्रमे भगवान्‌ शिवके वचन हँ--- 
यथा त्रह्मस्वरूपश्च श्रीकृष्ण: प्रकृतेः परः । 
तथा ब्रह्मस्वरूपा च निटित्ता प्रकृतेः परा ॥ 
(6२९ ३ ५१) 
जैसे श्रीकृष्ण विकाररूपा प्रकृतिसे परे ब्रह्मखरूप 
हैं, वैसे ही श्रीराधाजी प्रकृतिसे परे निर्लिप्त 
ब्रह्मखरूपा हैं ।! 


भगवान्‌ श्रीराधामाधव दोनों नित्य 'परस्पर- 
विरोधिगुणधमोश्रयी' 

यहाँ यह प्रश्न होता है कि भगवान्‌ तथा उनकी 
शक्ति श्रीराधाजी एक ही काळमें एक ही साथ निर्गुण 
भी सगुण भी, निराकार भी साकार भी, अव्यक्त भी 
व्यक्त भी आदि केसे हैं ! इसका उत्तर स्पष्ट है कि 
भगवान्‌ सर्वथा, सर्वदा, खभावतः ही नित्य “परस्परः 
विरोधिगुणधर्माश्रयी? हैँ । 

त्रे अजन्मा होते हुए भी जन्म लेते हैं, अविनाशी 
होते हुए भी अन्तर्धान होनेकी लीला करते हैं, समस्त 
लोकोंके महान्‌ ईश्वर होते हुए भी भक्तांके पराधीन 
रहते हैं ( गीता ४ | ६% ) । जिनके भीतर-बाहर 
नहीं हैं, पूर्वापर नहीं हैं, जो जगतूके पूर्व भी हैं, पर 
भी हैं, बाहर भी हैं, भीतर भी हैं, जो स्वयं 
जगत्‌ हैं, वे अव्यक्त नराकृति ब्रह्म यशोदामेयाके 
दवाथों उनके अपने प्राकृत पुत्रकी तरह उखलमें रस्सीसे 
बँव जाते हैं । ( श्रीमद्भागवत १० । ९। १३-१४ ) 

वे एक होकर ही असंख्य गोप्रियांके साथ 
असंख्य रूपोमें रासक्रीडा करते हें । 

उनमें एक ही साथ वृहत्व और क्षुद्रल, वरिभुव 


Re PN की 
झै अजोऽपि सन्नव्ययात्मा भूतानामीइवरोऽपि सन्‌ । 
प्रकृतिं स्वामधिष्ठाय संभवाम्यात्ममायया ॥ 
गन चान्तर्न वहिर्यस्य न पूर्व नापि चापरम्‌ । 
पूर्वापरं बहिश्रान्तजंगतो यो जगच्च यः ॥ 
यं मत्वाऽऽत्मजमव्यक्तं मर्त्यलिङ्गमधोक्षजञम्‌ । 


न ख्मण्‌ कान 

संख्या ९ ] 


और अणुत्व, अपरिच्छिन्न और परिच्छिन्नत्व विद्यमान 
रहते हैं। इसी प्रकार उनकी खरूपा-शक्ति राधिकामें 
भी 'परस्परविरोधी गुण-धर्म' साथ-साथ रहते हैं। 
वे भी निर्गुण, निराकार, निर्लित, आत्मखरूप, निरीह, 
निरहंकार होते हुए नित्य दिव्य भावत्रिग्रहरूपा हैं तथा 
भक्तानुग्रहविग्रह्म हैं--- 
च _ निराकारा नि्लिप्तात्मखरूपिणी | 
निरहंकारा भक्तानुग्रहविग्रहा ॥ 


निशुंणा 
निरीहा 

एवं--- 

चिसुरपि कलयन्‌ सदातिवृद्धि 

शुरुरपि गौरवचयंया विहीनः । 
मुहुरुपचितवक्रिमापि शुद्धो 
जयति मुरुह्विषि राधिकानुरागः ॥ 

श्रीराधाका प्रेम विभु ( पूर्ण ) होनेपर भी सदा 
वर्धनशील, गुरु ( सर्वोत्कृष्ट ) होनेपर भी गौरव आदिसे 
बिहीन है और उसमें बढ़ी हुई बत्रिमा होते हुए भी 
वह शुद्ध है । 
शुद्ध प्रेम श्रीराधाका है नित्य पूर्ण, विशु, नित्य अपार । 
किंतु देखता कमी नित्य, बढ़ता रहता पल-पल सुखसार ॥ 
आति गुरु, वह सर्वोत्कृष्ट, अति गौरवमय, अत्यन्त मद्दान । 
गौरव अहंकारसे विरहित किंतु पवित्र देन्यकी खान ॥ 
बढी हुईं वक्रिमा अनोखी आती उसमें घिना प्रयास । 
किंतु सुनिसंल सरल, बढ़ाती नित छुचिता-सरळता-मिठास ॥ 
नित्य विरुद्ध धर्म-गुण-आश्रययुक्त शुद्ध राधा-अनुराग । 
भ्रन्य-धन्य प्रियतम-स्वभाव-अनुगत नित छुचि विरागम्य राग॥ 

महाभावस्वरूपा श्रीराधाके द्वारा ही अमूर्त-मूर्त सभी 
भावोका विकास-विस्तार तथा उन-उन भावोके अनुसार 
दनुरूप रसतत्त्वका ग्रहण होता रहता है । परात्पर 
भगवान्‌ श्रीकृष्ण स्वयं रसखरूप हैं और उन्हींकी अभिन्न- 
सरूपा आनन्दरूपिणी श्रीराधा भावखरूपा हैं । इन्हींकी 
व्यक्त लीलाक्षेत्रमे नित्य व्यक्त लीला चलती है और 
यही अव्यक्त लीलाश्षेत्रमें खरूपगत लीलामय रहती हैं । 
इनकी कायञ्यूहरूया भावसनन्विता श्रीगोपाङ्गनार इन्डी 


श्रीराधाके दिव्य रूप और उनके आराधनका महत्त्व 

मूल मडाभावरूपा ह्वादिनी शक्ति श्रीराधाके अनन्त विचित्र 
विकास-विलास हैं | इस “भाव! में परम और चरम 
त्याग है । । 

इस पवित्रतम प्रेमराज्यक्रे दिव्य लीलाक्षेत्रमे श्रीराधाजी, 
उन अत्यन्त मधुर दिव्य अमृतफलयुक्त नित्य वृक्षकी 
शाखा-प्रशाखारूपा श्रीगोपाइनाएँ अयवा इनके अनुगत 
रहनेत्राले इसी श्रेणीके विशुदूध प्रेमी भक्तोके द्वारा जो 
कुछ भी भोग-्याग, वासना-कामना, साधन-भजन और 
चेष्टा-क्रिया आदि होते हैं, सव सहज ही अपने प्रियतम 
भगवानूकी सेवाके लिये ही होते हैं | प्रियतम भगवानकी 
सेवा बनती रहे और उन्हे सुख प्राप्त होता रहे, यही एक 
मात्र उनके जीवनका--जीवनके प्रत्येक विचार-आचारका 
प्रयोजन होता है । वे सेवाके द्वारा प्रिम भगवानको 
सुखी करना चाहते हैं, पर खयं सुखी होनेके लिये उनकी 
सेवा करते हों--यह बात उनकी कल्पनामे भी कभी 
नहीं आती । यह सत्य है कि प्रियतमको सुखी देखने- 
प्र--उनके द्वारा अत्राञ्छनीय होनेपर भी उन्हे कोटि 
कोटि गुना अधिक सुख मिलता है; परंतु वे इस 
निजसुख-प्रा्िके लिये सेवा नहीं करते, वर जिस निज- 
सुखसे प्रियतम-सेत्रामें जरा भी बाधा पड़ती है, उसे वे 
महान्‌ अपराध मानकर उसका तिरस्कार तथा वर्जन 
करते हैं । 

एक बार एक प्रेमिका गोपी अपने प्रियतम भगत्रान्‌की 
सहज सेवा कर रही थी | उसको दिखायी दिया--- 
भगवानके मुलमण्डलपर प्रसन्नता छा रही है | यों उनकी 
प्रसन्तमुद्रा देखते ही गोपीका सुख-समुद्र उमड़ा । नेत्रोमे 
प्रेमाश्रु आ गये । सुख-सागरकी निमग्नतासे देह-स्तम्भरूप 
सात्त्विक भावका उदय हो गया | क्षणभरके लिये सेत्राका 
कार्य रुक गया | बादमें जब चेतना हुई, तब उसने अपने 
इस सुखको प्रियतमकी सेवाका बाधक मानकर असह्य 
परचात्ताप-पीड़ाका अनुभव किया । अपनेको तथा अपने 
उस सुखको उसने धिक्कार दिया । वस्तुतः इस प्रकारके 

प्रेमीजन सेवाके जरा-से व्यवधानको भी सहन नहीं कर 
सकते | उनका स्मरण, चिन्तन, कर्म--सभी कुछ 
सहज ही प्रियतम भगवानूका सेवा-सुखखरूप ही हो 
जाता है । 
सेवा करती नित प्रियतमकी प्रियो सुख पहुँचाने हेतु । 
करती सब मर्यादा-रक्षा, देती तोड़ सहज श्रुति-सेतु ॥ 
प्रियतमको सुख पहुँचे, उसका एकमात्र इतना ही धर्म । 
नहीं समझती अपने भले-बुरेका अन्य दूसरा मर्म ॥ 
उसकी सेवासे नित होता प्रियतमको शुचि सुख स्वच्छन्द । 
इसे देखकर मिलता उसको लाखोंगुना अधिक आनन्द ॥ 
पर निजसुख वह होता यदि प्रियतम-सुखर्मे बाधक क्षण एक । 
तो वह उसे मानती पातक, घोर दुःख; तजती सविवेक ॥ 
नरक-स्वर्गकी, दुःख-सुखांकी करती नहीं कभी परवाह । 
एकमात्र मन रहती बढ़ती नित प्रिय-सुखकी निर्मल चाह ॥ 
सेवा-सुख-स्वरूप प्रियतमक्रा बन जाता उसका झुचि रूप । 
अहंरह्ित नित होती रहती उससे सेवा परम अनूप ॥ 
जेसे पुष्पमें मधुका संचार केवळ मधुप्रेमी मधुकरके 
लिये ही होता है, वेसे ही श्रीराधा जिसकी आदर्श हैं 
उस गोपीका--उस प्रेमी भक्तका प्रेमरस--उस भक्तरूपी 
सुन्दर सुगन्धित सरोजमें संचरित प्रेम-मधु और इस 
प्रकारके प्रेमा अभ्युदय करनेमें निमित्त होनेवाले 
श्रवण-वीर्तनादि .साधन भी सब प्रियतम श्रीक्ृष्ण- 
मधुकरके लिये ही होते हैं | इन सबपर उन्हींका एकान्त 
एकाधिकार होता है । 


एक भक्त वह हैं, जो कर्म करके भगवानके- अर्पण 
करता है । ऐसे भक्तके लिये भगवान्‌ गीता ( ९ | 
२७-२८ ) में कहते हैं कि 'तुम जो कुछ भी खाते हो, 
हवन करते हो, दान करते हो, तप करते हो, कुछ भी 
करतें हो--सब मेरे अर्पण करो । इसका फळ होगा 
शुभाझुभ फळरूप कर्मबन्धनसे मुक्ति और अन्तमें मेरी 
( भगवान्‌की ) प्राप्ति ।! 

दूसरा भक्त वह है, “जो भगवानकी सेवाके लिये 


( तदर्थ ) ही कोका -भकीमाति 


naji [) 


लाला [ साग ४२ 


IRIS लिए PII 


उसकी न कर्में आसक्ति है न फलमें--अतएत्र उसका 
कर्मोद्वारा बन्धन होता ही नहीं |! ( गीता ३ | ९ ) 
तीसरा मक्त वह है, “जो रागद्रेप्रसे सर्वथा रहित है, 
भगवानके परायण हैं, भगवानका ही भक्त है, वह 
अपना कोई क्म करता ही नहीं, भगवानका ही कर्म 
करता है ।--“मत्कर्मकृत्‌? ( गीता ११। ५५) । 
उसके द्वारा सहज ही सतत भगवानकी सेवा होती है ।! 
इस प्रकार भगवत्सेत्रा ही जिसके जीवनका खभाव- 
स्वरूप बन गयी है, वही प्रेमी भक्त है--वही गोपी है । 
गोपीके पास अपना मन नहीं है, भगवानका मन ही 
उसका मन बन गया है | उसके अपने खतन्त्र प्राण 
नहीं हैं, भगवानके प्राण ही उसे अनुप्राणित रखते 
हैं | उसके अपने देहसम्बन्धके सभी सम्बन्धी तथा कर्म 
प्रियतम भगवानूके लिये परित्यक्त हो गये हैं--- 
ता मन्मनस्का मत्पाणा मदर्थे त्यक्तदेहिकाः । 
( श्रीमद्भागवत १० । ४६ । ४) 
वस्तुत; उसमें सुख-दुःखका भोग करनेवाले अपने 
प्रथक्‌ “अह? का अस्तित्व ही नहीं रह जाता | भगवानका 
“स! उसके 'स्व'को आत्मसात्‌ कर लेता है । अतएव उस 
प्रेमी भक्तका--उस गोपीका प्रत्येक विचार-आचार सब 
केवळ भगवत्प्रीतिके लिये ही होता है | निज सुखे 
लिये संसारके भोगोंकी तो बात ही क्या--सुक्तितककी 
भी कामना उसमें नहीं रह जाती-- 
होता हैं उससे बस, केवळ प्रियतमका सुस्व-प्रीति-दिथान । 
स्वयं सुखी होनेकी वाञ्छा तनिक न पाती. मनमें -स्थान ॥ 


वह खसुख-कामना-चासनाका सर्वथा -सहज त्यागी . 


होता है । 
कामके नीच-उच्च स्वरूप 


विषयी मनुष्य पाप तथा नरकके -बीजरूप 
“विषय-भोगोंकी कामना? करता है; दिव्य भोग चाहनेत्राला 


FUR UBER PFs. 007३० बिधवा बपरभो००र्मी०१्क््न करता है; 

संख्या ९ ] 


मुमुक्षु साधक अन्तःकरणकी शुद्धिके द्वारा तत्तज्ञानरूप 
मोक्षकी कामना करता है और भक्त भी भक्तिके 
द्वारा भगवानको प्रसन्न करके अपनी रुचिके अनुक्रूल भगवान्‌- 
के दर्शन तथा सालोक्यादिकी कामना करता है । ये 
सभी एक-से-एक उँचे हैं | पहले पापकर्मा भोगकामीके 
अतिरिक्त अन्य तीनों ही--पुण्यपुरुष हैं और उनका 
यह “काम? भाव अपने-अपने क्षेत्में सर्वया सराहनीय 
और अवश्य सेवनीय है; पर श्रीराधा तथा उनके अनुयायी 
भक्तगण इन सभीसे आगे बढ़े हुए हैं । वे भगवानूसे 
कुछ भी पानेके लिये अपनी कोई रुचि ही नहीं रखते | 
वे तो केवळ भगवानके “लीलाकषेत्र' बने रहते हैं । इसी 
त्यागमय सर्वोच्च परम प्रेमका साकार दिव्य विग्रह श्रीराधा 
हैं | इसीलिये नित्य, सर्वतन्त्र-खतन्त्र श्रीभगवान्‌ प्रेमविवश 
हुए श्रीराधाके अधीन रहते हैं | 
नीच काम 
काम! रहेगा, तबतक होंगे “पाप', मिलेंगे 'दुःख! अपार । 
'कास-नाश'का, देते शुभ संदेश इसीसे गीताकार& ॥ 
उच्च 'काम' 

भौतिक सुख-ऐश्वर्य, विविध स्वर्गादि देवछोकोंके भोग--- 

प्राप्ति हेतु, जो होता है जीवोंका तन-मन-धन-संयोग ॥ 

यज्ञ-दान-तप-सेवा-पूजा-देवा राधन-पुण्याचार \ 

वह भी काम! सुनिश्चित है; है शुद्ध, तदपि बन्धन-आधार ॥ 

आदश उच्च “काम! 


सबसे ऊँचा है वह सत्पुरुषोंद्दारा सेवित शुभ 'काम! | 
परमादर्श सफलकर जीवन शास्त्रविचार, कर्म निष्काम ॥ 
अन्तःकरण-शुद्धिके द्वारा देता मोक्ष-तत्त्का ज्ञान | 
है मुमुक्ष॒जनका नित वाञ्छित, इलाष्य 'विनाशक सोहाज्ञान' ॥ 
सर्वोच्च 'काम' 
इससे ऊँची भक्ति-क्रामनाः जिससे सर्वेश्वर भगवान्‌ । 
सेवित होते नित्य, अनन्तेरवर्य-भूति-श्री-मोद-निधान ॥ 
# 'गीतावक्ता भगवान्‌ श्रीकृष्णः देखिये गीता, 
तृतीय अध्यायका अन्तिम अंश-- 


जहि शत्रु महावाहो कामरूपं दुरासदम्‌ 

श्रीराधाके दिव्य रूप और उनके आराधनका महत्त्व 

बार-बार दर्शन देते, करते जनकी रुचिके अनुसार । 
देते सालोक्यादि पञ्चविध मुक्ति सहज ही परम उदार॥ 
कामनाशका उपाय और काम तथा प्रेमका भेद्‌ 
“काम' सृष्टिका मूल, काम है सहज जीवका निज संस्कार । 
अतः मिटा देना उसका अस्तित्व असम्भव-सा व्यापार ॥ 
कभी “काम रिपु'का केवल बल-संयमसे होता न विनाश । 
:प्रेम'-ख्प आते ही पर वह होता नष्ट, बिना आयास ॥ 
'कास-नाश”का इसीलिये है साधन एक नित्य अब्यर्थ-- 
'त्याग-विद्युद्ध प्रेस'में परिणत कर दे उसे, समझकर अर्थ ॥ 
'प्रेम'-रूपमें परिणत हो, फिर काम नहीं रह जाता “कास? । 
लोह स्वर्ण बन जानेपर ज्यों हो जाता है शुद्ध ललाम ॥ 
“काम? नित्य 'विपमिश्चित सधु? है, प्रेम” नित्य शुचि सुधा अनूप। 
काम 'दुःखपरिणामी? निश्चित, 'प्रेम' नित्य आनन्दस्वरूप ॥ 
“काम” अन्धतम प्राप्त कराता निन्दित नरक, तमोमय लोक । 
“प्रेम' ज्योतिमय रवि देता सुख, दिव्य लोक, निर्मल आलोक ॥ 
“काम? स्व-सुखमय, सदा चाहता विविध भोग-अपवर्ग-पदार्थ। 
'प्रेस' व्यागमय प्रियसुखकासी, सुनिवाञ्छित 'पञ्चम पुरुषार्थ' ॥ 
प्रेम 
पर जिनमें अपनी रुचि कुछ भी नहीं, नहीं कुछ पाना शेष । 


साधन-साध्य प्रेम-सेवा ही, व्यक्त सभी विधि काम-विचार । 
सालोक्यादि मुक्ति, दर्शन भी सेवा बिना नहीं स्वीकार ॥ 
_वहीं व्यागसय परस प्रेस है, रसिक प्रेमियोंका आदश । 
परमहंस-तापस-ऋषिताङ्छित वही सुदुलेभ 'परसोत्कषं’ ॥ 
राधा प्रमप्रतिमा 
राधा इसी नित्य निर्मल अति त्यःग-प्रेसकी केवळ सूति । 
परम प्रेमरूपा वह करती नित माधव-सन-इच्छा-पूर्ति ॥ 
नहीं “त्यार? करती वह कुछ भी, करती नहीं कभी वह प्रेम? । 
स्वयं प्रतिष्ठा 'त्याग-प्रेस' की, सहज शुद्ध ज्यों निर्मल हेस ॥ 
उसके दिव्य प्रेम-रस-आस्वाइनमें हरि नित रहते लीन। 
नित्य स्वतन्त्र, पूर्ण वे रहते प्रेमविवश राधा-आधीन ॥ 
वर्तमान भौतिक जगत्के लिये भी राधाभावके 
परिचय तथा प्रचारकी परमावझ्यकता 
मानवके गोरख तथा अभिमानके प्रतीक वर्तमान 
गी पहले एक वह आत्मा ही था, उसने कामना की । 
आत्मेवेदमग्र आसीदेक एव सोऽकामयत । ९ १८ 

विज्ञानके विकास -युति-सम्पन्न खर्णयुगमें अथवा आध्यात्मिक 
दृष्टिसे प्रायः सर्वत्र विस्तृत तमोमय घोर अज्ञानके युगमें, 
जिसमें प्रतिक्षण वर्धमान, नित्य अतृप्त भोगलिप्साके प्रभाव 


तथा मानवोचित त्यागके अभावसे मनुष्य असुर बन गया 
है---मानवके कतंव्यपर गम्भीर विचार करना परमावश्यक 
हैं | यदि इस पतनके प्रवाहकी गति. नहीं रुकी तो पता 
नहीं, विश्वमानव कितने दीर्घकालके लिये, कितने घोर 
अन्धकार-गर्तमें गिरनेको बाध्य होगा । 


जलकी घारा जबतक प्रवाहित रहती है, उसका 
गंदापन नष्ट होकर उसका वह जल निर्मल, शुद्ध बनता 
चला जाता है; परंतु शुद्ध जळ भी यदि एक गड्गेम 
भरकर बंद कर दिया जाता है तो वह अत्यन्त मलिन 
हो जाता है, सड़कर वह गंदे कीड़ोंकी विहार-स्थळी 
बन जाता है और नाना प्रकारके रोग-विस्तारमें कारण 
वनता है | इसी प्रकार जबतक सर्वलोककल्याणकारिणी 
भारतीय आर्य-संस्कृतिके अनुसार मानवकी जीवनधारा-- 
विचार-कमंधारा अपने 'अहं'को अखिल विश्चप्राणियोंके 
“अहं'में मिलाकर- अपने “ख'को सबमें देखकर सबके 
सुख-ढित-सम्पादनमें अखण्डरूपसे प्रवाहित थी, तबतक 
सत्रका कल्याण ही अपना कल्याण समझा जाता था 
तथा सर्वहितकारी विचार एवं क्रियाकलाप चलते थे | 
परंतु जबसे मानवका 'ख' छोटेसे सीमाबद्ध दायरेमें 
रुककर संकुचित और सीमित हो गया है, तबसे वह 
गड्डेकै इकट्ठे हुए सडे जळकी भाँति दूषित हो गया है । 
इसीसे उस 'ख'का अभिलषित 'अर्थ'--“खार्थ? भी 
बहुत ही संकुचित होकर अत्यन्त निम्नस्तरपर आ गया | 
इसी नीच खार्यके कारण सर्वत्र त्यागका अभाव बढ़ता 
जा रहा है और मनुष्य बिभिन्न कारणोंकी उद्भावना 
करके परस्पर एक-दूसरेका शत्रु बनकर अपने ही 
विनाशपर तुल गया है | आज केवल राजनीति ही नहीं, 


प्राय; सीट धेम एषा ns तही क्रातिछाठ ४ जी के & 

समस्त विद्वनत मानव-जीवन प्रायः इसी विनाशकी 
भयानक भूमिपर आ गया है । इसीलिये लोककल्याणकारी 
विज्ञानका भी मानवक्री विपरीतदर्शिनी तामसी बुद्धिके 
कारण अवाञ्छनीय जन-विध्वंसकारी उद्दण्ड प्रल्य-काण्डेमें 
प्रयोग किया जा रहा है । ऐसे दुस्समयमें त्यागकी 
महिमा बतळानेवाले साधनकी--व्यागमय पवित्र चरित्रके 
अध्ययन, परिचय, दर्शन और तदनुरूप जीवन-निर्माणके 
पुनीत कार्यकी बडी आवश्यकता है । 


आध्यात्मिक जगतूके सावन-षेत्रमें तो सर्वोच्च 
साधनपदपर समास तीव्र सुमुक्षु---मोक्षकामी पुरुष 
भी बन्धतमुक्तिके खार्थवश मोक्षकी कायना करता है। 
यद्यपि यह कामना कामना नहीं मानी जाती, 
यह त्याज्य नहीं, वरं बड़े पुण्यफलोंसे प्राप्त, आदरणीय 
और वरणीय हैं, तथापि स्वार्थत्यागकी अत्युच्च 
भूमिकापर पइुँचनेके लिये इस कामनाका त्याग भी 
प्रमात्रश्यक है । इसके लिये भी ऐसे पुनीत चरित 
तथा परम पावन साधनके परिचयकी अनिवार्य आवस्यकता 
है । ऐसा त्यागमय जीवन सर्वत्यागमयी 'श्रीराधाजी'का 
है और इस प्रकारका साधन स्तर-सुख-वाञ्छा- 
कल्पना-लेशगन्धसे शून्य पवित्रतम प्रेम! है | 
श्रीराघाजीके तथा श्रीगोपाइनाओंके पुनीत चरितमें 
इसी परम त्यागमय पुनीत साधन तथा साध्य-स्वरूपके 
दर्शन प्राप्त होते हैं | अतएव उसका गम्भीर हृदयसे 
संयतेन्द्रिय होकर जितना भी स्मरण-चिन्तन-मनन 
किया जाय, उतना ही मङ्गल है । 
प्रेम सीमित “स्वरूपको तथा अपने सीमित स्वार्थको 
भुलाकर प्रेमास्पदके अखण्ड स्मरण तथा उसीके सुख-हित- 
सम्पादनख्प स्वाथमें अपनेको खो देता है, परंतु इतनेपर 
भी न अभिमान करता है, न अहसान | आजका 
मानव यदि यह पाठ सीख ले तो वह सच्चा धर्मभक्त, 
जक्जाडिभक्) भल भ 90 निक्कभक/4बा «बिकबमय प्रभुका 

अनन्य भक्त बन सकता हैं | पर इसके अभावमें आज 
मनुष्य धर्म, जाति, देश, विश्व तथा विश्वात्मा भगवान्‌को 
भूलकर अपने कल्पित तथा सीमित नाम-रूपके सेवन तथा 
सुख-हित-सम्पादनमें लगा हे, जिसका परिणाम पतन 
और विनाश है । इस्रीलिये प्रेम-साधनकी आवश्यकता 
है । इस प्रेमसाधनमें संत्मम होनेके लिये मनुष्यको 
बनना हैँ--सच्चा प्रेमी | अर्थात्‌ एकमात्र प्रेमास्पदको 
छुखका--सेव्य-सुखका विषय तथा अपनेको एकमात्र 
उसके सुखका सेवक--या सुखका आंश्रय बना लेना । 
इसके छिये राधा-चरित्रके, राधा-जीवनके स्मरणकी, 
राधाके त्यागमय आदर्श-जीवनके अध्ययनकी आवश्यकता 
हैं । इसीलिये इस प्राचीन परम्परागत रावा-प्राकव्य- 
महोत्सवको नवीन रूपमें मनानेका यह क्षुद्र प्रयास है । 
अभी तो केवल विचारमात्र ही है, प्रयासका प्रारम्भ 
नहीं हुआ है । ऐसे प्रयासके लिये राधा-जीवनसे 
परिचित तथा उसमें श्रद्धा-सम्पन्न प्रयास वरनेवालोंकी 
आवश्यकता है | अभी तो न रङ्गमञ्च हे और न 
अभिनेता ही | केवळ बाह्य विचारमात्र है । श्रीराधा 
इस अभावकी पूर्ति करेगी, तभी कुछ होगा । 
तबतक इस उत्सवसे जो कुछ सद्भावना प्राप्त 
होती हैं, वही एक परम लाभकी वस्तु है । 
श्रीराधाचरितको समझनेके लिये तपस्या तथा संयमकी 
तो आवश्यकता है ही, बार-बार उनके चरित्रको 
गम्भीरतासे हृदयंगम करना भी अत्यन्त प्रयोजनीय है । 
श्रीराधाका परिचय तथा पूजन 

मेरी उन श्रीराधाजीने कृपापरवश होकर मुझको अपने 
खरूपका जो कुछ परिचय कराया, उसका मोटा 
रूप यह है--- 

मेरी आराध्या राधाका खरूप-तत्त्व 

राधारानी देती प्रियो पछ-पक नया-नया आनन्द । 
उस आनेंदसे शत-शतगुण आनन्द प्राप्त करतीं स्वच्छन्द ॥ 


तन-मन-धन-जीवन-मति-गति, सब वस्तु; कर्स-आचार-विचार। 
प्रियतमके सब सहज समर्पित नित सुख-सेवा-रत, अविकार ॥ 


श्रीराधाके दिव्य रूप और उनके आराधनका महत 
प ननका 5:55 क्यो 

किंतु न रहता उन्हें कभी भी अपने देनेका कुछ भान । 
कभी न आता उनके मनमें निज कृतिका किंचित्‌ अभिमान ॥ 
रागरहित श्ज्ञार विलक्षण, भोगरहित नित भोग महान्‌ । 
प्रियतम-सुखहित देन्ययुक्त सब हैं, अभिमान रहित अतिमान ॥ 
निज सुख-वान्छा-विरहित ममता, नित विरागमय भिय-आसक्ति। 
भोजन-पान स्वादविरहित निज, प्रिय-सुख-हेतु मुक्त अनुरक्ति ॥ 
मलिन काम-तमका न कभी हो पाता उनमें लेश-प्रवेश । 
रहता नित्य प्रकाशित अुचितम दिव्य ज्योतिमय प्रेम-दिनेश ॥ 
संयमपूर्ण सहज चलते नित देह-गेहके सब व्यवहार । 
वे भी सब प्रिय-सुख-साधन ही होते, निजको सदा बिसार ॥ 
अतुलनीय सौन्दयं-शील, सद्गुण, स्वभाव, सदूभाव, सुरूप । 
मेरी राधाके ये क्रृष्णाकर्षी पावन दिव्य अनूप ॥ 
नित्य सेविका वे प्रियतमकी, विनय-विनम्र सहज सन-दीन । 
कहतीं, सदा मानतीं निजको दुलेभ स्याम-प्रेम-धन-हीन ॥ 
किंतु श्याम नित रीझे रहते, करते नित नूतन मनुहार । 
परमाराध्य मानते, निर्मळ मनसे प्रियतम नन्दकुमार ॥ 
इसके एक-एक शब्दपर तथा उसके अर्थपर ध्यान 
दीजिये और तदनुसार अपना जीवननिर्माण करनेका 
सत्रयास श्रीरावा-माधवके अगुप्रह-बलके आधारपर ही 
अत्यन्त दीनताके साथ कीजिये | श्रीराधाके इस भावपर 
सदा खूब लक्ष्य रखिये--“राधा कभी भी अपनेमें प्रेम 
या कोई गुण नहीं देखती, वे सदा ही अपनेमे अशेष 
त्रुटियोंके---दोषोंके दर्शन करती हैं और अपनेको सेत्राके 
अयोग्य मानती हुईं भी निरन्तर ग्रियतमके उदार रसमय 
हृदयकी वदान्यताके भरोसे उन्हींको एकमात्र जीवनका 
परमाराध्य मानकर उनकी अहर्निश पूजा किया करती 
हैं | उनकी पूजा-आराधना-अर्चनामें कभी विराम नहीं 
आता । वह चलती रहती है और चलती ही रहेगी ।! 
इस प्रकारके परम श्रेष्ठ परम त्यागमय जीवन-दर्शनसे 
युक्त श्रीराधाका,-- जो भगवानकी अभिन्नखरूपा होनेपर 
भी भगवानूकी नित्य आराधिका बनकर परम प्रेमका 
अनुष्ठान करती हैं और उससे सहज ही हमारे सामने 
एक परमोज्ज्वल आदर्श उदाहरण उपस्थित हो जाता 
है,---हमें नित्य निरन्तर पूजन-आराधन भक्तिपूर्वक करना 

चाहिये | इससे उनके प्रियतम भगवान्‌ श्रीकृष्णकी हम- 

पर कृपा-सुधा-यारा अनायास अनवरतरूपसे बरसने 

लगेगी । भगवान्‌ श्रीकृष्णने भगवान्‌ शिवसे कहा है--- 
सळदावा प्रपन्नो वा मत्तप्रियामेकिकां सुत । 
सेबतेऽनन्यभावेन स मामेति न संशयः ॥ 
यो मामेव प्रपन्नश्च मत्प्रियां न महेश्वर ! । 
न कदापि स चाप्नोति मामेबं ते मयोदितम्‌ ॥ 


सकृदेव प्रपन्नो यस्तवास्मीति वदेदपि। 
साधनेन विनाप्येच मामाप्नोति न संशयः ॥ 


तस्मात्‌ सर्वप्रयत्नेन मस्त्रियां शरणं ब्रजेत्‌। 

आश्रित्य मत्यपियां सद्र | मां चशीकतुमर्हसि ॥ 
( पद्मपुराण; पातालखण्ड ८२ | ८२-८६ ) 
“वत्स | जो व्यक्ति केवळ एक बार हम दोनोंकी 
शरणमे आकर अथवा एकमात्र मेरी प्रिया ( श्रीराधा ) की 
ही शरणमें आकर उनकी अनन्य भावसे सेवा करता है 
वह निस्संदेह मुझको प्रात होता हे । महेश्वर ! इसके 
विपरीत जो केवल मेरी शरण आ गया है पर मेरी प्रियाकी 
शरण नहीं आया, वह मुझको कभी प्राप्त नहीं 
होगा--मह में सत्य कहता हूँ । जो व्यक्ति एक 
बार भी हमलोगोंके शरण आकर “मैं तुमलोगोंका हूँ! 
याँ कह देता हैं, वह बिना ही साधन मुझको 
प्राप्त होता है--इसमें कोई संदेह नहीं है | अतएव 
सब प्रकारसे प्रयत्न करके मेरी प्रियतमा राधाकी शरण 
ग्रहण करे । हे रुद्र | यदि मुझे वशमे करना चाहते 


कल्याण 


हो तो मेरी प्रियतमा ( राधा ) का आश्रय ग्रहण करो |” 


इसी प्रकार श्रीराधाकी प्रसन्नता प्राप्त करनेके लिये 
उनके नित्य परमाराध्य प्रियतम भगवान्‌ श्रीकृष्णके 
अनन्यशरण होकर उनकी उपासना-आराधना करनी 
चाहिये । जो श्रीराधाजौकी तो उपासना करता है, 
पर श्रीकृष्णकी अवहेलना करता है, उसपर श्रीराधाजी 
प्रसन्न नहीं होतीं | 


[ भाग ४२ 


अतएव साधकोंको सच्चे मनसे श्रीराधाके नित्य 
परमाराध्य भगवान्‌ श्रीकृष्णकी और श्रीकृष्णकी आत्मरूपा 
परमप्रिया श्रीरावाजीकी उपासना करनी चाहिये 
अभिप्राय यह कि युगलखरूपकी उपासना-आराधना 
करनी चाहिये । 


पर इस प्रेमराज्यके साधनमें त्यागकी बहुत बड़ी 
तथा अनिवार्य आवश्यकता है । कहीं श्रीराधाग्रेष् 


भगवान्‌ श्रीकृष्णसे तथा उनकी प्राणेश्वरी श्रीराधासे 
कुछ सुख प्राप्त करनेकी वासना न जाग उठे, इससे 
हमें सर्वथा तथा सर्वतोमुखी त्यागमुति 'मक्षरी'रूपसे 
उपासना करके---उत्तरोत्तर दिव्य प्रलोमनोंकी बहुलतामें 
भी परम त्यागके तमस्यापूर्ण पवित्र आदर्शपर दृढ़ रहते 
इए श्रीराधामाधवको प्रसन्न करनेका प्रयास 
करना चाहिये । 
आज श्रीराधा-जन्माष्टमी-महोत्सवका महान्‌ पवित्र 
पर्वदिवस है | हमलोग श्रीराधामाधवसे प्रार्थना करें 
कि वे हमपर अपनी सहज कृपाकी बर्षा करे, 
जिससे हमलोग लोक-परलोक तथा दिव्य भोग-मोक्षके 
प्रलोभनांसे - बचकर उनकी प्रेमरसमयी सेवा करनेका 
सुअवसर तथा सौभाग्य प्राप्त कर सके । 
प्रार्थना 

श्रीराधामाधव कर हमपर सहज क्ृपावर्षा भगवान्‌--- 

ठुकरा सके सभी भोगोंको जिससे, दें यह शुभवरदान ॥ 

सहज त्याग दें लोक और परलोर्कोके हम सारे भोग । 

लुभा सके न दिब्य लोकोके भोग, मोक्षका झुचि संयोग ॥ 

बने रहें हम रस-निकुञ्जफी क्षुद्र मञ्जरी सेवारूप । 

सखी-द॒।सियोंकी दासी अतिशय नगण्य, अति दीन अनूप ॥ 

पड़ती रहे सदा हमपर उन सखि-मब्जरियोंकी पद-धूल । 

करती रहे कृतार्थं, बनाती रहे हमें सेवा-अनुकूल ॥ 


बोलो श्रीकृष्णवल्लभा श्रीराधारानी तथा उनके परमाराध्य 
श्रीकृष्णकी जय जय || 


कळ 
eT TT 

त थम मारा य्य 


निति म त त काजवा बायजा 


क्या धन सफलता है ! 


( ढेखक-श्रीजी० आर० जोशियर एम्‌० ए० ) 


वह अपने पुरुपार्थके बळपर बना हुआ एक धनी 
व्यक्ति था | पूर्णतया स्वस्थ था तथा जीवनको जीनेके योग्य 
बनानेवाळी प्रत्येक वस्तु उसे उपलब्ध है, यह भी प्रतीत 
होता था तो भी उसने आत्महत्या कर ली | 


उसने अपनी बिदाईकी विज्ञप्तिमें कहा कि में नितान्त 
असफलताका अनुभव करता हूँ । उसका वास्तविक अभिप्राय 
था कि प्रचुर साधन-सामग्रियोंपर उसका स्वामित्व होनेपर भी 
उन सबसे अधिक महत्त्वपूर्ण वस्तु 'मनःशान्तिग्से बह 
वञ्चित था, जिसके अभावमें जीवनमें कोई आनन्द नहीं है । 

उसीके समान और भी बहुत (लोग हैं । मैं एक ऐसे 
व्यक्तिकों जानता हूँ कि जिसके पास प्रारम्भमें कुछ भी 
नहीं था और अपने जीवनके चालीस वर्ष होते-होते उसके 
पास अनाप-शनाप धन इकट्ठा हो गया । दूसरे लोग 
र्ष्यावश कहा करते थे कि “लड़का भाग्यवान्‌ है |? 

परंतु क्या वस्तुतः ऐसी ही बात थी ! 

जागनेकी स्थितिमें उसका प्रत्येक क्षण चिन्तामें तथा 
उसके अपने प्रचुर धनभण्डारमें और भी अधिक बृद्धिकी 
योजनाएँ बनानेमें ही बीतता था । उसपर इसी धुनका 
भूत सवार था, जिसने उसे लगभग उन्मादकी-सी स्थिति- 
तक पहुँचा दिया था । इसके अतिरिक्त उसे किसी 
अन्य बातका ध्यान नहीं था । मित्र, परिवार, आराम-जैसी 
जनसाधारणको सुलभ छोटी-छोटी प्रसन्नताओंके लिये भी 
वह समय नहीं निकाल पाता था, धन उसका इष्ट तथा; वह 
स्वयं उसका श्रद्धाह और नियमित उपासक था | 

इसीके कारण उसकी पत्नीने उसका परित्याग कर दिया 
तथा उसकी लडूकीने एक अनुपयुक्त और दुर्भाग्यपूण 
विवाह कर लिया | अब वह जीवनके आखिरी बोम 
अकेला है तथा उसका जीवन क्दुतापूर्ण है | उसकी 
पहचान तो बहुत छोगोंसे दै, परंतु उसका मित्र एक भी 
नहीं । वह निःसंदेह अब भी रुपये कमाता है और दुनियाकी 
आँखोंमें एक चतुर तथा सफल व्यक्ति है । परंतु उसकी 
यह तथाकथित सफलता उपहासमात्र है । 


तो क्या यही स्थिति सफलता कहलाती है ! कारें, मोटर- 


गाड़ियाँ, केलि-जटवाहन पोत ( आमोदप्रमोद तथा 
विलासपूर्ण सागरयात्राके उपयोगमें आनेवाले छोटे समुद्री 
जहाज ); भव्य भवन और बैंकमें संरक्षित विशाल धन-राशि- 
ये किसी भी प्रकारसे जीवन-यापनके निमित्त संघर्ष करने- 
वार्लोके लिये सफलताके चिह्न माने जा सकते हैं । परंतु ये 
सब केवळ साधारण व्यक्तिकी पहुँचके बाहरकी समृद्धिके 
सूचकमात्र हैं--और “समृद्धि! तथा “सफलता? सदैव ही 
एक वस्तु नहीं है । 

मेरे एक मित्रको उसीके व्यवसायक्षेत्रसे सम्बन्धित अन्य 
व्यक्तिने उसके साथ उसके केलिपोतपर सप्ताह भर साथमें 
गुजारनेके लिये कहा | इस निमन्त्रणका हेतु कोई मैत्री 
अथवा परोपकारकी वृत्ति कदापि नहीं थी । उस केलिपोतके 
स्वामीको यह आशा थी कि उसका मेहमान उसके एक 
विशेष व्यापारिक सौदा करनेमें सहायक हो सकता है । 


मेरे परिचित मित्रने बादमें मुझसे कहा कि “इस प्रकार- 
का हेय तथा खिन्नतासे भरा हुआ समय उसे इसके पूर्व 
कभी भी नहीं बिताना पड़ा । ऋतु मी बहुत उत्तम थी | 
व्यवस्था प्रशंसनीय थी | यह छोटे रूपमें एक विछासमयी 
सुखद समुद्री यात्रा कही जा सकती थी--परंतु' ` इतना 
कहकर उसने उद्दिग्नताके साथ अपने सिरको झटक दिया । 


उसने अपना कथन पुनः जारी किया । “मुझे निमन्त्रित 
करनेवाले महानुभाव जो कुछ भी बातचीत करते थे, वह 
सारी चर्चा केवळ धन या रुपयेसे सम्बन्धित थी ।? उसने 
उसे स्पष्ट करते हुए कहा कि “वे किसी प्रकार यहाँ कुछ 
हजार रुपये कमा सकते हैं ।? उनकी दृष्टिमे और किसी भी 
वस्तुका कोई महत्त्व ही नहीं प्रतीत होता था | यह सब 
कुछ बड़ा दुःखद तथा घबरा देनेवाला था | 


ये सब उदाहरण उस पुरानी कहावतकी पुष्टि करते 
हुए प्रतीत होते हें कि धन सदैव प्रसन्नताका ही आश्वासन 
नहीं देता । यह सत्य दै कि हमारी इस उलझी हुई आजकी 
दुनियामें रुपयेकी भी समुचित मात्रा आवश्यक है; परंतु 
किसी व्यक्तिका अपनी सारी शक्तिको धन कमानेके लिये 
लगा देना इससे सर्वथा भिन्न है । 


॥ पो है iG h 

कल्याण 


एक अंग्रेज विधिविशेप्रज्नने यथासमय इस बातका 
अनुभव किया कि धनकी सफलता ही सब कुछ नहीं है 
और यों विचारकर उसने खेतमें दिनके १२ घंटेतक,काम 
करनेके लिये अपने बहुत ही अधिक लाभदायी कार्यका 
परित्याग कर दिया । बादमें उसने अपना निजी खेत खरीद 
“लिया तथा वह सदैवकी अपेक्षा अधिक श्रम करने लगा | 
परंतु अब वह सदा कानूनी समस्याओंकों सुलझानेवाळे एक 
सफल वक्रीलसे कहीं अधिक सुखी था । 

इस घटनाने मुझे एक अन्य व्यवसायी व्यक्तिकी 
स्मृति दिला दी है | वह लन्दनमै एक लेखापरीक्षक 
( Chartered Accountant) था । उसकी आय 
व्यवसायमें सर्वाधिक ३००० थी । उसने मुझे हाळमें बताया 
कि (हर व्यक्ति मुझे सफळ तथा भाग्यवान्‌ मनुष्य समझता 
था? परंतु अचानक ही मुझे अनुभव हुआ कि यह 
सब वाञ्छनीय नहीं है। 'ऑकड़े तथा रुपया ( जिसे वह अपने 
साथ लाता था ) मेरे जीवनके शासक बन बैठे थे । मैं 
अपने कार्याळ्यसे पुस्तकों तथा फाइलोंके ढेर घरपर लाया 
करता था और उनपर आधी-आधी राततक काम किया 
करता था । यही मुझे चबाये जा रहा था--ओर मेरी पत्नी 
लगभग पागल हो चुकी थी तथा हम दोनों एक दूसरेसे 
दूर होते जा रहे थे ।? 

उन्होंने एक उल्लेखनीय मौलिक ढंगसे अपनी 
समस्याका हळ खोज निकाला | वे एक धनी कुंवारेके 
खानसामा तथा शोफर बन गये और उनकी पत्नी भोजन 


बनानेका काम करने लगी । आर्थिक दृष्टिसे निस्संदेह बे 
पहलेकी अपेक्षा कुछ बुरी दशाम अवश्य थे} परंतु शारीरिक 
तथा मानसिक दृष्टिसे इतने स्वस्थ तथा चिन्तामुक्त इसके 
पूर्व वे कमी भी नहीं थे । 


इस सबसे क्या शिक्षा मिलती है १ किसी भी व्यक्तिको 
धनका ही महच्वाकाङ्की नहीं होना चाहिये । थोड़ा भी नहाँ। 
कम-से-कम ऐसी महत्वाकाङ्घाके उन्मादको सिरपर सवार 
मत होने दीजिये; क्योकि अकेला धन सच्ची सफलताका 
प्रतीक कदापि नहीं है । आप वर्षमै दो-चार सौ रुपयोंसे 
ही सफल बन सकते हैं और उनसे कई गुना अधिक 
होनेपर भी असफल रह सकते हैं । 


उस प्रकारकी जीवनवृत्तिकी दासता स्वीकार करनेमें 
क्या तुक है जो हमें प्रतिदिन नगरके सर्वोत्तम रेस्टोरेन्टमें 
भोजन करनेमें तो सक्षम बनाये, परंतु यह करते समय 
हमारे पेटका इस सीमातक सत्यानाहा हो जाय 
कि हम साधारण भोजनके आनन्दसे भी वञ्चित हो जाये। 


पुराने जमानेके एक लेखकने बहुत ही सुन्दर ढंगसे 
यही बात कही है कि “वही सफल है जो अच्छी प्रकारसे 
जिया, सदैव हँसता रहा और जिसने खूब प्यार किया । 
(He has achieved success who has lived 
well laughed often and loved much ! )' 


तथाकथित सफल व्यक्तियोंमेंस कितने इस मापदण्ड 
पर खरे उतर सकते हैं ? ( रेशनेलिस्ट ) 


[ भाग ४३ 

करुणासागरसे प्रार्थना 


मत निराशा हो, मत घबरा रे ! मत कर मनमै जरा विषाद । 
ज्ञा चरणोमै सहज खुहृदके, पा ळे उनका कपाप्रसाद ॥ 
दीनांको अपनाना--सुखी बनाना उनका सहज खभाव। 
पतितांको पावन करनेका उनके मन रहता नित चाव॥ 


CoA 
१४% क 


क. ~ 
रो-रोकर कह द्यासिन्धुसे, करो नाथ ! मेरा उद्धार । 
-दभार C ~ 
न हरो  डुऱ्ख-डुभाग्यदोप-दुष्कम ठुप्रआग्रह, कुविचार ॥ 


र त्रिविधताप'हर हर छेंगे हरि सुनते ही तेरा चोत्कार । 
तुझे स्थान देंगे निज दासोमे चे करुणा-पाराबार ॥ 

दान 
[ कहानी ] 
( केखक--श्रीकृष्णगोपालजो माधुर ) 
(१) उपेक्षा करके इतना जल्दी उपदेशामृतको भूल गया ! 
वन्दै वन्दास्मन्दारमिन्दुभूषणनन्दनम्‌ । भगवानकी दयासे घरमें धर्मकी कमाईका बहुत-सा धन है; 
१५५ ॐ ० घेमें हे ०५०, 
भमन्दानन्दसंदोइबन्धुर सिन्धुराननम्‌ ॥ व्यापार-घंधेमे निरन्तर लाभ होता जा रहा है | उसमेंसे आज 
+ 


जो प्रणाम करनेवाले भक्तजनोंके लिये कल्पवृक्ष हैं, जो 
चन्द्रभूषण महादेवके पुत्र हैं और जो अपार आनन्दके 
समूहसे भरे हैं, उन हाथी-जेसे मुखबाले गणपतिको मैं प्रणाम 
करता हूँ | 


उपयुक्त श्रीगणेश-वन्दना करते हुए साहु मदनजी 
मोटरसे उतर स्टेशनके अंदर आये । उन्हे पुष्पमालाएँ 
पहनानेवालोंकी भीड़ उमड़ आयी । इतनेहीमें अंधा 
भिक्षुक सुरपाळ उनसे टकरा गया । बड़े क्रोधित हुए वे । 


वृद्ध, अंधे, कृशकाय सुरपाल याचकको एक लड़का 
उसकी लकड़ी पकड़े हुए उसे डिब्बोमें बेठे यात्रियोसे भिक्षा 
माँगनेको छे जा रहा था । सुरपाल हाथ पसारे कहता था-- 
“दे जिनका भी भला, न दें. उनका भी भला |? अचानक 
वह साहुसे टकराकर हाथ जोड़ विनीत भावसे कहने छगा-- 
“भला हो, सेठ साहब आपका | मैं दीन, अंधा भिक्षुक हूँ । 
मुझसे बड़ा अपराध हुआ, क्षमा कर दें |? यह कहते हुए 
उसने अपना कटोरा साहुकी ओर बढ़ा दिया । उसमें 
यात्रियोंके दिये कुछ पेसे थे साहु पेसे और अंघेको देखकर 
गुराये । साथियोंसे वार्तालाप चाळू था, इसलिये अंधेसे 
कोई अपशब्द कहते लजा गये और उसे कुछ न देकर 
प्रथम श्रेणीके रिजर्व डिब्बेमें जा बेठे | गाड़ी चळ दी | 


चिन्तन चला उनका--अमी में संत अनन्तदासजीके 
उपदेशामृत पान करते आया हूँ | उन्होंने कहा था--ध्सब 
जीवोंपर दया करो । वृक्ष- लता, कीट-पतंग, पशजु-पक्षी, 
मानव-सबपर दया करो | किसीके मी मनको क्लेश मत 
पहुँचाओ । भगवत्स्मरण करनेगें २४ घंटेंमें एक श्वास- 


यदि मैं कुछ पेसे उस अंधेको दे देता तो मेरे धनमें क्या 
कमी हो जाती, पर वह तो कुटुम्बका पालन कर पाता | 
कहा है--- 

गज मुख तें कणिका गिरथो, घब्यो न ताको आहार । 

ताहि पिपीहिका लै चली, पाळून निज परिवार ॥ 


नावमें पानी भर जाने और घरमै धन बढ़ जानेपर 
यदि उसे दोनों हाथोंसे उलीचनेकी बुद्धिमानीका काम नहीं 
किया तो प्रायः देखा जाता है कि कृपण पुरुषोंको धनसे 
कमी सुख नहीं मिलता । इस लोकमें तो वे आठौं पहर धन 
कमाने और उसकी रक्षाकी चिन्तासे जळते रहते हैं और 
मृत्यु हो जानेपर धर्मके अभाब और पापसञ्चयके कारण नरकरमें 
जाते हैं ।# मैंने बड़ा अनर्थ कर डाला आज | उस बेचारे 
अंधे कृशकाय याचकको कुछ देना तो दूर रहा, उसके 
जरासे धक्केसे में इतना क्रोधित हो गया कि वह बेरी 
क्रोध अभीतक मेरे तन-मनसे नहीं जा रहा है । मेरी कृपणता 
प्रकट हो गयी | अभी वह अगले स्टेशनपर मिल जाय) तो 
उसे कुछ धन देकर प्रसन्न कर दूँ। बड़ेलोग तो वे ही होते हं, 
जो गरीबका हित करते हैं । कहा है-- 


जे गरीब पे हित करें, ते रहीम” बढ़ लोग । 
कहा सुदामा बापुरौ, कृष्ण मिताई जोग॥ 


साहुजीका सद्विवेक जाग उठा था । पश्चात्ताप- 


पूरित उनके उपयुक्त सात्विक चिन्तनको रेलकी गतिका 


# प्रायेणाथीः कदर्याणां न सुखाय कदाचन । 
इइ चात्मोपतापाय स्तस्य नरकाय च ॥ 


प्रास भी बृथा न ललत? ए्रागभेग्रेभिक्षुककी0अभी घयी १५. Digitized By Siddhana ङश ९३१३३५ ५) 

घरोटा सहयोग दे रहा था, मानो गीतको वाद्ययन्त्र सहायता 


दे रहे हों । 
(२) 


गाजीपुर पहुँचकर साहु मदनजीने अपने प्रतिष्ठानका 
कार्यं देखा | दान-पुप्यका खाता देखकर आदेश दिया कि 
“इस मदमे अधिक निधि प्रतिवर्ष व्यय किया करो । याचकोँको 
आटा; दाळ, नमक-मिचे-मसाला देते रहनेका प्रबन्ध रहे |? 
तदनुसार ही होने लगा । 


वापस लौटते समय वे गाड़ीमें ही नित्य कर्मसे निवृत्त 
हो दर्पणमे अपने मुखको देखते हुए कंघेसे बालेको सँवारने 
लगे । इतनेमें ही स्टेशन आ गया और वहाँ उनके कानोंमें 
देवात्‌ यह ध्वनि सुनायी पड़ी 


तेरे राम नाम नहि तनमें+ मुखडा क्या देखे दरपनमें | 


उन्होने खिड्कीद्वारा झॉककर अंधे सुरपालकी याद 
करते हुए देखा तो वह नहीं; एक ह्ृष्ट पुष्ट याचक खँजरीपर 
यह गीत गाकर यात्रियोंसे पैसे माँग रहा था । निराश 
हुए वे । 


साहुजी वापस आये ललितपुर स्टेशनपर । गाड़ीसे 
उतरते समय दैवयोगसे वही सुरपाल भिखारी फिर उनका 
धक्का ळगनेसे गिर पड़ा | फिर भी उसने साहुजीसे क्षमा- 
याचना करते हुए उनकी हितःकामना प्रकट की । साहु 
मदनजी अब वे नहीं रह गये थे, जो धन-मान और 
क्रोधके वशमें उस दिन थे; क्योंकि पाँच दिनके प्रवासमें 
प॒श्चात्तापका निरन्तर चिन्तन चलते रहनेसे उनका मन 
निर्मल हो गया था | उनके मनमें उसके प्रति आदरका भाव 
जाग उठा था; क्योंकि वे सोचते थे कि इसीके कारण मेरी 
आँखें खुली और पश्चात्तापकी आगने मुझे पबित्र बनाया | 
अतः वे अंधेको उठाकर उसे अङ्कमै भरते हुए बोले-- 
“आप तो संतके समान हैं। मेरी ही भारी भूल हुई जो 
मैंने धक्केसे आपको गिरा दिया | चलो मेरे घरपर । यहाँ 
मॉगना छोड़ो । इस बाळककी शिक्षाका प्रबन्ध कर दूँगा 
और आपको आरामसे रक्खुँगा |? 

यह सुनकर सुरपाल सोचने लगा कि “क्या मैं स्वप्न 
देख रहा हूँ। उसने जानेसे बहुत इन्कार किया) किंतु 
मदनजी नहीं माने । उन्होंने बालकसे अंघेकी लकड़ी 
अपने हाथमें ले ली और दोनोंको साथ लेकर अपनी मोटरमे 
अपने पास ही बैठाकर अपने भवन 'मदनकुंज? में ले आये। 
स्टेशनपर सैकड़ों यात्री इस दृश्यको देखते ही रह गये । इसे 
पूर्वजन्मके संस्कार मानकर सभी आश्चर्यचकित हो गये । 


अपने हरे-भरे बागमें सुरपाळको एक आरामदेह कोठेमें 
ठहराते हुए मदनजीने एक सेवकको उसे सभी तरहका 
आराम पहुँचानेके हेतु नियत कर दिया । सुरपाल भगवानकी 
अहैतुकी कृपा समझ रात-दिन भगवानकी विविध लीलाओंके 
भजन खँजरी बजाकर गाया करता, जिससे पड़ोसतक 
पूँजता रहता था । 


लाठीवाला लड़का शिक्षित होकर मदनजीके प्रयत्नसे 
समयपर स्कूलमें व्याख्याता बन गया । दोर्नो मदनजीके 
मरेपूरे परिवारमें समानके सदस्य समझे जाने लगे | 


सुरपालके इच्छानुसार मदनजीने अपने धनका सदुपयोग 
करते हुए अनाथालयका एक विशाल भवन निर्माण करा 
दिया । उसमें खोज-खोजकर अनाथोंको लाकर रक्खा गया । 
अनाथाळयका प्रबन्ध एक टूस्टके द्वारा होने लगा | 


अपने द्वारा यह परोपकारका कार्य सम्पन्न होता देखकर 
मद्नजी बार-बार भगवानको धन्यवाद देते और नित्य नियमसे 
भजन करते हुए आनन्दकन्दके चित्रके सम्मुख भक्तिभावसे 
नतमस्तक होकर अश्रु बहाया करते कि “हे भगवन्‌ ! आपने 
मुझे सद्बुद्धि देकर धनका सदुपयोग करवाया |? अब मदनजीको 
हरिमजन करनेका चस्का लग गया | वे खंजरीपर सुरपालसे 
भगवानको विविध लीलाओंके भजन सुनते और स्वयं भी 
भावःविभोर होकर भजन गाते-गाते नृत्य करने लगते | 
उनका सारा जीवन इसी प्रकार व्यतीत हुआ । दूर-दूरतक 
उनका भजनानन्दी सेठ नाम प्रसिद्ध हो गया । पड़ोस? 
नगर) खुदका परिवार ओर घरके लोग उनके हरिःकीर्तनसे 
प्रभावित होकर भजन-परायण बन गये | 

पि कका. 


गोस्वामी तुलसीदासकी शिव-भक्ति 


( ढेखक--श्रीरामग्रकाशजी अग्रवाल ) 


भारतीय जनतामें राम और कृष्णके समान शिव भी 
अत्यन्त लोकप्रिय आराध्य हैं । कुछ प्रदेशोंमें शिव राम और 
कृष्णसे मी अधिक लोकप्रिय देव हैं। शिवका इतिहास अत्यन्त 
प्राचीन है । एक सम्पूर्ण पुराण “शिव? से सम्बन्धित है 
( शिवपुराण ), वैदिक साहित्यमें ( स्वयं ऋग्वेदे ) रुद्र 
एक महत्त्वपूर्ण देव हैं, जिनसे सम्बन्धित अनेक सूक्त हैं और 
मोहन-जो-दड़ोकी खुदाई तथा अन्य प्राचीन अवशेप्रों एवं 
ऐतिहासिक उपकरणोंमें शिवकी पूजाके प्रचुर प्रमाण प्राप्त 
होते हैं । विश्वकवि कालिदासकी सुप्रसिद्ध रचना “कुमार- 
सम्भव? शिवके चरितका ही महाकाव्य है, जिसमें पार्वतीका 
अनिर्वचनीय सौन्दर्य और सौन्दर्यकी अनिर्वचनीय शक्तिका 
उज्ज्वल उद्भास हुआ है । भारविका 'किरातार्जुनीयम्‌? भी 
शिवचरितका ही काव्य है, जिसमें संसारके श्रेष्ठ धनुर्धर गाण्डीव- 
धारी अर्जुनसे किरातवेश शिवके शस्र-संघर्षका वर्णन है । 
हिंदी साहित्यमें गोस्वामी हुळसीदासजीने रामके साथ ही 
अपनी पावन काव्य-मन्दाकिनीद्वारा शिवका भी रम्य अभिषेक 
किया है और वेष्णव-शेव-भक्तिका सामञ्जस्म-समन्वय करनेके 
साथ-साथ शिवको भारतीय जन-मानसमें विराजमान 
करा दिया है । 


भगवान्‌ शिव रामके बाद गोस्वामी तुलसी दासके द्वितीय 
आराध्य हैं । उनके साहित्यमें श्रीकृष्णको उतनी मान्यता नहीं 
मिली है, जितनी शिवको । कृष्णपर केवल एक छोटेसे 
काव्यकी रचना हुई है) 'कृप्णगीतावली?, जब कि शिव- 
पार्वतीपर पपार्वती-मंगल के अतिरिक्त अन्य अनेक 
रचनाओंमें कविक्रे शक्तिशाली रमणीय उद्गार व्यक्त हुए हैं । 
इस झिवसम्बन्धी कवितामें रामके समान ही झिवकी भी 
शोभा, शक्ति और शीलका निरूपण हुआ दै, जिसके 
आधारपर रामके समान ही शिवकी भक्तिको भी लोकहृदयमें 
प्रज्वलित कर देनेमें गोस्वामीजी सफल हुए हैं । शिवके 
प्रति उनके इस महान्‌ अनुरागके कारण आध्यात्मिक भी थे 
और सांस्कृतिक भी | शिवकी नगरी काशीमें गोखामीजीका 
जितना जावन व्यतीत हुआ था, उतना अयोध्या ( रामकी 
पुरी ), चित्रकूट गट ( रामका दशनस्थछ ), राजापुर 


में भी नहीं हुआ था। अतः शिवकी आराधनाके स्वर 
कविके गहरे अन्तःप्रदेशोंसे निकलकर आये हैं । 


शिव-सम्बन्धी रचनाएँ 

“पार्वती-मंगल? के अतिरिक्त शिव-सम्बन्धी कोई स्वतन्त्र 
रचना गोस्वामीजीने नहीं की है, परंतु उनके वाड्ययमें 
शिवका साहित्य विकीर्ण है | मानसके प्रत्येक मङ्गलाचरणमें 
शिवका स्थान है | केवल सुन्द्रकाण्डको छोड़कर | इसकी 
पूर्ति गोखामीजीने ळंकाकाण्डके मङ्गलाचरणमें शिवसे 
सम्बन्धित दो संस्कृत छन्द देकर कर दी है । सुन्दरकाण्डके 
मङ्गलाचरणमें शिवका स्थान न होनेका एक कारण समझें 
आता है और वह यह कि इसमें तो वे हनुमानका ही पूरा 
चरित वर्णन करने जा रहे हैं जो कि शिवके अवतार माने 
जाते हैं। इस स्थितिमें यह भी कहा जा सकता है कि 
उन्हें तब ,तो शिवकी बन्दना करना और भी अधिक 
आवश्यक था | अतः इस प्रश्नका यथेष्ट समाधान नहीं हो 
पाता कि सुन्द्रकाण्डमें उन्होंने शिवको मङ्गलाचरणमें क्यों 
छोड़ दिया है | किष्किन्धाकाण्डके भी मङ्गलाचरणमें शिव 
नहीं हैं, पर उनका स्मरण अवश्य है--“श्रीमच्छम्मुमुखेन्दु- 
सुन्दरवरे संशोभित सर्वदा? अर्थात्‌ रामका नाम-अमृत शिवके 
मुखचन्द्रम सदैव विराजमान रहता है । इस स्मरणके पश्चात्‌ 
भाषा ( लोकभाषा )--गत मङ्गलाचरणमै उन्होंने एक 
दोहा काशीपर और दूसरा भगवान्‌ शिवपर देकर यहाँ भी 
शिव-सम्बन्धी मङ्गलाचरण पूरा कर दिया है | 

सङ्गलाचरणोके अतिरिक्त मानसकी प्रस्तावनामे तो पूरा 
शिवचरित ही दिया है और उसे रामचरितकी 
भूमिकाके रूपमें उपस्थित किया है और सबसे अधिक 
महत्त्वकी बात यह है कि अपने इस महाकाव्यमे रामच रित? 
के साथ “मानस? शब्दका संयोग ही शिवक्रे कारण किया 
है; क्योंकि इस चरितको सर्वप्रथम शिवने ही परा वाणीका 
अदृश्य आकार देकर अपने मानसमें स्थापित किय! था और 
अवसर पाकर पावंतीके समक्ष इसे वाणीमें व्यक्त किया था-- 
रचि महेस निज मानस राखा। पाइ सुभगउ सिवा सन भाखा ॥ 
ताते रामचरितमानस बर। घरेउ नाम हिमे हेरि हरषि हर | 

प्रति कृतज्ञता ज्ञापनके साथ किया गया है और शिवको श्रेष्ठ 
कवि माना गया है-- 


यत्पूर्व ग्रभुणा कृतं सुकविना श्रीशम्भुना दुर्ग भम्‌। 


इस प्रकार अपने विश्वविश्वत महाकाव्यकी प्रस्तावना और 
उपसंहारमें शिवको ऐसा महत्त्वपूर्ण स्थान देकर गोस्वामीजीने 
रामकी श्यामल छविके चतुर्दिक गोरकान्तिका जो चन्द्र- 
मण्डल बना दिया है, वह कितना अभिराम है; यह भक्तोके 
अतिरिक्त काव्य-आस्वादकोंके भी अनुभवकी वस्तु है | साथ 
ही उत्तरकाण्डके अन्तिम भागमें रुद्राष्टककी मधुर-ओजस्वी 
ध्वनि भी मुजंगप्रयात छन्दमें लहराती हुई कविके मक्ति-विहल 
मानसकी आनन्द-तरंगको ही प्रकट करती हुई प्रतीत होती 


तल 


रामचरितमानसके बाद शिव-सम्बन्धी साहित्यका विशेष 
परिमाण विनयपत्रिका और कवितावळीमें प्राप्त होता है । 
विनयपत्रिकामँ शिवकी वन्दनाके बारह स्तोत्र हैं और 
कवितावलीके उत्तरकाण्डमें बीस छन्द हैं; जिनमें छप्पय; 
सबैया और कवित्त हैं | दोहावलीम भी दो-चार दोहे शिव- 
विषयक हैं; पर वे अत्यन्त सामान्य हैं | पावती-मंगल एक 
खण्डकाव्य हैं? जिसकी रचना हिंदू परिवारॉमे वेवाहिक 
अवसरोपर गानेके लिये की गयी है और जिसकी कथा 
मानसकी प्रस्तावनामें वर्णित शिव-चरितके ही एक अंशकी 
अर्थात्‌ शिव-विवाहके प्रकरणकी आवृत्ति है । जहाँ मानसकी 
प्रस्तावनावाळे शिवचरितमें सती-प्रसङ्ग, कामदहन-प्रसङ्ग, 
द्रिव-विवाह-प्रसद्ध और पार्वती-प्रशन-प्रसङ्ग-ये चार प्रकरण 
हैं, वहाँ पार्वती-मंगलम केवल विवाहका ही प्रकरण है। पार्वती- 
मंगळका महत्त्व कथा-चरित्र ( दिव, पार्वती, हिमाचल और 
मेना ) और काव्य-सौन्दर्यकी दृष्टिसे अवश्य अधिक देश पर 
वुलसीकी भक्तिभावनाका जैसा प्रवाह और उत्कर्ष मानसके 
मङ्गलाचरणके संस्कृत-छन्दोंम आर विनयपत्रिकाके स्तोत्रं 
तथा कविता।वलीके छप्पय आदिमं दीख पड़ता हे वेसा 
अन्यत्र नहीं । 

तुळसीकी शिव-भक्तिका खरूप 


दिवके प्रति तुळसीकी भक्तिभावना पूर्ण परिपक्क और 
ब्यापक है | भक्तिके लिये आलम्बन (भगवान्‌ )के चरित एबं 
उसके शीळ-शक्तिसीन्द्यका आधार चाहिये, जो कि 


अभिव्यञ्ञनामें कबिकी भगवद्विषयक रति अनेक रूपोमें प्रकट 
होती है । कहाँ वह॑ अपने आराध्यकी महती शक्तिकी 
अनुभूति करता हुआ अपनी दीनता प्रकट 
करता है, कहीं उसके ऐश्वयंका आभास पाकर 
ओजस्वी उद्गार व्यक्त करता है और कहीं उसके 
सौन्दर्यपर मुग्ध होकर रमणीय कल्पनाओं और 
मनोहर उपमाओंकी अजस्र वर्षा करने लग जाता 
है । कभी-कभी अपने प्रियतम आराध्यसे विशेष 
आत्मीयताका अनुभव करता हुआ बह उसके साथ विनोद 
और ध्वेतकल्डुपीः्में भी प्रवृत्त होता है । तुळसीमे भक्तिः 
रसके ये दोनों ही पक्ष अर्थात्‌ आलम्बन (शिव ) के चरितका 
विस्तार और उसके शीळ-शक्ति-सोन्दर्यका प्रकाशन तथा 
आश्रय ( कवि ) की रागात्मिका बृत्तिकी पूर्ण अभिव्यञ्जना 
हुई है । 

शिव-चरितके अन्तर्गत कविने काव्यनायकके माता- 
पिताकी कोई चर्चा नहीं की है; क्योकि उन्हें वह आदिदेव 
मानता है । पर उनके शेष परिवार और परिकरका परिचय 
अवश्य दिया है । कैलासके रिखरपर बसी हुईं इस शहस्थीमें 
सुन्दर सुशील पत्नी ( पार्वती ) वीरपुत्र षडानन और 
संनद्ध प्रहरीके रूपमें नान्दी वृषभ है । अनेक गणोंकी भी 
चर्चा हुई है | शिवके पिछले सास-श्वशुर दक्ष प्रजापति और 
उनकी पत्नी तथा दूसरे श्रशुर-दम्पति हिमवान्‌ और मेनाका 
भी पर्याप्त परिचय शिवचरितके अन्तर्गत आ जाता है। 
शिवके परिकरके अन्तर्गत उनकी भौतिक पुरी काशी, उनकी 
आध्यात्मिक पुरी कैलाशगिरि, उनका त्रिशूल, गजचर्म अथवा 
शादूल्चर्म, गङ्गा, चन्द्रमा, सर्प आदि आ जाते हैं । 
शिवकी जीवन-गाथाके तीन प्रसङ्ग तुळसी-साहित्थमें वर्णन किये 
गये हैं-सती-प्रसङ्ग, कामदहन और पार्बती-वरण । सती- 
प्रसङ्गमे शिवकी रामभक्तिके साथ ही पतिका मनोविज्ञान भी 
प्रकट हुआ है और दाम्पत्यजीवनके रसके लिये कपटकी 
खटाईको सर्वनाशक माना गया है। काम-दहनःप्रसङ्गमे 
शिवकी सच्ची आन्तरिक शक्ति और उनका योगीरूप प्रकट 
हुआ है । पार्वती-बरणमें शिवकी अपेक्षा अर्धाङ्किनी पार्वतीके 
प्रारम्भिक चरित ओर उनके आदर्श शुणोंका उद्भावन 
किया गया दै | शिवके चरित ( जीवन-गाथा ) का इतना 
विस्तार और परिमाण उनके प्रति भक्तिभावनाके अचळ 


= तुल्सीने अपमे«कीनमेत" कूशिय खुस (फिफा १-पिसिकी "५ सु जि देशे थाक श आराध्यः 


/- २७ आ 
गौखामी, तुलंसीदासकी शिव-भक्ति ११८३ 


संख्या ९ ] 


9 


~~ 


के प्रति जिज्ञासु होकर उससे आत्मीयता स्थापित कर 
सकता है | 


जीवनगाथाके अतिरिक्त) आलम्बनके शील-शक्ति-सौन्दय- 
का पूर्ण प्रसार भक्तिके विकासके लिये अनिवार्य होता है । 
इस हृष्टिसे सर्वप्रथम “सौन्द्य'को लेना उपयुक्त होगा | 
तुलसीके साहित्यमें रामके सौन्दर्यका जैसा वर्णन हुआ है; 
उसने रामको विशाल भारतीय जनताका आराध्य बनानेमें 
बड़ी सहायता की है और उससे तुलसीको लोकप्रियता प्राप्त 
हुई है। इसी खरपर शिवके भी सौन्दयंका वर्णन तुलसीने 
किया है; यद्यपि परिमाणमें वह रामके सोन्दर्यवर्णनसे 
बहुत कम है । 

शिवके सोन्दर्यवर्णनमें गोखामीजीने उनके कुन्द- 
इन्दुवर गौरवर्णके प्रभावकी वैसी ही मार्मिक अनुभूति की 
है, जेसी कि रामके केकीकण्ठाभनील तथा मरकत-मेघ तमाल 
वर्णकी अनुभूति की है | उनके ललाटके चन्द्रमा और गङ्गा 
तो नेत्रोंको शीतल करते ही हँ, शरीरकी भस्म और वक्षके 
लहराते सपाँको भी तुलसीने काव्यकी रमणीयता प्रदान कर 
दी है-- 

तुषाराद्रि संकाश गौरं गभीरं। 

मनोभूत कोटि प्रभाश्रीशरीरं ॥ 
स्फुरन्मोलि कल्लोलिनी चारु गंगा । 
लसद्भालवालेन्डु कठे 

सोन्दर्यके अनन्तर शिवकी शक्तिका भी यथेष्ट बोध 
गोस्वामीजीने कराया है, परंतु यह शास्त्रशक्ति नहीं वरं 
योगशक्ति है जिसके द्वारा शिव अपने प्रलयंकर तृतीय नेत्रसे 
कामको भस्मीभूत करते हैं | इस प्रसङ्गमें शिवकी आन्तरिक 
शक्तिका आभास अनिवार्य रूपसे होता है | 

शिवके शीलमें गोस्वामीजीने अनेक बातें दिखलायी हैं | 
वे रामके अनन्य भक्त हैं और उन्हें साक्षात्‌ ब्रह्म ही मानते 
हैं । इस विष्रयमें वे किसीकी भी रचमात्र शंकातक सहन 
नहों कर सकते हैं, चाहे वह उनकी नवविवाहिता तपस्विनी 
प्रिया ही क्यौ न हो । उनके शीलका दूसरा गुण है उनकी 
आशुतोषता और वीतरागता | वे अपनेमें इतने पूर्ण हैं कि 
उन्हें किसी वस्तुकी आवश्यकता नहीं होती और दूसरोंको 
देनेमें उनके पास किसी वस्तुका अभाव नहीं होता । उन्हें 
क्रोध बहुत कम आता है, पर जब आता है तब कोई 


भुजङ्गा ॥ 


~ 


अखण्ड समाधि लग जाती है, जैसी कि सतीके कपटाचरणपर 
रुष्ट होनेके समय लगी थी, अथवा वे घोर शाप दे बैठते 
हैं जैसा कि उन्होने अपने विप्रगुर्का अपमान करनेवाले 
यद्र शिष्यको दिया था और उसे सप-योनिमें जन्म लेना पड़ा 
था | ( देखिये उत्तरकाण्ड ) | बादमें अपनी आझुतोषतासे 
उन्होंने उसे रामक्री भक्तिका वरदान भी दिया जो कि उसकी 
काकयोनिमें जाकर प्रतिफलित हुई | 

गोस्रामीजी शिवके शीलमें सबसे अधिक रीझे हुए 
हैं उनके कामःविजयपर | काम और कामिनीके गोस्वामीजी 
जितने विरोधी हैं, यह सर्वविदित है । अतः कामको जीतने- 
वाले और कामिनी ( पार्वती ) को राम-नामकी रहस्य-कथा 
सुनानेवाले शिवके प्रति उनका यह महान्‌ अनुराग स्वाभाविक 
ही था। इसके अतिरिक्त वे शिवको महाकवि भी मानते 
हैं; जिन्होंने सवप्रथम रास-कथाक़ी रचना अपने मानसमें 
की थी । उसी “मानस? रचनाको अपनी भक्तिके द्वारा 
गोखामीजीने शिवसे प्राप्त किया और इसीलिये उन्होंने 
शिवको अपने शुरुकी भी मान्यता प्रदान की-- 

बन्दे बोधमयं नित्यं गुरुं शंकररूपिणम्‌ । 

( मानस, बाल० ) 

शिव और रामके अनेक गुणोंमें साहश्य हैं, जिनमें 
“करुणा? सर्वप्रमुख है | शिवके लिये 'करुणा-अयन?, 
“कारुणीक कलकंजलो चन? 'कल्याणकल्पद्रुस' आदि विशेषण 
उनकी स्तुतियौमे आये हैं | विनयपन्निकामें एक हरिशंकरीपद 
भी है, जिसमें कविने विष्णु और शिवके शुणोंकी तुलना करते 
हुए उनकी बन्दना की है । शिवमें रामकी अपेक्षा एक ही 
अन्तर दिखलायी पड़ता है ओर वह अत्यन्त महत्त्वपूर्ण 
अन्तर है | राम तो सदा सोम्य-वेश हैं, पर शिव भद्रवेशके साथ 
(या रम्य-छविके साथ) रुद्रःवेश भी धारण करते हूँ । 
वे 'प्रसन्नानन? भी हैं ओर “कराल महाकाल” भी हैं और 
इस प्रकार जीवनकी उजाली ओर अंधेरी दोनोंको ही प्रकट 
करते हैं । 

विनयपत्रिकाके स्तोत्रो ओर मानसके सद्राष्टकमें जो 
सरस छन्दोबद्धता ओर संगीतक्रा अविरल प्रवाह है, वह 
गोस्वामीजीकी शिवकी अगाध रोन्दयोनुभूतिको प्रकट करता 
है। साथ ही समासबद्धताके कारण इसमें जो सहस ओजका 
आविर्भाव हुआ है, वह शिवके ऐश्वय अथवा प्रतापके 
बोधको प्रकट करता है। अपने आराध्यसे आत्मीयताका 


रिवर्तन होता, उस करने: भक्त 0४, ह है 
महाप ही हपसितु शेता र| उस, समसया वी उनकी अमन करनेपर कम जी नाचाल्ता आ Rae 


= MRS भ त्र 


सुन्दर उदाहरण विनयपत्रिकाके (बावणे रावरो नाह मग्नी' 

(पद सं० ५ ) पदमे और कवितावलीकी ऐसी पंक्तियोंमें 
प्राप्त होता है-- 

सोनम भाँग, घत्रोई आँगन) नांगेके आगें हैं माँगने बाढ़े \ 

( कवितावली, उत्तर० १५४ ) 

इस प्रकार तुळसीके साहित्यमें रामकी भक्तिके साथ 

शिवकी भक्तिकी जो अविरल सरिता प्रवाहित हुई दै? उसने 


----न्म्म्म्व्व्न्त्त्त्िः 


[ भाग ४२ 


भक्ति-स्समें और अधिक अगाधताः व्यापकता और 
त्मिक तृप्ति उत्प १ है। अतः गोस्वामीजीको 
आध्यात्मिक तृप्ति उत्पन्न कर दी हैं| अतः 
हम हिंदीमें रामभक्तिका ही नहीं, शिव-भक्तिका भी श्रेष्ठ 
कवि कह सकते हैं | आगेके कवियोंने यत्र-तत्र रामकं साथ 
डु ली ७ 
अथवा अन्य प्रसङ्गौम शिव-भक्तिक चचा मळ ही की दे, 
पर वे शिवके प्रति ऐसा अगाध अनुराग जाग्रत नहीं कर 
सके हैं जैसा कि गोस्वामी तुळ्सीदासजीने किया था | 


कौन अन्धा ! कौन लाचार ! 


( छेखक--प्राध्यापक ग्रीविवेकीरायजी ) 


५अत्चठा कत्त॒ रगापर--- 
दया कर5ए सीताराम \? 
( ऐ सीताराम | इस अन्धे लाचार व्यक्तिपर 
दया करो | ) 
कोन सीता-राम है ! किससे वह याचना करता दे! 
वास्तवे उसके लिये सड़कसे गुजरनेवाला हर पुरुष राम 
और हर नारी सीता है। यदि वह सचमुच अन्धा और 
लाचार नहीं होता तो उसे लोभीकी संज्ञा प्रदानकर इम 
नट मद्दाकवि विहारीलालका एक दोहा पढ़ देते- 
चर घर डोरत दीन हवै, जन-जन जाँचत जाय \ 
दिये होम चसमा चलनु रूघु पुनि बढ़ा रुखाय ॥ 
किंतु यहाँ “लखाय”का तो प्रश्‍न ही नहीं है । छोटे- 
बड़ेका विमेद भी स्वयं समाप्त है | यहाँ तो साक्षात्‌ 
विशिष्टद्वैतवाद बोल रहा है । 'सीयराममय सब जग जानी? 
यह चराचर जगत्‌ सीतारामका स्वरूप हैं | जो अपनेको 
संसारका साधारण आदमी मानता दै) उसकी याचना उससे 
नहीं हैं | उसके हाथ प्रभुके आगे फेळे हैं | प्रभु कहाँ 
किसी दिव्य लोकमें ही नहीं हैँ | वे कहीं वकील बनकर 
रिक्सेपर जा रहे हैं, कहीं मुअक्किल बनकर पैदल चले जा 
रहे हैं | वे कहीं छात्र बनकर सायकिलपर भागे जा रहे है 
और कहीं किसी रूपमे तो कहीं किसी रूपमें जा रहे हैं, 
आ रहे हैं | सभी प्रभु हैं; ईश्वरतुल्य हैं अथवा ब्रह्मस्वरूप 
हॅ | इसीलिये तो फैक्टरीके पास सड़कके एक किनारे बैठा 
यह जीव अळख जगा रहा है-- 


दयाकर ए सीताराम \? 

मैं बैठा सुन रहा हूँ । सड़क चल रही दै | साइकिल 
खितिकी दुन-दुन, मोटरकी पौ-पों) तागेकी खटर-खट्ट और 
पैदल यात्रियोंकी बोलचालकी ध्वनियाँ समवेत रूपसे एक 
विशिष्ट ध्वनि बनकर कानोमें आ रही दै । चहल-पहल; 
कोलाहूळ और हल्चलकी मुखर आहटके ब्रीच, सबको 
चीरती हुई उसकी आवाज अपना ऐथक्‌ अस्तित्व बनाये 
हुए गूँज रही है । जिस प्रकार सड़क सत्य है; सड़कपर 
आने-जानेवालोंकी मीड़-भाड़ सत्य देश उसकी वह आवाज 
भी सत्य है । जब सड़क सोयी रहती है? तब यह आवाज भी 
सोयी रहती है | जब सड़क जगती है तो यह आवाज भी 
जगती है । जैसे यह आवाज इस सड़क ओर पूरे 
वाताबरणका एक अङ्ग बन गयी है । संघ्याकालसे लेकर 
रातभर और सुबह बड़ी देरतक यह आवाज समाधिस्थ 
रहती है । बहुत सूना-सूना-सा लगता है । कुछ अभाव-सा 
लगता है। कचहरीका समय होनेके साथ ही वह चिरपरिचित 
ध्वनि कानोंमें पड़ती हे और तबसे पड़ती ही जाती है । 
हम सुनें चाहे न सुनें; वह रामधुन होती रहती है । हम 
उसपर ध्यान दें चाहे न द, उसकी निरन्तरतामें कोई अन्तर 
नहीं पड़ता । जाडा, गरमी ओर बरसात कोई मोसम हो 
प्रकृतिके अटल नियमकी भाति यह संकीर्तन होता रहता 
है। संसारकी समस्त हाथ-हाय और दोडधूपके बीच खुली 
सड़कपर यह पूजा चलती रहती है । में सुन रहा हूँ और 
इस समय भी सावनकी फुहारके बीचसे याचना-यशके वे 

"अन्धवा रुचरवापर-- 
दया कर ए सीताराम ।? 


जी, हाँ | आपने ठीक समझा | मैं यही कह रहा हूँ 
क्रि वह प्रभुका नाम-संकीर्तन कर रहा है, यज्ञ कर रहा है 
और पूजा कर रहा है| आपने क्या यह समझा कि वह 
कोरा भिखारी है और पेसे-घेलेके लिये गला फाड़-फाड़कर 
आसमान-जमीन एक कर रहा है? ऐसी बात नहीं है | 
वह आपसे नहीं मागता है । उसे आपकी दया नहीं उबार 
सकती | वह सीताराम-घनका चातक है | उसे देखकर, 
` उसकी दीन आवाज सुनकर यदि आपके दिलका कोई 
कोना द्रवित हुआ तो आप निस्संदेह आप नहीं, साक्षात्‌ 
राम हैं ओर आप धन्य हैं । 
मुझपर नाराज न हाँ कि मैं पथके इस भिखारीको 
इतने ज्ञानीका रूप दे रहा हूँ । मै विवश हूँ, मुझे बराबर ऐसा 
लग रहा है कि यह अन्धा लाचार ज्ञानकी दृष्टिसे हमसे 
ऊँचे स्तरपर है | संसारमें सच्चा ज्ञान क्या है ? अखिल 
ज्ञानके स्रोतको जान जाना ही सबसे बड़ा ज्ञान है । यह 
शान शायद सीखनेसे नहीं आता | यह सहज ज्ञान है, 
परंतु है बहुत कठिन । जो बड़े मालिकके खुले दरबारमें 
संसारमै पड़ा-पड़ा सर्वत्र उसकी आमाको पहचानने लगा 
है, जिसे जन-जनमें उस परात्पर करुणासागरकी झाँकी 
मिलने लगी है और जो अति दीन बन; आर्त बन उसकी 
दयाके लिये रट लगा रहा है, उसके ज्ञानमें संशय केसा ? 
ज्ञान वह नहीं जो पोथियों या इलोकोंमें बंद है ज्ञान खुली 
सड़कपर) खुले आसमानके नीचे और खुले मनमें अलिखित 
पड़ा है | इसी प्रकार भगवान्‌ भी खुले संसारमें घूम रहा 
है । उसके अनेक नाम-रूप हैं | कहीं मातारूपमें हे, कहीं 
वह पितारूपमें है) कहीं मित्र-रूपमं तो कहीं शत्रुर्पमें । इस 
खुले संसारके जनता-जनार्दनका याचक पुजारी ज्ञानी नहीं 
तो ओर क्या है ! मेरी इस बातकी: प्रतीति आपको तब हो 
सकेगी, जब एक बार ध्यानसे उसकी आवाजको सुनेंगे । 
सुनिये, तो--केसी सधी, सरल, कातर) निर्विकार, निरालस 
और निर्दन्द्र आबाज है, लगातार आती अविचल 
आवाज है--- 


'अस्थवा रूचरवापर -- 
दया कर ए सीताराम \?, 

सारे संसारको ठग रहा है, भुलावा दे रहा दै, चकमा दिख? 
रहा है-अथवा उसकी परीक्षा ही छे रहा हे) लोग समझते हैं कि 
यह भीख माँग रहा है और उधर वह अपनी मौजमें, स्वयं 
अपनी याचक-लीलामें लीन किसी अतीन्द्रिय लोकमें रमण 
करता है । बहुत नासमझ हैं वे लोग जो उसे दयनीय 
समझते हैं । जरा गौर तो करो; क्या सचमुच वह तुम्हारी 
दयापर जी रहा है ? कितने दिन तुमने उसे खिलाया १ 
कितने वर्ष तुमने उसका पालन किया ? तुम्हें माळूम है कि 
वह कहाँ सोता है? तुमने उसे भोजन करते देखा है? 
तुमने तो बस उसकी आवाज सुनी । तुमने समझा कि 
यह याचना करता है ओर यह नहीं जाना कि यह उसकी 
योग-समाधिका अनहद नाद है | उसका उपकार मानो 
कि खुली-सड़कपर सच्चा ज्ञान वॉट रहा है | तुम्हारे 
रूपको स्मरण करा रहा है | धर्मप्राण भारतका हर व्यक्ति 
जानता है कि उसमें भगवानका अंश है अथवा पारमार्थिक 
दृष्टिसे वह ब्रह्मस्वरूप है | किंतु यह ज्ञान रोया रहता है । 
इसे जगानेकी जरूरत है | जिसे तुम अन्धा-लाचार समझ रहे हो 
वह वास्तवमें स्वयं तुम्हारे अन्धेपन और तुम्हारी लाचारीको 
छिन्नमूल करनेके लिये मन्त्रोञ्चारण करता रहता है । वह तुम्हे 
स्मरण दिला रहा है कि तुम दुःख, चिन्ता और रोग-शोकसें 
डूबे साधारण जीव नहीं हो । तुम परम चैतन्य भगवत्स्वरूप 
हो। तुम सीताराम हो । इसके साथ ही बह तुम्हारे 
कर्तव्योंकी याद दिला रहा है । सबसे बड़ा कर्तव्य है दुनिया- 
के अन्धे-लाचार छोगोंपर दया करनेका । ज्ञानकी अन्धता 
और सुकर्मकी लाचारियाँ--यही संसारकी अधोगतिका मूल 
है । तुम जीवोंपर दया कर उन्हें ज्योति प्रदान करो; 
स्फूर्ति और तेजस्विता प्रदान करो । उन्हे सुकर्म और 
सुमार्गमं प्रतिष्ठित करो | तुम सड़कपर बेठे इस एक अन्घे- 
लाचारकी चिन्ता करो चाहे न करो | यह वास्तबमे अपने 
लिये इतनी बुलंद आवाजमें तुम्हारा आह्वान नहों कर 
रहा दै। यह खकेन्द्रित क्षुद्र खार्थके लिये तुम्हे नहीं पुकार रहा 
है । वह तो किनारे लग चुका है । वह संसारके कोटिकोटि 
आँख रहते अन्धो ओर सामर्थ्यं रहते छाचारोपर दया करने- 
के लिये तुम्हारे रामत्वको जगा रहा है । आज सारे दुःखों- 
की जड़ यही है कि हम अपने स्थूल रूपके ही बारेमे सोचते 
हैं । हमारा समस्त चिन्तन केवळ अपने स्थूल सुख-दुःखकी 
खोज-खबरमे सना रहता दै । पराथ-चिन्तन गुफाओमें चला 


मुझे तो ऐखळ्छा शहाळे िलसीताकग। बहस, हि, उखाणा तित उप के ० कराध छछ ० हित । यह 

भारी अधोगति है | इस अधोगतिका मूल यह भावना है कि 
हम मनुष्य हैं | हम भूल गये हैं कि हम ईश्वर हैं । कोरा 
मनुष्य वह हैं जो केवल अपने बारेमें सोचता-विचारता है 
और मानव-ईश्वर वह है जो समस्त संसारके योग-क्षेमकी चिन्ता 
करता है । आज मनुष्य अपने इश्वरत्वको-कद्रमः भूलता 
जा रहा है । इसीलिये सड़कपर बैंठकर आज. स्वयं ईश्वर 
मनुष्यको जगा रहा है-- 


रुचरव[पर--- 
दया कर ए 


"अन्घवा 
सीताराम \? 


अरे रे रे रे यह क्या कहते हो ! में क्या सुनता 
हूँ १ तकॉके सींग ऐसे मत भाँजो दोस्त ! तुम कहते हो 
यह धर्ममीरु जनताका शोषण करनेका जाल पसारे बठा 
हैं | यह मोलेमाले लोगोंकी करुणाको उभाड़कर उनकी 
जेब बिना कैंची-पत्तीके काट लेनेवाढी धार्मिक डकेती नाघे 
बेठा है । ऐसे ही भिखमंगे जब मर जाते दै तो उनकी 
गुदड़ीसे हजारोंके नोट निकलते हैं | इस उद्यमसे कितने 
अन्धे अपने परिवारको सेकड़ों रुपया माहवार देते हैं । वे 
स्वयंको बहुत चालाक और दुनियाको मूर्ख समझकर ठगते हैं 
यह चिल्लाना इनकी सर्विस है । इससे देशमै निठल्लेबाजी- 
को प्रोत्साहन मिलता है । सरकारको इसे तत्काळ रोक देना 
चाहिये । इत्याद । 

ओफ) इस प्रकार कहकर तुम मेरी भावनाओंकी पॉख 
काट रहे हो । तुम्हे गर्व हे कि हम वैज्ञानिक युगके प्राणी 
हैं । तुम्हे गर्व है कि अब देदामें स्वराज्य हो चुका हे । 
किंतु मुझे तो ऐसा लगता दै तुम्हारा वेज्ञानिक-युग अन्धा- 
युग है और स्वराज्य एकदम लाचार । तत्र अवश्य तुम्हारे 
लिये ही वह बेचारा भिखारी खून-पसीना एक कर रहा है | 
यह तुम्हारी भारी सूळ है क्रि वह अपने लिये पेसा माँगता 
है। पैसा दुनिया दे देती है; तो वह क्या करे | ले लेता 
है । वासतवमें वह खराज्य-सुखमोगी, वैज्ञानिक-युगके, 
जनतन्त्रके खाधीनचेता मानर्वीके लिये, उनकी अन्धता और 
बिवशताओंको दूर करनेके लिये प्राथना कर रहा है । 


अब यहाँ आकर उसकी पुकारका हम एक दूसरा नया 
अर्थ करेंगे | वह कहता है-- 


i 


कश्याण 

[ भाग ४९ 
लिपि: 
अन्घवा कुच स्वाप 
दया कर ए सीताराम \ 


(अर्थोत्‌- दै प्रभु सीताराम ! संसारम आज 
चतुर्दिक अन्धे और लाचार लोग ही दिखायी पड़ रहे हैं; 
हे करुणावतार | उनके ऊपर दया करो ।” ) 


यह तो वही हाल है कि 'ढुनिया हमको पागल कहती, 
हम कहते दुनिया पागल है |! तुम उसे भिखारी सम 
रहे हो और उधर बह तुम्हारी जडान्धतापर चिन्तित है। 
तुम उसे लाचार मान बैठे हो और वह तुम्हारी लाचारियों 
को देखकर उद्विम है । 


वास्तविक स्थिति क्या है? क्या सचमुच हम अन्ये 
नहीं हैं ! क्या जनताको आँख रहते हुए भी वस्तुस्थिति 
ठीक-ठीक सूझ रही है ! जनताको जनार्दन कहकर सर्वोच्च 
सत्ताका अधिकारी कहकर और अपना नियन्ता कहकर) 
मीठी बात और आशा-दिलासा भरे भाषणोंसे कोई ठग ले 
गया । वह मूढ, अशिक्षित और जर्जर ही रह गयी तथा 
उसका मत-माल अपहृत कर युग-दस्यु आज आकाशमें 
उड़ने छो । फिर भी हम उनकी जय-जयकार कर रहे हैं । 
अन्धता और क्या है ! 


फिर हम लाचार हैं कितने ? स्वराज्य, बिकास और 
अखों-खरबोंकी विकास-योजनाओंकी सामने उपलब्धि क्या 
है ! बाजारमें साबुन-पाउडर, तेल-कंधी और कपड़ा-बर्तन 
आदि तो है, परंतु अन्नत्रहझमका दर्शन नहीं हो रहा है । 
सरस-सका अकाल पड़ गया । अधिकारियोके पैरसे हम 
चलते हे । अखवारोंकी आँखसे हम देखते और नेताओंकी 
बुद्धिसे हम. सोचते हैं । जीबन जकड़ गया | गला फँस 
गया । सांस लेना कठिन है | हाय! हाय | सचमुच हम 
कितने लाचार हैं | तो pS स भिखारीपर नहीं, 
उम दया स्वयंपर करो । इसका तो महान्‌ उपकार मानो 
कि यह ठुमपर दया करके, तुम्हारे ऊपर दया करनेके लिये 
भगवानको पुकार रहा है--- 


अनभु रुचरवापर--- 


दथा कर ए सीताराम । 


पन" RS 

साधनाका कठिन मार्ग 


( छेखक--श्रीकृष्णमुनिजी प्रभाकर ) 


धर्मोपदेश करते हुए एक दिन गुरुने शिष्योंको यह 
कथा सुनायी 

एक बार कोई चञ्चल तथा चपल व्यक्ति नौकरीकी 
इच्छासे किसी धनिकके पास गया । धनिकको भी नौकरकी 
ही तलाश थी, इसलिये उसने झट नौकरको रखना स्वीकार 
कर लिया | तब नौकर विनयपूर्वक बोला--'मालिक | मेरी एक 
शर्त है | उसे आप मानेंगे, तभी मैं आपकी सेत्रामें रह्‌ 
सकता हूँ | अन्यथा नहीं ।? 

धनिकको बड़ा आश्चर्य हुआ कि नौकरीकी इच्छावाला 
यह व्यक्ति केसा विचित्र है, जो अपने मालिकसे ही अपनी 
बात मनवाना चाहता है | फिर भी, धनिकको उसकी शर्त 
सुननेकी उत्कण्ठा हुई | उसने नोकरको अपनी बात 
स्पष्ट कहनेकी अनुज्ञा दे दी । 

धनिकके सामने उस व्यक्तिने अपना एक बढ़ा ही 
विचित्र प्रस्ताव रक्खा । बोला--भ मुझे सतत कार्यरत 
रखना पड़ेगा । एक क्षण भी मैं बिना कामके नहीं बेटूंगा । 
यदि आपने मुझे काम बतानेमें तनिक भी आलस्य किया 
अथवा किसी मी प्रकारकी आनाकानी की, तो मैं अपने 
स्वभावके अनुसार आपकी हानि करूँगा |? 

धनिककों यह सुनकर ओर भी विस्मय हुआ । इच्छित 
और भला व्यक्ति मिल जानेपर उसे क्या आपत्ति हो सकती 
थी | काम अधिक, है? यह सोचकर धनिकने उसका 
प्रस्ताव स्वीकार कर लिया और उसे अपने पास नौकर 
रख लिया | 

पर; कुछ ही दिनोंमें धनिकने अनुभव किया कि 
नोकरके विषयमै उसका अनुमान ठीक नहीं था | नौकर 
इतनी फुर्ती और कुशलतासे सारे कार्य पूर्ण कर देता, जेसे 
उसे कोई भूत सिद्ध हो | अब तो मालिक बड़ा चकराया । 
यदि कभी कार्य समाप्त हो जानेपर उसे कोई दूसरा काम 
नहीं बताता, तो वह मालिकका नुकसान करनेके ल्यि 
उतारू हो जाता । इसलिये विवश होकर उसे व्यर्थके और 
निकम्मे कामोंमें वह लगाये रखता । लेकिन यह भी 
कबतक चलता | वह बड़े सोचमें पड़ गया | अपने 
अन्य सारे कार्य भूलकर सारा दिन उसीको काम बतलानेमें 
लगा रहता । आखिर काम भी वह कितने बताता ! 


तहखानेसे निकलबाकर उसने उससे ठोस लोहेका एक ऐसा 
ऊँचा) चिकना और भुजदण्ड-सरीखा मोटा स्तम्भ बाहर 
गड्वाया) जिसके ठीक ऊपरी सिरेमें हीरे-जैसी कोई वस्तु 
चमक रही थी । फिर बादमें उससे कहा-_“जबतक मैं 
वुम्हे कोई दूसरा काम नहीं बतलाता; तबतक तुम इसके 
ऊपरकी चमकती मणिको पकड़ने और प्राप्त करनेका 
यत्न करो ।? 

लपककर नौकरने स्तम्भको जकड़ लिया | उसने ऊपर 
चढ्नेकी चेष्टा की, तो अगले ही क्षण खम्मेकी चिकनाहटके 
कारण वह धड़ामसे नीचे आ गिरा | 

निश्चिन्त होकर मालिक जा चुका था । नौकर हृढ़तासे 
पुनःपुनः यत्न करता, गिरता, पड़ता । हाथ-पैर उसके 
बुरी तरह छिल गये और थोड़ेसे समयमें ही वह थककर 
चूर-चूर हो गया | 

बादमें जब मालिकने उसे कोई दूसरा कार्य बतलाया, 
तो उस लौह-स्तम्भके भयसे नौकरने बड़ी ही धीमी गतिसे 
उसे सम्पन्न किया । 

अब मालिक भी बड़ा खुश था कि उसने नौकरकी 
अनिष्टकारी बीमारीका हल सहज ही खोज निकाला | 
वह कमी भी उसे अब तंग न करेगा और न उसका 
कोई नुकसान ही करनेके प्रति उद्यत होगा | 

उपसंहारमें गुरुने शिष्योके समक्ष यह दार्शनिक 
तत्त्व रक्खा । 

वह चञ्चल और चपल नौकर और कोई नहीं, मनका 
ही प्रतीकात्मक रूप है, जो अपनी खभावगत चञ्चलताके 
कारण बिना कुछ कार्य किये रह ही नहीं सकता । यदि उसे 
किसी कार्यमें संलग्न न रक्खा गया, तो वह किसी भी क्षण 
कोई भी अनिष्ट करनेपर उतारू हो सकता है; क्योंकि 
वह एक पल भी खाली नहीं बैठ सकता | इस प्रकार वह 
नाना प्रकारके मनमाने पापपूर्ण कर्मोद्वारा आत्माका अहित 
करता रहता है । उसे अपने शौर्यबलके हढत्वपर 
घमण्डपूर्णं विश्वास है । 

मालिक मार्गदर्शक शुरुका प्रतीक है, जो चञ्चल मनको 
निग्रहका मार्ग बताकर उसे सही दिशाकी ओर संकेत 
करता है । जिस प्रकार मदारी बंदरको अपने अधीन करके 

सेवकरूप मनको अपना वशवर्ती बनाकर उसे नाम-स्मरणके 
लैंहृदण्डपर चढ्नेकी प्रेरणा प्रदान करता है । 

गुरुके इस कार्यके पीछे बड़ा मारी रहस्य छिपा हुआ 
है । वह सेवकरूप मनको अन्य निरर्थक कायासे हटाकर 
स्मरणरूप लौंहदण्डपर एकाग्र करना चाहता है | चञ्चल 
और चपळ मनवाले सेवककी वृत्ति यद्यपि उसमें खिर नहीं 
हो पाती; क्योकि उसमें शारीरिक बाधाओंकी अमङ्गलता 
उसे दृष्टिगोचर होती है; फिर भी गुरुके आदेशानुसार उसे 

रखना चाहता; क्योंकि उसे भय है कि रिक्त होनेपर स्वमावतः 
बह कोई भी उत्पात खड़ा कर सकता है। 

गुरुने अन्तमै कथाको इस प्रकार रूपकबद्ध किया । 

नोकर साधक ( मन ) है? मालिक गुरु और लौह- 
स्तम्भ साधनाके उस कठिन मार्गका प्रतीक है; जिसपर 
सहज चछा नहीं जा सकता । चञ्चछ सनवाळ इसम 
बार-बार डिगते हैं। उनके बारबार विचलित होनेकी 
सम्भावना रहती है और केवळ दृढनिश्चयी ही इस 
साधना-मार्गमें सफल हो सकते हैं । 


यह सब कुछ करना पड़ता है | गुरु उसे उससे मुक्त नहीं 

मनुष्य-जीवन व्यर्थं और अनर्थमय 


| दुःखोसे है भरा हुआ यह क्षणभंशुर अनित्य संसार । | 
४४ इसमें नित्य खुखांकी आशा दुःख बढ़ाती बारवार॥ च 
४४ 'भोगोंमे सुख है- इस भ्रमसे करता मडुज विविध ब्यापार । रै/ 
द पर न पा दर्शन स्थायी खुखके करता नित हाहाकार ॥ ५० 
४४ बार-बार दुख पाता, लगता आशापर भारी आघात। च 
रश पर न दुराशा मूढ छोड़ता नये-न॒ये रचता उत्पात ॥ र्र 
€/ करता नित ममताकी वस्तु बढ़ानेके सूत्राका पात । ५; 
९१ बढ़ता राग-छेष मोहवश, हो जाता जिससे विनिपात । ९४४ 
९४ मेरा मत, मेरी भाषा, मेरा धन, मेरे भूमि-मकान । र” 
४५ मेरा दल, मेरा घर, मेरे पद-अधिकार-मान-सम्पान ॥ ७१ 
९१ मैं समर्थ, मै सुखी, राष्ट्रनिमोता में नेता महान्‌ । ड 
४४ हे कौन (ज्वार पेसा जो इन सबमे हो मेरे समान ॥ ६५ 
५0 x x 

४ यो करता वह निरी जल्पना, करता सदा वृथा बकवास । र” 
रश रहता चिन्ताग्रस्त मृत्युके अन्तिम क्षणतक सदा उदास ॥ ९ 
९/ व्यर्थं बढ़ाकर अहंकार-मद्‌ करता अपना आप विनाश । ५ 
दी सदा अशान्ति भोगता; आते नहीं शान्ति-सुख उसके पास ॥ \Y 
६/ काल देखता नहीं और कुछ, सहज चला जाता निज चाल । रै 
२४ हो जाते निःशेष श्वास जीवनके, आता अन्तिम काल॥ ५४१ 
पा मा बाला रग हुना बेहालग न्य 
४ छूट चले मेमेरे! के सब पद्‌-पदार्थ अति क्षुद्र विशाळ ॥ र्र 
र प्राण निकल जाते, जाता बह [छोड़ वाध्य हो गृह-संसार । 
6; शक स्र इ, लेकर अध-अनर्थका भारी भार ॥ रे! 
र आया £ कया किया ? गर्वाया कयां मैने जीवन निस्सार। ४) 


पछताता, रोता, कराहता 

तुम अपना कर्तव्यपालन करनेके लिये आये हो 


( लेखक--डा ० श्रीगोपालप्रसादजी “वंशी! ) 


एक था राजा | बड़े परिश्रमसे राज्य करता था; बहुत 
ध्यान रखता था प्रजाका; परंतु ध्यान रखते हुए भी थक 
जाता था । अन्तमें दुखी होकर वह अपने गुरुके पास गया, 
जो एक वनमें एक वृक्षके नीचे रहते थे । उनके 
पास जाकर बोला, गगुरुदेव | मैं इस राज्यके 
झंझटोंसि, इसकी समस्याओँसे, इसकी उलझनोँसे दुखी 
हो गया हूँ | एक समस्याको हल करता हूँ, तो दूसरी आकर 
खड़ी हो जाती है; दूसरीको सुल्झाता हूँ तो तीसरी । नित- 
नयी उलझन, नित नये झगडे । मैं तो दुखी हो गया हूँ 
इस जीवनसे--क्या करूँ ?? गुरुदेवने कहा, “राजन्‌ ! ऐसी 
बात है तो छोड़ दो इस राज्यको |? राजाने कहा, “केसे छो हूँ 
छोड़ देनेसे इसकी समस्याएँ सुलझ नहीं जायेगी, सब कुछ 
तितरबितर हो जायगा । अराजकता फैल जायगी चारों 
ओर ।? गुरुने कहा, “बहुत अच्छा, अपने पुत्रको राज्य 
दे दो | तुम मेरे पास आकर रहो । जेसे मैं रहता हूँ बेसे 
निश्चिन्त होकर ।? राजाने कहा, “परंतु मेरा पुत्र तो अभी 
छोटा-सा बच्चा है, वह इस भारको सँभालेगा केसे १? गुरु- 
देवने कहा, “बहुत अच्छा, तो फिर तुम अपना राज्य मुझे दे 
दो, मैं चलाऊँगा उसे ।' राजाने कहा, “यह मुझे स्वीकार 
है|! गुरुने कहा, “तो हाथमें पानी लेकर संकल्प करो | 
सारा राज्य मुझे दान कर दो ।! 


राजाने ऐसा ही किया और उठकर चल पड़ा | 
गुरुने पूछा, “अब कहाँ जाते हो ।? राजाने कहा, “कोषसे 
कुछ रुपया लेकर किसी दूसरे देशमै जाऊँगा» वहाँ व्यापार 
करके जीवन व्यतीत करूँगा ।? गुरुने हँसते हुए कहा, 
“राज्य मुझे दे दिया तो कोष भी मेरा ही हो गया | अब 
उसपर तुम्हारा अधिकार बथा दै? राजाने सिर झुकाकर 
कहा, “वास्तवमै कोई अधिकार नहीं) राज्यमे वापस नहीं 


जाऊंगा |? गुरूने पूछा, “तो फिर करोगे क्या ?” राजा बोळा, 
“कहीं जाकर नोकरी करूँगा ।! गुरु बोले, “यदि नोकरी करनी 
है तो मेरी ही कर लो | इतना बड़ा राज्य है मेरे पास; उसे 
चलानेके लिये किसी-नःकिसीको तो रखना ही पड़ेगा | 
ठुम ही वह काम करो । मुझे सेवककी आवश्यकता दै, तुम्हें 
सेवाकी । बोलो यह काम करोगे १ राजाने सोचते हुए कहा; 
“करूँगा |? गुरु बोले, तो जाओ, आजसे मेरे सेवक बनकर 
राज्यको चलाओ । देखो वहाँ कुछ भी तुम्हारा नहीं है । भला 
हो, बुरा हो, हानि हो, लाभ हो-सब मेरा होगा । तुम्हें केवल 
वेतन मिलेगा |? 

राजाने इस बातको स्वीकार किया | वापस आकर 
राज्य चलाने लगा | कोई एक मासके बाद गुरुने नगरमें 
आकर पूछा, “कहो भाई ! अब इस राज्यको चलाना केसा 
लगता हे ! अब भी क्या दुखी हो गये हो ? अब भी क्या 
जीवन संकटमय प्रतीत होता है १ राजाने कहा, “नहीं 
महाराज | अब इसमें मेरा क्या है। में तो नौकरी करता हूँ) 
पूरे ध्यानसे, परिश्रमसे करता हूँ और फिर रातको निश्चिन्त 
होकर सो जाता हूँ ।? 

“तो सुनो भाई ! यह है वह साधन जिसको अपनानेके 
पश्चात्‌ मनुष्य कर्म करता हुआ भी उसमें लिप्त नहीं होता । 
अपने आपको स्वामी न समझो; सेवक समझो । ममता ही 
बन्धन है, ममता ही दुःख है। ममता गयी कि बन्धन 
कटा, दुःख मिटा । यहाँ तुम्हारा कुछ है ही नहीं | यह सब 
तुमसे पूर्व भी विद्यमान थाः बादमें भी रहेगा । तुस केबल 
अपना कर्तव्य पालन करनेके लिये आये हो, उसे पूर्ण करो 
और चले जाओ। जो कुछ दिखायी देता है, जो कुछ 
तुम्हारे चारों ओर है, उसमें लिपट न जाओ । कहीं समता 
न करो-मारिकका समझकर सेवा करो | 

[ गताङ्क पृष्ठ ११३४ से आगे | 


पण्डितजीके प्रधान मन्त्रित्वमेँ नवम्बर १९४७ को 
गोवधनिरोधपर विचार करनेके लिये एक कमेटी नियुक्त 
हुई थी, उस कमेटीने नवम्बर १९४८ में निम्नलिखित 
सिफारिश की थीं-- १ 
(१) सबसे पहले 

( क ) १४ वर्षकी ऊपरकी अवस्थावाले पञ्च जो कार्य 

करने और प्रजनन करनेमें असमर्थ हैं | 

( ख ) किसी मी उम्नके पशु जो स्थायी रुपसे काय 

करनेमें या प्रजनन-कार्यमें उग्र चोट अथवा 
विरूपताके कारण असमर्थ हो गये हो, उनको छोड़- 
कर बाकी सब पश्मुओंका कत्ल बंद किया जाय | 

( २) कसाईखाने, जिनके पास लाइसेंस नहीं हैं और 
जो पशुआका अनधिकार कत्ल करते हैं; उनको तुरंत रोका 
जाय और कानूनमें उसका हस्तक्षेप अपराध माना जाय । 

(३) पग्मुओंका वध रोकमेके लिये यथाशीघ्र विधान 
जारी किया जाय | हर हाल्तमें विधान बननेसे दो वर्षकी 
अवधिके भीतर पशुओंका वध अवश्य बंद हो जाय और 
इस दो वर्षकी अवधिमै कार्य और प्रजननमें असमर्थ 
प्रशुआँके पालन और देखभाळके लिये प्रबन्ध कर लिया जाय । 


( क ) देशकी भूमिका निरीक्षण करके गोसदन स्थापन- 
के लायक खान खोजे जाये और उसके खर्च 
आदिका अनुमान लगाकर आंकडे तैयार करके 
उसका प्रबन्ध किया जाय । 

( ख ) धनराशि एकत्र करनेके लिये निम्नलिखित विधान 
पास किये जार्य-- 

(अ ) गोशाला--उप-कर जैसे लाग, वित्ति, कटौती» 
धर्मादाको बैध मानकर गोशाला और गोसदनकी 
उन्नतिके सुधारके लिये उसके संग्रह करनेके 
नियम बनाये जाय । 

(आ) उपयुक्त (अ ) के अतिरिक्त एक उप-कर ऐसे 
ढंगसे लगाया जाय जिसका बोझ सबपर समान- 


साळे ऑर पेम कोई, झळगारखाद्वाना त. शजम्मीससीसब छिमेकि जे सि 


करना पडे अर्थात्‌ वर्तमान संग्रह करनेके साधनोंका 
ही इसके लिये उपयोग हो जाय । 


(इ ) सही और विश्वसनीय आँकड़ोंके अभावमें यह 
अनुमान किया जाता है कि देशभरके पश्ुओंकी 
सम्पूर्ण आबादीमेंसे दो प्रतिशत संख्या कामके 
अयोग्य होगी । इसके अतिरिक्त यह भी अनुमान 
किया जाता है कि अनुत्यादक पशुओंकी संख्या 
आठ प्रतिशत है | इसका अर्थ हुआ कि २८ छाख 
पशु कामके अयोग्य और १ करोड़ १२ लाख 
अनुत्पादक पझु होंगे । गोसदनके अनुबन्धमेँ 
दिखाये गये वर्णनके अनुसार लगभग निम्न- 
लिखित खर्च होगा-- 


एक बार होनेवाला स्थायी वार्षिक 
अस्थायी खर्च खर्च 
१६ रूपये प्रति प॒ ७ रुपये प्रति पशु 
ह ( लाख रुपये) ( लाख रुपये ) 
२८ लाख कामके अयोग्य पशु 


४४८ १९६ 
१ करोड़ १२ लाख अनुत्पादक पशु १७९२ ७८४ 
चुने हुए स्थानोंसे सॉड़ोंका उत्पादन २०० ३०० 

योग २४४० १२८० 


कमेटी समझती है कि यद्यपि गोबध-निरोधसे कामके 
अयोग्य पद्मुअंके पालनमें ४४८ लाख रुपयोंका एक बार होने- 
वाला अस्थायी खर्च और १९६ लाख रुपयौंका स्थायी वार्षिक 
खच होगा तो मी यह समझा जाता है कि कामके अयोग्य 
पशुओको अलग नहीं किया जायगा और उनका बढ्ना 
नहीं रोका जायगा तो पशुओंका वास्तविक सुधार सम्भव 
नहीं हो सकेगा | अत; कमेटीकी यह राय है कि यदि बताये 
इए पकारसे पशुओंका परिरक्षण और सुधार किया जाय तो 
छु २४४० लाख रुपये अस्थायी खर्च और १२८० लाख 
रुपये स्थायी वार्षिक खर्चकी आवश्यकता होगी । ११ 
सदस्येमिते दो सदस्योने अलग प्रकारकी राय दीथी। 


सतगुरु श्रीप्रतापसिहजीने तो तुरंत गोबध-निरोध चाहा 


हुए काम 


संख्या ९ | 

किये जाते हैँ तो कानूनकी आवश्यकता नहीं होगी, लेकिन 
उपयोगी ढोरोंका वध बंद करनेको उन्होंने भी कानून चाहा | 
इसके बाद १९५० के आरम्मसे नया संविधान लागू हुआ; 
जिसके अनुच्छेद ४८ में गोसंवर्द्धन और गोरक्षणकी सिफारिशों 
हैं । इनपर कई राज्योंने कानून बनाया । उसपर पण्डित 
नेहरूजीके प्रधान मन्त्रित्वमें खाद्य मन्त्रालयकी ओरसे सब 
राज्योंकी एक सकुंलर संख्या एफ १३-१५।४९-एल दिनाङ्क 
२०-१२-१९५० का भेजा गया, जिसका उल्लेख भारत 
सरकारके खाद्य और कृषि मन्त्रालयद्वारा प्रकाशित “भारतमें 
मांसके विक्रयपर रिपोर्ट१९५६? संस्करणके पृष्ठ २८ पर 
है और उसका सार दिया गया है कि संविधानके अनुच्छेद 
४८ के अनुसार गोवंशके सब पश्चुओंके वधका सम्पूर्ण 
निरोधका आशय नहीं है, बल्कि दूध देनेवाले गाय, बछड़े 
एवं भारवाहक पश्ञुओंसे ही आशय है इत्यादि, इत्यादि । 
इस सकुछरकी पूरी नकल स्व० लाला हरदेवसहायजीद्वारा 
लिखित अंग्रेजी-पुस्तक “काउ बसेस नेहरू? दिसम्बर, 
१९५४ के संस्करणके पृष्ठ २४ पर दी गयी है, जिसका हिंदी- 
अनुवाद यहाँ दिया जा रहा है-- 
संख्याः-एफ--१३-१५ | ४० | ४९-एल 
खाद्य मन्त्रालय 
भारत सरकार; 
दिनाङ्क २० दिसम्बर, १९५० 
प्रेषक-- 
श्री० के० एल० पंजाबी; आई० सी० एस ०१ 
भारत सरकारके सचिव, 
नयी दिल्ली, 
पानेवाले-- 
सब राज्य सरकारे 
विष्रय--ढोरोंका वध 
मुझे यह बतानेका निर्देश दिया गया है कि भारत 
सरकारकी जानकारीमें यह आया है कि कुछ राज्योने गोवंश- 
के ढोरोंके वधपर सम्पूर्ण रूपसे निरोध लगा दिया है और 
दूसरे राज्य इसी प्रकार करनेपर विचार कर रहें हैं | इस 
सम्बन्धमे वैधानिक और आर्थिक दोनों पहळओंपर पुनः 
बिचार करना आवश्यक है | जहाँतक इस विषयपर वेधानिक 
पहलूका सम्बन्ध है, ऐसा प्रतीत होता है कि कुछ राज्योंकी 
ऐसी धारणा है कि संविधानका भाव यह है कि ढोरोंका बध 


सम्पूर्ण रूपसे बंद कर दिया जाय | यहाँ यह बताना बिषयसे 
बाहर नहीं होगा कि संविधानके भाग ४ के अनुच्छेद ४८ 
में, जो राज्यकी नीतिके सम्बन्धमें निदेशक तत्त्वोंका प्रति- 
पादन करता है; इस प्रकार लिखा गया दै-- 

राज्य कृषि और पश्ुुपाल्नको आधुनिक और वैज्ञानिक 
प्रणालियोंसे संघटित करनेका प्रयास करेगा और विशेषतः 
गायों और बछड़ों तथा अन्य दुधारू और वाहक ढोरोंकी 
नस्लके परिरक्षण और सुधारनेके लिये तथा उनके बधका 
प्रतिरोध ( निरोध ) करनेके लिये अग्रसर होगा । 

उपयुक्त अनुच्छेदसे स्पष्ट है कि वास्तविक माव सत्र 
पशुओके वधके सम्पूर्ण निरोधसे नहीं है, बल्कि गाय, 
बछड़े तथा अन्य दुधारू ओर वाहक ढोरोंके वध-निरोधसे 
है । निदेश, अनुच्छेदके दो मुख्य उपबन्धोंके अधीन है 
और एक प्रकारसे आनुपङ्गिक है अर्थात्‌ ( क ) गायों, 
बछड़ों तथा अन्य दुधारू और वाहक ढोरोंकी नस्लका 
परिरक्षण और सुधार, ( ख ) उनके वधका निरोध । दुधारू 
और वाहक ढोरोंमें केवल वे ही शामिल हैं जो दूध देनेकी 
तथा वहन-कार्य करनेकी क्षमता रखते हैं अर्थात्‌ उपयोगी 
ढोर । इस प्रकार संविधानद्वारा राज्यपर सब ढोरोंका 
सम्पूर्ण वधनिरोधजेसा कोई भी दायित्व नहीं किया 
गया है । ट 

आर्थिक पहलूसे ढोरोंके वधका सम्पूर्ण निरोध निरर्थक- 
सा होगा । यदि लागू किया गया तो देशमे निश्चय ही 
ढोरोंके संवर्द्धन ओर जीवन-स्तरमें गिरावट आयेगी । भारतमें 
विश्वके पश्चुओंकी सबसे अधिक संख्या है । जिसका १९४५ 
की पञ्च॒ आबादीकी गणनाके अनुसार आज लगमग १३ 
करोड़ १७ लाख ढोर होंगे, जिनमें ४ करोड़ ७ लाख भैंस 
वंशके पशु शामिल नहीं हैं । भारत सरकारद्वारा नियुक्त “पशु- 
परिरक्षण ओर सुधारक समिति ( कैटल प्रिजर्वेशन एण्ड 
डबलपमेन्ट कमेटी ) ने दर्शाया है कि कुल पझु-संख्याका 
१० प्रतिशत अर्थात्‌ लगभग १ करोड़ ४० लाख पशु 
बेकार और अनुत्पादक हैं ओर दूध नहीं देते । ऐसे 
अनुपयोगी पशु अपने मालिकोँद्वारा आवारा छोड़ दिये 
जाते हैं कि जहॉ-तहांसे अपना पेट भर ळें । प्रतिपशु 
प्रतिदिन ८ पण्ड सूखा चाराके हिसाबसे बेकार और 
अनुत्पादक पशुओंपर १ करोड़ ८२ लाख ५० हजार टन 
चारा चाहिये! जिसपर १० करोड़ २२ ढाख रुपये 

प्रतिवर्ष खर्च होंगे । यह अनुमान लगाया जाता दै 
कि गोशाला और पिंजरापोलमें २ लाख ६० हजार 
बेकार और अनुत्पादक पशु पाळे जाते होंगे, जिनपर प्रतिवर्ष 
२ करोड ४० लाख रुपये खर्च होते होंगे । इतनी बड़ी 
संख्यामें अनुत्पादक पशुओपरर इतना बड़ा भारी यह खर्च 
उत्पादक पशुओंकी देखभाल और उनका पोषण असम्भव 
बना देता है जो दुधारू और वाहक पश॒ओंके लिये बहुत 
आवश्यक हैं । परिणाम यह होता है कि उत्पादक पशु भी 
जिनकी संख्या इतनी कम है; क्रमसे खराब होते जायँगे 
और उत्पादक नहीं रहेंगे । 


निर्यातके दृष्टिकोणसे भी इसमें बहुत अधिक मात्रामें 
सार्थकता है । मारे हुए पद्चुओके चमड़े मरे हुए पद्ओंके 
चमडेसे कहीं अधिक अच्छे होते हैं और उनके ज्यादा दाम 
आते हैं | कत्छ उठ जानेसे सबसे बढ़िया चमड़ा जिसकी 
विदेशोंके बाजारसे बहुत ज्यादा कीमत मिलती हे, मिळना 
बंद हो जायगा । कत्लपर पूर्ण प्रतिवन्ध लगा देना निर्यातके 
व्यापारके लिये हानिकर होगा और अपने देशके चमड़ा 
कमानेके उद्योगके हितके विरुद्ध होगा । 


उपर्युक्त बार्तोको ध्यानमें रखते हुए भारत सरकार 
आशा करती है कि ढोरोंके वधपर सम्पूर्ण निरोधसे होनेवाले 
विपरीत परिणामांको राज्य भी समझेंगे ओर देशके आर्थिक 
और अन्य हितोंके विचारसे अनुपयोगी और अनुत्पादक 
ढोरोकी कत्छपर कोई भी वैधानिक नियन्त्रण नहीं लगाया 
जायगा । जिन राज्योंने अबतक सम्पूर्ण शोवध-बंदीका 
विधान बना दिया है, उनसे तदनुसार प्रर्थना की जाती है 
कि वे शीघ्र ही इसपर पुनर्विचार करें । अनुलादक 
निरर्थक पश्ुओंके रखनेके लिये पर्याप्त मात्रामें गोसदन 
बनाये बिना सम्पूर्ण गोवध-निरोध लगाना अनुचित होगा 
और उससे निश्चय ही देशके ढोरोंकी श्रेणी गिर जायगी |? 
( यहाँ सर्कुलर समास हों जाता दै ) 


इस सर्कुलरसे यह स्पष्ट हो जाता है कि पण्डितजीके 
प्रधान मन्त्रित्वमें भारत सरकारको अधिक चिन्ता इस बातकी 
रही कि अधिक कीमती बढ़िया चमड़ा निर्यात करके केसे 
अधिक रुपये कमायें जाय | जितनी छोटी उम्रका पशु होगा 
उतना ही बढ़िया चमड़ा होगा और अधिक कीमत लायेगा | 
इसलिये अनुपयोगी पशुओंक्री कत्छकें आईग वाखवभें 


ड॒ पी पद और उनके के बच्चे नृ हग तभी अ 
युवा म और Deshmukh Li SARs | | 


ते-अधिक कीमतवाला बढ़िया चमड़ा प्राप्त हो सकेगा । 
क्योंकि पण्डितजी खयं मांसाहारी थे और गोमांससे भी 
उनको शायद परहेज न था, अतः बढ़िया मांस प्रात करनेके 
लिये भी अनुपयोगी प्ुओकी आड़में उपयोगी युवा पछ 
और उनके बच्चे ही कत्छ होने देना ही सम्भवतः उनको 
अभीष्ट होगा। उनकी बहिन श्रीकृष्णा नेहरू हाथीसिंहने स्पष्ट 
लिखा है कि घरमें गाय और सुरे मांसके न आनेकी 
हाल्तमें वे भेडके बच्चे और मुर्गकि बच्चोंसे काम चला 
लेते थे, मेड और मुर्गीसे नहीं । 
चमड़े और मांससे धन या विदेशी मुद्राके लिये धन 
कमानेको दिन-पर-दिन नये-नये कसाईखाने खुलते जा रहे 
हैं । यहाँतक कि भगवान्‌ श्रीकृष्णकी त्रजभूमिको भी वञ्चित 
नहीं छोड़ा गया | यदि भारत सरकार इस मामलेमें नहीं 
चेतती दै तो उसका ध्यान आजसे ५५-५६ वर्ष पूर्व लिखे 
गये साकेतधामनिवासी राष्ट्रकवि श्रीमेथिलीशरण गुप्तके 
निम्न शब्दोंकी ओर आकर्षित किया जाता है । 
गो-माता कह रही हँ-- 
जारी रहा क्रम यदि यहाँ याँ हो हमारे नाणका-- 
तो अस्त समझो सूये भारत-भाग्यके आकाशका । 
जो तनिक हरियाली रही वह भी न रहने पायगी, 
यह स्वर्ग-मारत-भूमि बस मरघट-मही वन जायगी ॥ 
( भारत-भारती, वर्तमान खण्ड, ६८ ) 
श्रीमैथिलीशरणजीने अपनी पुस्तकके इसी प्रसंगमें 
धपाद-टिप्पणी? में लिखा है कि अलाउद्दीन खिलजीका हाल 
लिखते हुए राजा शिवप्रसा द सितारे-हिन्द कहते हैं--- 
तवारीक फरिस्तामें लिखा है कि “उस वक्त दिल्लोमे 
अबके हिसाबसे एक रुपयेका दो मन गेहूँ बिकता था और 
पौने चार मन जो) साढ़े सात सेरकी मिसरी थी और तीस 
सेरका घी |? 
( इतिहास तिमिरनाशक) पहला खण्ड, पृष्ठ २६ ) 
अत्र तो ये बातें ऐसी लगती हैं जेसी आजसे ५० वर्ष 
पूय वायुयानकी बात लगा करती थी । 
गीताप्रेस गोरखपुरसे प्रकाशित होनेवाले मासिक-पत्र 
हिंदी 'कल्याण!के दिसम्बर १९६६ के अङ्कके पृष्ठ १३९४ 
पर निम्नलिखित वर्णन सम्पादक महोदयने लिखा है-- 


जब मनुष्यको बुद्धि तमसाच्छन्न होती है तब उसका 


धिकः छवि हिति दुरा कातएद्रेदक्रा Kosha 


संख्या ९ ] 


सवोधोन्‌ विपरीतांइच बुद्धिः सा पार्थ तामसी । 

“यहीं आसुरभाव है | इसीसे आज हमारे देशके 
गण्यमान्य शासक महानुभाव, हमारे अर्थशास्त्री कहलानेवाले 
लोग घोर हिंसाके कसाई व्यापारसे देशके संरक्षण और 
संवद्धनकी बात सोच रदे हैं | मुझे पता नहीं, कहाँ 
तक पर यदि सत्य है, तो भयानक हैं। 
यह भी निश्चय किया गया बताते हैं कि चतुर्थ विकास 


त्य ~ 
सत्य ह) 


गांधीजी और गोरक्षा 


११९३ 


(विनाश १ ) योजनामें ४ बड़े कसाईखाने, २५ मध्यम और 
१२८ छोटे कसाईखाने बनाये जामँग ओर २० मांसके 
बाजारोंका नवीनीकरण होगा | इसके निमित्त १०,७४ 
करोड़ रुपयेकी धनराशि निर्धारित की गयी है 

कुछ वर्षा पूव मांस-उत्ादनक्री सरकारी योजनाका 
एक विवरण कुछ पत्रॉमें छपा था, वह यदि सत्य है तो 
बड़ा ही भयानक है । वह निम्नलिखित है--- 


भारत-सरकारकी मांस-उत्पादनकी पश्चवषींय योजना 


=. च ` | र्म | उत्पादन मनोंमें 


अन्य सभी प्रकारके पझुओंके सासका कुल जोड़ 


मासका उत्पादन मनोम 


१९६१ से १९६६ तक्र ११ १८) ७५) ००० 
१९६७ से १९७१ तक | २३, ९३, ७५, ००० 
० पर F १८८. क़ 

१९७२ से १९७६ तक ६, ९५, ६२, ५०० 
२९७७ से १९८१ तक ७) १२) ५०; ००० 

इस योजनाके अनुसार १९६७ से १९८१ तक १५ 
वप्रेमें पाँच करोड़, तिरानवे लाख, पचहत्तर हजार 
(५, ९३) ७५) ००० ) मन गोमांसका उत्पादन बढ़ना 
चाहिये | यदि यह योजना सत्य है ( भगवान्‌ करें 
असत्य हो ) तो लोगांका यह समझना अयुक्त नहो कहा 
जा सकता कि गोमांसके व्यापारकी दृद्धिक लिये ही 
सरकार गोवंशकी हत्या सर्वथा बंद करनेमें आनाकानी 
कर रही है 

ऋपरि-सुनियोंकी तपोभूमि, भगवानकी लीलाभूमि और 
संत-भक्तांकी साधन-भूमि आज उसी पवित्र भूमिके 
तमोऽभिभूत निवासियोंके द्वारा मोहबश अत्यन्त विशाल 
“व॒घ-भूमि'--'निरीह-प्राणि-हत्या-भूमि? के रूपमें परिणत 
होने जा रही है | भगवान्‌ ही रक्षा करें । 


पशुओमे गो सबसे अधिक पवित्र हे; वह हमारी 
` पूजनीया माता हे ओर वह आज हजारोका सख्याम हम 
भारतीयोंके हाथोंसे ही प्रतिदिन निदयताक साथ कार्टा 
जा रही हे । कैसा भीषण दुर्दैव है:। कितना घोर 
दुर्भाग्य है । 
उपर्युक्त बातोंकी सत्यता 'अडहाक कमेटी आन 
स्लाटर हाउसेज एण्ड मीट इन्सपेक्टान प्रैक्टिसेज' ( कसाई 
खाना ओर मांसके निरीक्षणकी प्रणालियाँके लिये एतदथ 


त्र 
९ 


खाद्य और कृपि-मन्त्राल्यद्वार १९५७-५८ में प्रकाशित 
हुई है--से भी प्रमाणित होती हे; जिसका हिंदी-अनुवाद 
नीचे दिया जा रहा है-- 
[धीजी [oN ~ च ~ 
ग आर गोरक्षा-भारतमं 
हीन दशा--क्यों ? 
परिच्छेद १, प्रष्ठ १, पेरा १, १ १, २ और १, ३-- 
भारतवपमें २० करोइसे अधिक गोवंश, भैंसबंशके 
पशु, ३ करोड़ ८० लाख भेंडे ओर ४ करोड़ ८० लाख 
बकरियाँ हैं | इस पश-धनकी उसत्तिका भारतके अशमे 
वार्षिक योगदान कई हजार करोड़ रुपयोंका है । 
मांसके लिये कतल किये जानेवाले ढोरोंकी संख्या 
केबल ०.९ प्रतिशत है ।" `" "भेंड बकरियोंका मांस बहुत 
बड़ी मात्रामें काममें छाया जाता है) यहांतक कि इस कार्ये 
लिये प्रतिवर्ष ३२॥ प्रतिशत भेंडे और ३६ प्रतिशत 
बकरियाँ कतळ की जाती हैं । विभिन्न प्रकारके मांसोंका 
वार्षिक उत्पादन इस प्रकार है, भेंडोका--१ लाख 
१७ हजार उन, बकरियोंका--१॥ लाख टन, गोमांस-- 
लाख २० हजार उन) भेंलोका--९० हजार उन 
और सूअरोंका--२० हजार टन | 


गायकी 


सव मिलाकर गोमांसका वार्षिक उत्यादन ४ लाख 
६० हजार उनमे अधिक होगा, जिसकी कीमत ७६ करोड 

ओर विशेषकर हालमे कई राज्योंमें गोवंश-वध बंद कर 
देनेके कारण गोमांसका उत्पादन पर्याप्त मात्रामें घट गया 
दै, तथापि बढ़ते हुए शहरोंकी माँग पूरी करनेको भंइ- 
बकरियोंक मांसका उत्पादन दिन-परूदिन बढ़ता जा रहा हॅ । 
बकरियोंकी खालके निर्यात-व्याप।रमें भारतवप्रका 
अन्ताराष्ट्रीय वाज्ारोंमें सबसे ऊँचा स्थान है । भेंड-बकरियोके 
कच्चे और कमाये हुए चमड़ेके निर्यातसे भारतवर्षकों 
सालाना १७ करोड़से भी अधिक रुपये मिलते हे ॥ `” "' 
आगे चलकर उस कमेटीने पृष्ठ ४८ पर इन झब्दोंमिं 
सिफारिश की है । 
भारत-सरकारको 


मांसके बने पदार्थोके निर्यातको 


बढ़ानेके लिये सभी- प्रकारके आवश्यक कदम उठाने 
चाहिये और उससे कीमती विदेशी मुद्राओंका अजन करना 
चाहिये | इत्यादि-इत्यादि' `" "` । 

एसा भी सुननेमं आया है फ्रि गतबप किसी अन्ताराष्ट्रीय 
परामदादाता फर्मसे गोवंदाके मांसके अभिसंस्कार (प्रोसेसिंग) 
करनेक्रे लिये कोई छोटा-सा उद्योग-स्थापनके लिये परामर्श 
लिया गया । इन विशेषज्ञोकी टोळीने सब बार्तेका विचार 
करके यह रिपोर्ट दी कि ऐसा उद्योग आर्थिक और 
टेक्निकल दृष्टिसे राकय और उचित है । उन्होंने अनुमान 
लगाया कि प्रतिदिन अनुत्पादक गोबंदक 
प्रुओं ( ९३,००० पद्चु प्रतिवर्ष ) अभिसंस्कार 
( प्रोसेसिंग ) करनेके उद्योगके यन्त्रां ( मशीनरी ) 
में तथा कार्य-संचालनके लिये ४० लाख 
अमेरिकन डालरकी लागत होंगी जो ४६ लाख डालर 
प्रतिवर्ष विदेशी मुद्रा पैदा करेगी | उन्होंने यह भी बताया 
हैं कि उनका अनुमान हे कि आगे जाकर इस उधोगको 
पूरी तरह विकसित किरा जाय तो इससे एक बिलियन 
थू. एस. ए. डालरक बरावर विदेशी मुद्रा प्रतिवर्ष अजित 
हो सकती है । अंग्रेजी कोषके अनुसार यू. एस. ए. 
ओर यू. के. की विलियम संख्यामें फर्क है | कोषके अनुसार 
अंग्रेजी विलियन १ लाख करोड़के बरायर और अमेरिकन 
बिलियन १०० करोड़के बराबर होता है। 

महात्माजीने हरिजन, १९ | ९ । ११३७ (गांधीजी 
और गोरक्षा प्रण १९ ) म॑ लिखा हँ--- 

ध्कटकत्ता-जेसे दाहरमें भी गायके दूधकी माँग है । 
हृरियाणाकी सबसे बढ़िया नस्छक्री गाया कलकत्ता ले जायी 
जाती हैं--छेकिन जैसे ही वे सूरन जाती हैं उन्हें कसाईके 


eu 

पंजाबमें हरियाणाकी गाय दुर्लभ होती जा रही है । गाय 
तो कसाईके हाथमें पड़नी ही नहीं चाहिये |?” 

संविधानके अनुच्छेद ४८ का--केवल दुधार गाय, 
वाहक ढोराँक्रा वध ही रोकनेकी सिफारिश हे यहे अथ 
माननेवाली भारत-सरकारने पण्डितजीके प्रधान मन्त्रित्वम 
इसको भी रोकमेकी चेष्टा नहीं की | न तो हरियाणासे 
अच्छी नस्ळक्री गायका निष्कासन बंद करवाया आर 
न कलकत्तेमं उन गायका कतल रुकवाया । 

ध्यंग इण्डिया, २९ | १। १९२५ ( गांधीजी और 
गोरक्षा, पृष्ठ १८ ) में महात्माजीने लिखा था-- 

“मुझे बताया है कि अहमदात्राद-जेसे मालदार शहरम 
भी ऐसे गरीब मजदूर हैं जिनकी पत्नियां अपने बच्चाको 
पानीमें आटा घोलकर पिलाती हैं | इतसे ज्यादा अफसोसकी 
ओर कोई बात नहा हो सकती कि गरीबोंकों पीनेको शुद्ध 
ओर बढ़िया दूध न मिले |? 

यदि गोवंशके हसका यही हाल बना रहा तो चुने 
हुए बड़े-बड़े मन्त्रीगग अथवा बहुत बड़े राजनीतिक 
सत्ताधारियोंकों या बहुत बड़े धनाढ्योंको छोड़कर शायद 
ही किसीको शुद्ध और बढ़िया दूध मिल पावे । 

पण्डितजीकी गोवंशके प्रति जेसी मनोवृत्ति रही है 
बह लॉकसभामें “भारतीय गोवंश-परिरक्षण-विधेयकः 
पर हुई वहससे भी स्पष्ट हो जाती है जो अप्रैछ १९५५ 


में हुई थी ओर जिसकी रिपोर्ट छोक-सभाके डिबेट्स 


( बहस ) के खण्ड ( वोल्यूम ) २, भाग र के पृष्ठ 
४११५-४१५६ पर दी गयी हैं | उसका सारांश इस 


प्रकार है | पण्डितजी फरमा रहे है-- 

; मे इस बातको स्वीकार नहों कर सकता कि 
अथद्यास्रकी अपेक्षा पद्युओंका अधिक महत्व हे और 
मं समझता हू कि गायाँको अपेक्षा मानवका कहा ज्यादा 
महत्व हृ । म॑ सहमत नहा हूँ ओर प्रधानःमन्त्रीके प रसे 


इस्ताफा दनको तयार हूँ, लेकिन में इस प्रकारकी बातोंके 
आगे झुक नहीं सकता |"... र 


सुत) में इसको अच्छी प्रकार 
000 Nee 
सिद हूं | “म॑ ओर भी स्पष्ट कर देता 


हू क सरकारका यहा सग हे आर डस मामलेपर 
सरकारको नीति ( पालसी ) बिल्कुल स्पष्ट हे. 


जा लॉग अ4यास्त्र आर का 0) 
पिक नह्द। सम 
मेरी सलाह है दिते 

बबाद्‌ हा जायगा[ । 


००,००१ 


संख्या ९ | 


यह जानते हुए भी कि कलकत्ता और बम्बई- 
जेसे शहरोंमें बढ़िया नस्लके दूध देनेवाले ढोर दिन-पर- 
दिन अधिक संख्यामें कसाईखाने जा रहें हैं और उससे 
धीरे-धीरे नस्लका बीज नष्ट होता जा रहा है तो भी इसके 
लिये कोई उपाय नहीं किया गया | 


राव्य मिलनेके पूर्व देशी हिंदू-राज्योंमें कहाँ मी 
कसाईखाना नहीं था ओर वहाँ गाँवों या शहरोंमें भी 
कभी अनुपयोगी पद्चुओंका प्रदन नर्ही उठा | 


दिन-पर-दिन पश्चओंकी दयनीय हालत इसीलिये 
होती जा रही है कि शहरोंमें रहनेवाले अधिकांशमे 
राजसत्ताधारी, राजनीतिक और भनीवर्गकी दूधकी माँग 
पूरी करनेकी सहूलियतके लिये बढ़िया नस्लकी गावें 
हजारोंकी संख्यामें आती हैं और दूध सूखनेके बाद साधनक्े 
अभावमें उप गायको वेच देना पड़ता है जो अन्तमे 


~ [9 
आजके सभ्य मानवकी राक्षसी प्रवृत्ति 


आजके सम्य मानवकी राक्षसी प्रवृत्ति 


oo 


कसाईखाने पहुँचती है | इसमें दोप सरकारका अधिक 
है, जिसने इसपर कोई विचार या नियन्त्रण नहीँ क्रिया | 
वास्तवमें सरकार गोको “धन? केवळ कहती है, “घनः 
समझती नहा | यदि समझती तो इस तरह नष्ट ओर 
बर्बाद नहीं होने देती कि आज उसकी ऐसी दयनीय 
दशा हो गयी | धनीवर्ग तो अपने स्वाथमें दूसरोंका हित 
सोचता नहीं | मोटर तो दर्जनों रख लो, किंतु गायके 
पालनेका साधन नहीं जुटा सकते | बड़े-बड़े करोड़ो 
अरबों रुपयोंके उद्योगके साधन जुटा सकते हैं, लेकिन 
गोपालनका नहीं । गायका दूध चाहिये, वस, इतने तकका 
ही उनका उपयोग है | गोधन नष्ट होता जा रहा है, 
तो दूध और भी दुर्लभ हो जायगा, इसका विचार नहीं | 
केवल अर्थकी गणना होती है कि सूखी गायकों खड़े-खड़े 
खिलानेमें जितना खर्च होगा, उतनेमे या उपमे कममें 
दूधको नयी गाय मिळ जायगी । बलिहारी अथशात्रियोकी । 
भगवान्‌ इनको सुवुद्धि दें ! (क्रमशः ) 


[ असंख्य निर्दोष जीवोंकी हत्या ] 

विश्वमें आजका मनुष्य गवसे कइता है कि वह उन्नतिके शिखरपर पहुँच रहा है | मानवसंक्कति क्रमश; 

: विकसित होकर आज मध्याहके सूर्यकी भाँति अपने प्रखर तथा प्रचण्ड प्रकाशसे सब शो चकाचौंधमें डाल रही 
है । बात प्रकारान्तरसे सत्य है । कहते हैं कि पहले लोग देवताओंको प्रसन्न करनेके लिये पद्यु-पक्षियोंकी बलि 
दिया करते थे | आज वैसी असभ्यता भरी बलि बन्द-सी हो गयी है---पर आज मनुष्यके खास्थ्यके नापर 
सुसम्य सुसंस्कृत मानवप्राणी ( जीवदया-सम्बन्धी कानूनकी मर्यादामें रहकर कानूनी अनुमति प्रात करके ) जीवित 
इतर प्रागियोपर घातक प्रयोग कर कसे और कितनी भयानक संख्यामें उनकी बलि ले रहा है | इसपर ध्यान 
देनेकी वह आवश्यकता ही नहीं समझता; क्योंकि यह तो मानत्रके हितके लिये है और अत्यन्त प्रयोजनीय है ! 


यह उसके विकासका प्रचण्ड प्रकाश ही तो है ! 


ब्रिटिश पार्लमिन्टकी एक पत्रिका ( टाइम्स” ळन्दन, १४ | ८ ) में यह दिखाया गया है कि गत 


११९५ 


सन्‌ १९६७ में जीवित प्राणियोंपर जो ऐसे घातक प्रयोग ES संख्या सन्‌ १९६६ से कितनी 
बढ़ी है । १९६६ में ऐसी मानवकी रोग चिकित्साके उद्देश्यसे की नन) नृशंस आह याकी संख्या थी 
१५,०२३ ( छिपता, पध स 
( सैंतालीस लाख पचपन हजार छः सी अस्सी ) । यह एक देशकी सया 5 स का ऐसे प्रयोग 
होते हैं | सब मिलाकर कितनी बडी संख्या होगी ! मनुष्यकी यह राक्षसी इतति, जो उसके सहज खभावमें परिणत 

गोरक्षाके लिये नग्र निवेदन 


“ल्याण'के गताङ्कमै 'गोरक्षाआन्दोळन! शीपक 
लेखमें लिखा गया था, तदनुसार सरकारके द्वारा. 
निर्मित 'गोरक्षा-समिति'से “सर्वदलीय गोरक्षा-महाभियान- 
समिति' की ओरसे प्रेषित तीनों सद॒स्य---जगदूगुरु 
अनन्तश्री स्वामीजी श्रीनिरञ्जनदेव तीर्थजी-श्रीशंकराचार्य 
गोवर्धन-मठ, पुरी, श्रीमाथव सदाशिव गोळवलकर 
महोदय तथा श्रीरामप्रसाद मुकर्जी महाशय अलग हो 
गये । उन्होंने प्रधान मन्त्री श्रीमती इन्दिरा गाँधी तथा 
खाद्य एवं कृवि-मन्त्री श्रीजगजीवनरामजीको पत्र लिखकर 
सदस्यताऱ्यागका कारण रर बतळा दिया | सरकार- 
द्वारा समितिका निर्माण किया गया था सम्पूर्ण गोवंश- 
ब्रथ-निषेध कानूनके निर्माणमें आनेवाळी कठिनाइयोंको 
दूर करनेक्रे सुन्नाव देनेके लिये, न कि गोवधके पूर्ण 
निषेध, आंशिक निषेध या “अनिपेध? पर विचार तथा 
मत संग्रह करनेके लिये | 
श्रीशंकराचायजीका- आमरण अनशन 
करानेका अनुरोध करते समय सरकारकी ओरसे 
धू गोवंश-वनननिग्रेय कानून? बनानेका स्पष्ट आश्वासन 
दिया गया था | पं० श्रीकन्डेयाठाळजी मिश्र महोळ्य, 
एडवोकेट जनरळ, उत्तर प्रदेशके द्वारा श्रीजगद्गुरुजीको 
संव बातें स्पर कहळवायी गयी थीं | इसके अतिरिक्त 
गत ७ जनवरी सन्‌ १९६७ तथा गत १ फरवरी 

६७ के सरकारी वक्तव्योंमें भी पूर्ण गोवंश-वंधनिषेध 
कानून-निर्माणकी वात साफ कड़ी गयी थी । तदनन्तर 
श्रीजगजीवनरामर्जीने तारीख २३ जून १९६७को 
प्रो० श्रीरामसिंहजीको 'गोरक्षा-सविति'के बाबत पत्र लिखा 
था। उसमें मी यह लिखा था कि---प्रस्तावम स्पट रूपसे 
इस बातक्रा उल्लेख होगा कि समिति ऐसे तरीकोंका 
सुझाव देगी, जिससे संविधानकी वारा ४८ का प्रभावी 


जगद्गुरु 


त्याग 


दंगसे पा9ेव-पीफण्आएल्मेफवावा फिकाशुज्याफपरगमीपपूर्ण)णावूशे' महम? 


बिचार करेगी, जो गोवंहा-हत्याको पूणत: बंद करनेके लिये 
संविधानमें संशोधनके सम्बन्धमें हो ।' 

इन सब आश्वासनोंके दिये जानेके बाद भी 
सरकारी 'गोरक्षा-समितिःका रिपोर्ट देनेमें देर करना तथा 
धधनिषेव! 'अनिषेत्रः आदिपर विचार करनेका निश्चय 
प्रकट करना वास्तवमें देशके साथ सरकारका एक 
प्रकारसे विश्वासघात करना कहा 
इस अवस्थामै भोरक्षामहाभियान-समिति’के सदस्योंका 
सरकारी समितिसे हट जाना तथा पुनः प्रबळ 
आन्दोलनकी वात सोचना सर्वथा युक्तियुक्त और उचित 
ही है| 

कर्तव्य-निर्णय तया भावी आन्दोलनकी रूप-रेखा- 
पर विचार करनेके लिये देशके सभी दलोंके 
महानुभावोंका उज्जेनमें एक विशाळ महान्‌ सम्मेलन 
हो चुका है | व्यात्रमें एक गोरक्षा-सम्मेलन 
गीघ्र होने जा रहा है | इसके बाद नत्रम्बररके प्रथम 
सप्ताहमं दिल्लीम एक महासम्मेलन करनेकी बात सोची 
जा रही है | उसमें देशे समी विशिष्ट गोप्रेमियोंको 
सम्मिलित होना चाहिये | 

गतत्रपेके आन्दोलनका स्वरूप, विभिन्न मत- 
वादियोंकी इस विषयमे आपूर्व एकता तथा एक 
ही संस्थाके नामसे सम्पूर्ण गोवंा-त्रध निवेधकी 
प्रवळ माँग, देशभरमें त्याग तथा बलिदानकी लहर, 
सत्याग्रह, शान्तप्रदर्शन तथा बारंबारके सरकारी आश्वासनों 
आदिको देखकर एक वार बहुतोंको यह आशा हो गयी 
थी कि ऋषिमुनि-सेवित भारतवर्षकी पवित्र भूमि अब 
गोरक्तसिंचनके महान्‌ पापसे सवरथा मुक्त हो जायगी । 
पर गोरक्षा चाहनेवाले लोगोंके त्याग-बड्रिदानमें अत्रय 
ढा इछ कर्मा रह गयी | इसीके परिणामखरूप परस्परके 


tri Gyaan Kosh 
शिथिल आ गयी | जनताका 


जा सकता है। 


हि कक ९ ] 

उत्साह भङ्ग होने छगा और झुकती हुई सरकार पुनः 
अकड़कर मानो अपने दुराग्रहपर डट गयी | यह पुण्य- 
स्थल भारतक्रे लिये घोर कलङ्की बात है । इस 
कछङ्कको भोकर भारतको इस घोर पापसे बचाना 
परमाइइयक है | सरकार तथा जनता दोनों ही भारतीय 
हैं | दोनोंका ही पुनीत कर्तव्य है | पर उस कर्तव्यको 
सरकार प्रायः पूर्णरूपसे तथा जनता भी बहुत अंशमें 
भूछ रही हैं | अतः सरकार तथा जनता दोनोंकी 
शान्ति तथा ग्रेमसे कतेव्यपर आरूढ 
करताना हे | इसके लिये समस्त कार्यकर्ताओंको परत्पर- 
की मतमेदाको भुलाकर, दलोंके आग्रहको त्यागकः र्‌, 
श्रेपके सेहरेकी चिन्ता छोड़कर तन-मन-धनसे तुरंत ळग 
जाना चाहिये---पूर्ण सावभानी तथा उमड़ते हुए उज्ज्वल 
तथा सात्त्विक उत्साहको लेकर कर्तव्यपालनमें । सभी 
लोग मंनसे पूर्ण गोवंशकी रक्षाका संकल्प करें । इसके 
लिये अपने-अपने विश्वासके अनुसार मानस प्रार्थना, 


जगकिर उन्हे 


भगवदाराधन, देवाराधन आदि करें-करायें | धनवान्‌ | 


समुचतरूपसे उदारतापूवक धनसे सेवा करे । शरीरसे 
सब प्रकारका व्याग करके, कप्रसहनको तपस्या मानकर 


प्रभुका हाथ पकड़ ले 


साधु, महात्मा, विद्वान्‌ तथा जनसाधारण सत्याग्रह आदि 
आवश्यकतानुसार करें । द्रेप किसीसे कोई न करें | 
अमङ्गल किसीका कभी कोई न चाहें | 


साथ ही गोपालन तथा गोसंवर्धनके उपयोगी रचनात्मक 
कार्य भी पूरे उत्साहसे किये जायें । 


हालमें ही नासिक कुम्भमेलाके अत्रसरपर खामीजी 
श्रीगवानन्द्‌ हरिजीके उद्योगसे तथा उनकी संयोजकतामें 
गोसेवा एवं गोसंत्रर्धन सम्मेलन सम्पन्न हुआ 
उसमें गोसेवा, गोपालन, गोसंवर्धन तथा 
गोत्रंशहत्या-निषेध कानूनके सम्बन्धमे सुन्दर 
भाषण तथा उपयोगी प्रस्ताव स्वीकृत हुए हैं | सर्वोत्तम 
तो यह था कि सभी महानुभाव एक ही प्छाठफार्मसे 
एक ही आवाज निकालते | अलग-अलग प्रयास न 
होता । पर दुर्भाग्यवश वैसा सम्भव न हो, तो एक ही 
उद्देश्यसे प्रथक-प्रथक प्रयत्न करें, पर सभीक्रे सभी 
प्रयत्न हो--परस्पर यथाशक्य अधिकाधिक सहयोगसे, 
कम-से-कम आपसमें प्रेम रखते हुए ! यह हमारा सभीसे 
साम्रह तथा सविनय निवेदन है । 


एक 
चि 
सम्पूण 


- — Set 


| प्रभुका हाथ पकड़ ले 

४४ प्रक्तिके प्रवाहमे पड़कर बहा जा रहा खोकर ज्ञान । 
चलता, होता नाहक हैरान ॥ 
९ निकल तुरत प्रवाहसे, मत डर, लपक पकड़ ले; प्रभुका हाथ । 
५४ रे पुकार, हाथ फोलाये, तुझे बचाने, चलते साथ॥ 
९४ एक वार तू देख इधर, प्रभुका रक्षक कर वरद विशाल । 
६४ केसे तुझे निकाल उठानेको 
४५ ताका जहाँ, उठा, आ वेंठेगा तू दिव्य सुखद्‌ प्रभु-गोद । 


छा जायेगा जीवनमै अनुपम शुचि भगवदीय आमोद ॥ 6 
(0. Nanaji Deshmukh Library, BJP १०७७७. DIK Digitized By Siddhanta eGangotri Gy, 


९) इधर: प्र 
) इथर-उधर गात खाता 


सि० ८-- 


म्ह 


> 


है तत्पर बस, तत्काळ ॥ 


Kosha 


कामके पत्र 


(४) 
प्रेममें ज्ञान अनावश्यक 
प्रिय महोदय | सप्रेम हरिस्मरण | आपका पत्र मिला । 
यह सत्यहै कि विज्युद्ूःभगवत-प्रेममें ज्ञानको स्थान नहीं हे और 
प्रेसीपर ज्ञानका कोई प्रभाव नहीं पड़ता; पर इसका अभिप्राय 
समझना आवञ्चक है | प्रेमीमें ज्ञान नहीं रहता, इसका 
अर्थ यह नहीं क्रि उसमें ज्ञानका अभाव हैं बरं यह समझना 
चाहिये कि उसमें ज्ञानकी पूर्णता है । जहाँ ज्ञानकी पूर्णता 
है, वहाँ ज्ञानको ओर स्थान कहाँसे मिलेगा ! खाली घडेमें 
भी शब्द नहीं होता और जलसे पूरे भरे हुए घडेमे भी 
शब्द नहीं होता । पर यदि भरे घड़ेमे कोई जल और भरना 
चाहे तो केसे भरेगा | वह तो नीचे ही गिरेगा | इसी 
प्रकार सच्चिदानन्दघन ज्ञानस्वरूप भगवानमें प्रेम करनेवाले 
भक्तको भगबानकी नित्य प्राप्ति होनेके कारण उसके लिये 
ज्ञानका चर्चा व्यर्थ है | जहाँ अज्ञान दै, वहाँ जानकी आवश्यकता 
है; जहाँ वियोग है वहाँ योगकी आवश्यकता हे, पर जहाँ 
ज्ञानस्वरूप भगवानकी नित्य उपलब्धि है वहाँ 'ज्ञान'की 
तथा जहाँ भगबानक्रा नित्य" संयोग है, वहाँ प्योगःकी 
आवश्यकता नहीं है | वहाँ यदि कहीं बाहरसे ज्ञान और 
योग आते हैं तो बे मस्तक अवनत किये चुपचाप एक ओर 
छिपे खड़े रहते हैं | 
नित्य “ज्ञानमय? “नित्यज्ञान! जो नित्य 'ज्ञानके मूलाधार ।? 
वे भगवान प्राप्त हैं जिनको परम प्रेष्ठ बनकर साकार ॥ 
बाहर भीतर उनसे रहता बना एकरस जब संयोग । 
तब न प्रयोजन वहाँ जानका, न कुछ प्रयोजन रखता योग ॥ 
( शेष भगवत्कृपा ) 
(२) 
भगवानकी प्रतिमा समझकर पतिका सेवन करें 
प्रिय बहिन | सम्रेम जय श्रीकृष्ण | आपका पत्र मिले 
कई दिन हो गये । मुझसे पत्रका उत्तर लिखनेमें प्रायः देर 
हो. ही जाती हे । आपको दुःख होता हैं; इसलिये श्रमा- 
याचना नहीं करता | आनन्दरसाम्बुधि, सौन्दर्यमाधुर्यनिधि 
ब्रजराजकुमारमें आपका जो प्रेम है, वह सर्वथा सराहनीय 
है | माठूम होता है रसिकेन्द्रदिरोमणि श्रीकुष्णकी आपः 
पर बड़ी कृपा है । 


ही सम्भव हे | ऐसा बिचार तो बहुतोंकों होता दै; परंतु 
यथार्थ दर्शन विरले ही पाते हैं | 

आपके पत्रके उत्तरम मेरा निम्नलिखित निवेदन हैं कि 
[ मनुष्यको अपने प्रणक्री रक्षा पूणरूपसे करना चाहय | 
इतना अवश्य है कि उसका प्रण शुभ आर ज्ञानपूचक 
किया हुआ होना चाहिये । सो सांसारिक भोगोंसे चित्तको 
हटाकर अपरनेको श्रीमगवानके समपंण करनेसे बढ़कर झुम 
तो और क्या हो सकता है। हाँ, ज्ञानपूर्वकके सम्वनधमें जरूर 
विचारणीय बात है । प्रण जञानपूर्वक और दद होनेपर सम्बन्धी 
लोग जबरन विवाह केसे कर सकते हैं ! उस समय दृढ़तापूर्वक 
अपनी असम्मति स्पष्ट दिखछानी चाहिये थीं | परंतु 
विवाह हो जनिपर तो दो ही माग रह जाते है-- 

( क ) सहज परम-बराग्यकी स्थितिमें तन-मनकी 
सांसारिक चेष्टाआँका स्वाभाविक त्याग अथवा ( ख ) गहस्थमें 
रहकर अपने प्रत्येक कायके द्वारा परम पति श्रीमगवानकी 
पूजा । इसमें पहली बात तो स्वयमेव होती हे । जव 
श्रीभगवानूके प्रेममें प्राण मत्त हो जति हे; भगवानको 
छोड़कर अन्य कुछ भी ग्रहण करनेकी शक्ति ही आधारमें 
नहीं रह जाती, तब सबसे पर-वेराग्य होनेके कारण अपने- 
आप ही बाह्य सम्बन्धो तथा वाह्य चेष्टाओंका त्याग हो 
जाता है । इस अवस्थामें पति बनाने, न बनानेका प्रश्‍न ही 

हीं रह जाता । दूसरे मार्गमं भगवानकी मङ्गलमयी प्रतिमाके 
रूपमै पतिकी पूजा की जाती है । क्षणभङ्कुर शरीरधारी 
जीव पति नहा हं, प्रकृतिक गुणोंसे परे, अखण्ड नित्य 
विज्ञानानन्दघन भगवान्‌ श्यामसुन्दर ही 


hr) 


पति दें । पर 
जसे काष्ठ, पापाण धातु आदिकी बनी मूर्तियों भगवानका 
प्रतीक होती हे, बसे ही विवाहित पति यहाँपर भगवानका 
प्रतीक होता है । जेसे प्रतिमाकी पूजा स्वयं भगवानकी ही 
पूजा होती हे; वसे ही सच्चिदानन्दघन श्यामसुन्दर 
पतिके लिये इस पाञ्चभौतिक हाइमांसके दारीरधारी पतिकी पूजा 
हाती हैं | इस पूजासे पूजा करनेबालीका प्रण भङ्ग नहीं होता । 
बंप कहा जाय तो, जिस दिन विवाह हुआ, चाहे वह 

जबरन ही हुआ हो, हो गया । नहीं 
तो, अपने उपर्युक्त भावकी दृष्टिस पतिके साथ रहनेपर भी 
प्रणका भङ्ग नहीं होता । पातिव्रत-धर्मका तो अवश्य ही 
पाढन करना चाहिये । जो श्रीमगवानूको अपना पति 


उसा [दून प्रण भङ्ग 


सत्र जी शेंग, पएाळ्ाजर5ततयक । छि अत्व्रक्ति॥ फगत है) काह७१ नत्र ९९०१६9 कषागलिप्सासे 


संख्या ९ ] 


सांसारिक पतिका सेवन नहीं करतीं । केवळ सेवाके भावसे 
भगवल्ीत्यर्थ ही भगवानकी प्रतिमाके रूपमे उसका पूजन- 
सेवन करती हैं | 


हाँ, चित्त न माने और उसमें हदता हो तो ब्रह्मचर्यकी 
अवश्य करनी चाहिये | ऐसी हाळतमे यदि प्रार्थना 
करनेपर पति ( मीरॉजीके पतिकी भाँति ) दूसरा विवाह 
कर छ, तब तो अपने आप ही सारा झगड़ा समाप्त हो 
गया । नहीं तो, दृढ़ताके साथ अपना भाव बताकर उनसे 
नम्र प्रार्थना करके अनुकूलता प्राप्त . करनेका प्रयत्न 
करना चाहिये | 


रक्षा 


हाँ, एक बात अवश्य ध्यानमें रखनी चाहिये । घर 
छोड़कर अन्यत्र कहीं जाना बहुत ही भयकी वात है । 
आजकल समी क्षेत्रोंम और सभी प्रकारके लोगोंमें दाम्भिक 
मनुष्य भरे हैं । स्वतन्त्र रहकर कपटी और कुटिल मनुष्योंसे 
बचना बहुत कठिन है | साधु, महात्मा, ज्ञानी, भक्त, 
बष्णव प्रेमी आदि सभी वेशों और नामोंमें बदमाश लोग 
बुस गये हैं ओर अपने बुरे आचरणोंसे इन पवित्र रूप 
और नामोंको कलंकित कर रहे हैं 
ग्रहू-याग करनेका समय नहीं है । बहत सोच-समझकर 
परिणामपर ध्यान देकर ही कोई काम करना चाहिये । 

शेष भगवत्कृपा । 


~ 
~ 
~ 


देशमै रोगवृद्धिके कारण 


सम्मान्य महोदय ! 
सप्रेम हरिस्मरण । 

आपका लिखना सत्य हे । देशमें शारीरिक रोग बढ़ 
रहे हैं; घट नहीं रहे हैं | बहुत अधिक अस्पतालों 
ओपधालयोंका चलना, बड़े-बड़े औपध-निर्माणके कारखानों- 
का उत्तरोत्तर बदना तथा सफलतापूर्वक उन्नति करना और 
बढ़ी संख्याके डाक्टर-वेद्योंको अबकाश न मिलना--जहाँ 
देशकी आवद्यकताकी पूर्तिके लिये आदरणीय साधन हे, वहाँ 
ये सब्र देशकी स्वस्थताके सूचक कदापि नहीं हैं, अस्वस्थता 
तथा रोगब्रृद्धिके ही सूचक हैं | रोगबृद्धिके निम्नलिखित 
कारण हैं । 

संयमहीन उच्छुङ्कल जीवन, खान-पानकी भ्रष्टता; 


कामके पत्र 


| अतएव आबेशमें आकर ' 


११९९ 


~ 


हरक जूठन खाना; घनी बस्तिया, चलचित्रों ( सिनेमा ) 


की ब्रद्धि, मांस-अंडोंका भक्षण, मद्यपान, चाय, बरफ, 
आइसक्रीम, कोकाकोला, सिगरेट) बीड्डी आदिका बढ़ता 


प्रचार, दवा खानेकी बढ़ती हुई आदत--खास करके 
आजकळकी एण्टीवायरिक्र जहरीली दवाएँ, जो एक रोगके 
कीटाणुओंको नष्टकर दूसरे नये रोगा “कीटाणु पदा करती हैं । 

दनाशक आर नींदकी दवाइयों | एक बहुत अच्छे उच्च 
श्रेणकि डाक्टर महोदयने बताया था कि आजकल रोगके 
रागियोका संख्या घट रही दै और दवाके रोगियोंकी बुरी 


00 


~ 
तरह बढ़ रद्‌ हं | 


पेदा करनेवाले सिनेमाके 
॥ ऐसे साहित्यका प्रचार भी बढ़ 
रहा है, जो मानस रोगपेदा करके शरीरके बिभिन्न रोग 
बढ़ाता है । शरीरमें व्यर्थके बेग पैदा करता है, अपराधकी 
त्रत्तियोंको उत्पन्न और संबर्धन करता है एवं चरित्रनाशका 
महान्‌ हेतु बनता हे । 


मनमें भयानक विकार 
अत्यधिक प्रसार, साथ 


इसीके साथ बाह्य श्रेगारकी भाबना, लोगोको दिखानेके 
लिये सुन्दरताका दिखावा, लड़कियोंका बहत चुस्त कपड़े 
हनन, पुरुपोंको कोपीन या लँगोटो न पहनकर अथवा 
तीन लॉगकी धोती न पहनकर पाजामा, पेंट पहनना--ये 
सभी शारीरिक ओर मानसिक रोग बढ़ानेमें कारण हैं | 

लोगोंमें लोभवृत्तिकी वृद्धिसे खानपानकी वस्तुओऔम रोग 
उत्पन्न करनेवाली चीजोंकी मिलावट, जीभके स्वादवश 
होटलों आदिमें गन्दे स्थान तथा गन्दे तोरपर बने हुए जूठे 
अपवित्र, रोगके कौटाणुओंसे युक्त पदाथोंका सेवन भी मानस 
तथा शारीरिक रोगबृद्धिम कारण है। ये सब चीजें जिस 
मात्रामें बढ़ रही हैं; उसे देखते तो ऐसा ही अनुमान होता 
है कि अभी देशमें मानस तथा शारीरिक रोग एवं उसीके 
साथ कष्ट-क्लेश बढ़ेगे ही । आपने कारण पूछे सो सक्षेपमें 
लिखे गये हैं । इन सबपर तथा ऐसे ही अन्यान्य कारणोंपर 
गम्भीर विचारकी आवश्यकता है सरकार बिचार करे | 
सरकारका स्वास्थ्यविभाग खास तोरपर सोचे । और वस्तुतः 
विचार करके इससे बचनेके साधनोंकों हूँढना और उन्हे 

अपनाना तो है देशकी जनताको और उसके नेताओंको । 
शेष भगवत्कृपा । 

छि 


१२०० 


(४) 
दहेजकी असमर्थताके कारण कन्या-विवाहमें बाधा 
एक बहिनका .ओर पत्र मिला हे, जिसका बड़ी उम्र 
होनेपर भी दहेजकी असमर्थताके कारण विवाह नहों हो पा 
रहा हैं | ऐसा एक पत्रः" "`" ` `` में छपा था | खेद है 
कि इन बहनोंने अपने नाम-पते नहों लिखे | पहला पत्र 
छपनेके बाद हमारे पास बहुत-से पत्र आये, अब भी आते 
रहते हैं, जिनमें कई दहेज न लेकर विवाह करनेको प्रस्तुत 
युवकोंके तथा उनके अभिभावकोंके हें | पर नाम-पता न 
होनेसे उन लोगोंको कुछ भी लिखा नहों जा सका । अब 
उन बहिनोंसे निवेदन है कि यदि उनका विवाह न हुआ हों 
तो? वे अपने नाम-पते लिख दें | नाम-पते छागे नहीं 
जायेंगे | केवळ योग्य ब्यक्तियोंको पत्रव्यवहारके लिये 

बताये जायेगे | --सम्पादक 

(९ ) 

दुष्ट संग जनि देइ विधाता 
प्रिय महोदय, सप्रेम हरिस्मरण ! आपका कृयापत्र 
मिला था | आपने लिखा कि “आप अमेरिकासे जबसे लोटे 
हैं, तबसे आपका चित्त पहलेकी अपेक्षा अधिक अशान्त 
हे तथा आपका जीवन भी पहलेकी अपेक्षा कहीं अधिक 
संयमसे रहित तथा उच्छ्रङ्कल होता जा रहा हैं | पर इसके 
लिये मनमें काफी दुःख भी हो रहा है |? सो सत्य है । 
इसका कारण यह है कि आप बहाँके वातावरणके साथ 
अपनेको खपा नहीं पाये हैं | हमारा दुर्भाग्य है कि हम 
अपनी पवित्र प्राचीन संस्कृतिके मूर्तिमानस्वरूप ऋपि-मुनि 
त्यागी पुरुपरके द्वारा उपदिष्ट ऑर आचरित पवित्र जीवनसे; 
शुद्ध आचरण तथा आदद चरित्रसे गिर रहे हैं और 
अमेरिका आदि भोगप्रधान, परंतु पतनोन्मुख देशोंके 
असंयमपू्ण आचार-विचारको आददामानकर उसका अन्धानुः 
करण करके अपने पवित्र गौरवमय पदसे च्युत होकर 
अशान्ति, विनाश) दुःख और पतनको जागति, सुख; विकास 
और उत्थान मानकर अपने-आप ही अपना अकल्याण 
कर रहे हैं ! 

हमारी बुद्धि कुण्ठित या नष्ट हो रही दै इसीलिये 
हमारा बर्तमान उच्छुङ्खल खान-पान, आमोदःप्रमोद) 
व्यबद्वार-वर्ताव, आचार-विचार) कर्तव्य-अधिकार, सेवा- 


कस्याण 


> 
< 


[ भाग ४२ 


उपकार आदि सभी इसी प्रकार पतनकी ओर ले जा रहे 
हैं | सिनेमा, गंदा साहित्य, अनुदासनहीन छात्रजीवन, 
सवार्थप्रधान आचाय-शिक्षकगण) धरम-संयमहीन श्चार्थ-भोग- 
परायण नेता; साधु-भक्त, देश-भक्त आदि सब इसी बुद्धि 
नाशके परिणाम हैं | जिसका फल सर्वनाग है | जिस अमेरिकाको 
आदर्श मानकर आप कुछ शिक्षा ग्रहण करने गये थे तथा 
हमारे बहुत-से विद्या-व्यसनी सहृदय-सजन तथा विद्यार्थी 
वहाँ आदश आचरण सीखने जाते हे, उस अमेंरिकाकी क्या 
दशा है, इसको नीचे दिये हुए विवरणको पढ़कर सोचिये । 


“वाशिंगटन) अमेरिकाका समाचार है कि संयुक्तराज्य 
अमेरिकामें गतवर्ष “दि फेडेरशन व्यूरो आफ इन्वेस्टिगेशान?के 
कथनानुस[र १६.५ प्रतिशत गम्भीर ( 5९:।००5) और 
हिंसात्मक ( ७०८६ ) अपराधोंकी वृद्धि हुई है । 

अपराधेोंके वार्षिक विवरणमें कहा गया है कि प्रत्येक 
सो अमेरिकनके पीछे दो व्यक्ति अर्थात्‌ दो प्रतिशत व्यक्ति 
गम्भीर ( 9९7/०४७) अपराधोंके शिकार हुए हैं। फे० 
व्यू. इ० ने कहा है कि प्रत्येक एक लाख मनुष्योंमें १९२२ 
मनुष्योने गम्भीर अपराध लूटपाट और २५० हत्याएँ तथा 
दूसरे हिंसात्मक अपराध क्रिये हैं । 

सन्‌ १९६० से अबतक अपराधोंकी संख्या ८९ प्रतिशत 
तक पहुँच गयी है, जब कि जनसंख्या केवळ १० प्रतिशत 


रिपोर्टमें कहा गया हे कि गतवर्ष अनुमानतः १२०९० 
हत्याए, की गयी हे, जो १९६६ की अपेक्षा ११७० अधिक 
~ आऔँ See ०८. ७५ हे 
द्‌ | आर गत दस वमे सर्वाधिक है |? 


इसी प्रकार अमेरिकामें दिनोंदिन आत्महत्या, मस्तिप्क- 
वक्त तथा घोर उन्मादके शिकार मनुष्योंकी संख्या मी 
उत्तरोत्तर बदती जा रही है । 


इसमे प्रत्यक्ष प्रकट है कि वहाँ राग-देष, द्रोह-वेर, हिंसा- 
प्रतिहिंसा, आसक्ति-कामना, असंतोप-असहिष्णुता आदि 


मानवताका नादा करनेवाले दोष बढ़ रहे हैं इसीका परिणाम 
अपराधोंकी उत्तरोत्तर वृद्धि | 


मेरा यह अभिप्राय नह = टु 
रा यह अभिप्राय नहीं है कि अमेरिकामै सब बुराई- 

ही-बुराई दै, अच्छा कुछ है ही नहीं | अच्छा बहुत है, 


हैं | और अच्छी बात, अच्छी चीज समीसे 


अच्छे लोग बहुत 
सीखनी--ग्रहण करनी चाहिये | पर वह तभी सम्भव है जब 
अपना जीवन केवल सद्वस्तुको ही ग्रहण करनेवाला हो तथा 
बाहरी वायुमण्डल भी पवित्र हो । नहीं तो, बुरी बात 


सीखने तथा ग्रहण करनेकी ही अधिक सम्भावना है | आप 
अपने ऊपर ही गम्भीरतासे विचार कीजिये । 
6५७५ 
दुःसङ्गः सर्वथेतर त्याज्यः । 
दुष्ट संग जनि देइ विधाता । 
रोष भगवत्कृपा | 


ns CC. 23 
कुछ ओर भी लिखा है-- 


( ठेखक--श्रीहरिकृष्णदासजी गुप्त व्हरि? ) 


न्यायशासत्रका एक प्रसिद्ध ग्रन्थ हे दीधिति, जिसमें 
जो लिखा है, सो तो लिखा ही है, कुछ और मी लिला है। 
वह “ओर! लिखा तो ग्रन्थके एक-एक अक्षरके एक-एक 
कणमें है, किंतु सहज पढ्नेमें नहीं आता | विरे बिनम्र: 
बुद्धि हृदयवान्‌ पुरुष ही उसे पढ़ पाते हैं. .... . पढ़ पाकर 
पढ्नेका सब कुछ पढ़ डालते हैं | 


बंगालके नवद्वीप नगरकी बात है। न्यायशास्रके दो 
पण्डित '*”* ` "परस्पर सहपाठी एक दिन एक नौकापर सवार 
होकर गङ्गा-पार जा रहे थे । दोनोंने न्यायपर एक-एक 
ग्रन्थ रचा था | दोनोंके ग्रन्थ उस समय उनके साथ थे | 
एकने दूसरेसे अपना ग्रन्थ पढ़कर सुनानेका आग्रह किया | 
दूसरेने सहज सुनाना आरम्भ कर दिया । 

कुछ अंश ही ग्रन्थका सुनाया गया था कि आग्रह-कर्ताके, 
जिसे अपने ग्रन्थपर गर्व था? नेत्र अश्रुपूर्ण हो आये। 
सुनानेवालेक्री दृष्टि सहसा उसकी ओर गयी । सहपाठीको 
रोते देखकर) तुरंत ग्रन्थ सुनाना बंद करके अत्यधिक 
चिन्तित स्वरमें उसने उससे पूछा--५अरे भाई | यह क्या ? 
रोते क्यों हो ! हुआ क्या तुम्हें १? 

कुछ नहीं--उत्तर दिया भरी हुईं जबानसे श्रवण- 
करत्तनि--“यही सोचकर मेरे नेत्रॉमें आँसू आ गये क्रि 
तुम्हारे इस उत्तम ग्रन्थके रहते मेरे ग्रन्थको कोन पूछेगा ? 
वह तो' * अप्रतिष्ठित ही रहेगा' "ओह ! इतनी-सी बातके 


लिये तुम चिन्तित हो रहे हो ?* * **-- अश्रु बहा रहे हो ! यह 
छौ | चिन्ताका गङ्गा-वांह हुआ । अत्र हँसो अबिलम्ब ! 


ओर कहते-कहते जो ग्रन्थ सुनाया जा रहा था 
बह सहज ही माँ भागीरथीके अनन्त प्रवाहमें प्रवाहित कर 
दिया गया ! 

श्रवणकर्ता पण्डित यह देखकर हक्का-वक्का रह गया | 
रोना तो उसका रुक ही गया; किंतु हँस भी नहीं सका 
बह । इन दोनोंसे ही ऊपर उठा और एकदम खर्गीय 
स्तव्धतामें रह गया वह तो अपने साथीके इस अपूर्व 
आत्मीयतापूरित अलौकिक त्याग एवं असीम औदायंपूर्ण 
अतुलनीय कृत्यके दर्शन करके ! 


ग्रन्थको गङ्गाजीमे प्रवाहित करनेवाले थे निमाई पण्डित--- 
(पीछेते गौराङ्ग-चेतन्य महाप्रभु ) और उनके साथी, जिनपर 
उनके असीम औदार्य, अलौकिक त्याग एवं अपूर्व आत्मीयताकी 
अनुपम वर्षा हुई थी, थे श्रीरघुनाथ श्रोत्रिय सहाशय, 
जिनका ग्रन्थ “दीधिति? आज भी प्रसिद्ध है । 


हॉ--तो न्यायशास्रका एक अन्ध है :दीधिति,' जिसमें 
जो लिखा है, सो तो लिखा ही है, कुछ और भी लिला है। 
वह “और” लिखा तो ग्रॅन्थके एक-एक अक्षरके एक-एक 
कणमें हैं, किंतु सहज पढ्नेमें नहीं आता । विरले विनप्र- 
बुद्धि हृदयवान्‌ पुरुष ही उसे पढ़ पाते हैं--पढ़ पाकर 
पढ्नेका सब कुछ पढ़ डालते हैं । 


ह. ळा कलत 

पढ़ी, समझा आर करा 


(६) 
बात लग गयी ! 

प्रायः देखा जाता है कि उचकोटिके विद्वान्‌ वक्ता लोग 
उपदेश देकर संसारी जीवाँका उद्धार करनेके लिये सदासे 
प्रयत्न करते रहते हैं तथा श्रोतागण भी यह जानते; मानते 
भी हैं कि उपदेशक महोदय सब्र सत्य ही कहते दे; तथापि 
उनपर कोई प्रभाव नहीं पड़ता | पर कभी-कभी कोई अपरिचित 
व्यक्ति; जिसको दसरेके प्रति उपदेश देनेका कोडे अधिकार 
था कर्तव्य नहीं) ऐसी बात कह देता देश जिसका श्रोतापर 
अप्रत्याशित आश्चर्यजनक प्रभाव पड़ जाता दे । इसका 
कारण उस सूत्रधारकी इच्छाको ही मानना पड़ेगा, जी उस 
अभिनेतासे ऐसी चेष्टा करवाता है । ऐसी ही दो सत्य 
घटनां नीचे दी जाती हें- 

कछ धार्मिक त्रत्तिका एक राजकमचारी दोरेपर एक 
पर्वतीय स्थानपर राज्यके कामसे गया था । दिनका काय 
समाप्त करके संध्याके समय वह घूमनेको निकला तो उसने 
सड्कके किनारे एक बंगळेके आँगनम एक युबक संन्यासीको 
देखा कि बह एक ग्रहस्थपरिवारके साथ बैठा चाय पी 
रहा है और दो सुन्दर युवतियोंके साथ वार्तालाप कर रहा 
हे | एक अधेड़ आयुकी स्त्री तथा एक बालक भी उनके 
साथ हैं । कापाय अनके प्रति उसके मनमें आदरभाव था; 
किंठ युबक महात्माका उन युवतियोके साथ तिःसंकोच 


वार्तालाप करना उसको अच्छा नहीं लगा । वह 
आग बढ़ गया और लौटते समय कीतूहळवदा उनके 


वार्तालापपर ध्यान दिया तो उसे अनुमान हुआ कि ये 
महात्मा उस परिबारके साथ ही पहाइपर आये दै और वे 
बालाएं इनमे गीता पढ़ती दें । 
दसरे दिन भी बही दिखलायी दिया । तीसरे दिन 
जब वह उधरसे निकला तो उसे महात्मा नहीं दिखायी 
दिये । उसने फाटकके समीप खड़ी एक लडुकीसे पूछा-- 
धमद्दात्माजी कहाँ हैं ।? यह सुनकर उसने वहाँ खड़े-खड़े ही 
_ स्वामीजी ! आपसे मिळनेके लिये एक साहब आय 
हैं |? पुकारा । महात्माजी सुनकर अंदरस निकले और 
फाटकपर आ गये तथा एक अपरिचित व्यक्तिको देखकर 
कळ ठिठक-से गये | 
कर्मचारीने महात्माजीको नमस्कार किया और पास 
बुलाकर कहा--महाराजजी ! कोई भी व्यक्ति यदि चोरी 


करे और वह पकड़ा जाय तो राज्यकी ओरसे उसका दण्ड 
दिये जानेका विधान है । चोरी करनेवाला कदाचित 
पुलिसका सिपाही हो तो उसको आधक दणड मिलेगा ओर 
यदि वह पुलिसकी वर्दी पहने हुए हो तो उसका आर म 
अधिक दण्ड मिलेगा एवं यदि वह गइतपर ( कत्तव्य 
पालनके लिये ) आया होगा तो फिर तो उसको दण्डनीतम 
जो अधिक-से-अधिक दण्ड होगा वही उसे दिया जायगा ।' 
कर्मचारी इतना कहकर चला गया | अगले दिन वह 
उधर नहीं आया | फिर जब बह उधर आया तो महात्माजी 
नहीं दिखलायी दिये । एक बाळाने उक्त कमचारीको देखकर 
दूसरीसे कहा कि “यह वही साहब जा रहा है जिसके ,कुळ 
कहनेपर हमारा स्वामी चला गया था |! 

कर्मचारीके ऐसा कहनेपर तरुण संन्यासी बावा क्यों 
चले गये १ इसका उत्तर वे विश्वनियन्ता दे सकते हे; जिन्होंने 
किसी प्रकारके परिचय तथा सम्बन्धक्रे बिना ही कमचारीसे 
यह पहेली कहलबा दी और संन्यासी वावाको इसका तात्पथे 
भी समझा दिया । श्रीगुरु नानक देवजीके वचन है-- 

“करे करावे आपे आप । मानुसके कुछ नहीं हात ।? 

२ 

संसारम सुख नहों) जिसे देखो-किसी-न-किसी दुःखसे 
पीड़ित है । इसका कारण श्रीभगवानूने काम यानी 
कामनाको बताया है--- 


आब्रृतं ज्ञानमेतेन ज्ञानिनो नित्यत्रेरिणा । 
> > ७ ७ 
कामरूपेण कोन्तेय दुप्पूरेणानलेन च ॥ 


(गीता ३ । ३९ ) 
ज्ञानियोंके नित्य बेरी, अग्निकी भाँति कभी तृप्त न 
होनेवाली कामनाने ही ज्ञानको ढक सखा हे, जिससे 
मानब दुखी रहता है | 
एक आयकर-अधिकारी आय-करके सम्बन्ध एक 
व्यापारी सजनका बयान लिख रहे थे । अधिकारीने उनसे 
पूछा--“आपके कितने पुत्र हैं ओर उनके क्या-क्या नाम 
ह १: यह इसलिये पूछा कि कई व्यापारी आय छिपानेक्रे 
लिये पुत्रोंक नामपर जमा-खचर कर दिया करते थे | उस 
व्यापारीक को 


पुन नह था । पुत्रंपणा उसको जलाये 
डाल्ता था | वह अत्यन्त दुखी था । इस प्रश्नसे उसकी 
मानसिक ज्वाला और भी धधक उठी, जिसको शान्त करनेके 
लिये उसकी आँखोंमें जल आ गया । उसने बड़ी व्यथासे 
लंबा श्वास छोड़ते हुए कद्दा--फरे कोई संतान नहीं है ।? 

पर” 


संख्या ९ ] 


अधिकारीने उसको सान्त्वना देते हुए कहा--०“तब तो 
आप बड़े भाग्यशाली हैं ओर आपपर भगवानकी बड़ी कृपा 
है |! व्यापारी अपने-आपकों कमहीन समझता था | उसने 
यह उलटी वात सुनकर पूछा--*केसे ?? अधिकारीने उत्तर 
दिया कि “यह सभी विचारशील लोग मानते हैं कि मनुष्य- 
जीवनका सच्या उद्देश्य प्रभुःप्राप्ति है, जिसके पथम मोह एक 
बहुत बड़ा विश्वे है | यह पुत्रोंका मोह ही हे, जो उनकी 
सुख-सुविधाके लिये मनुष्य पापसे धन कमाकर छोड़ जाना 
चाहता है और उसका फल नरक होता है । पुत्र पिताको 
कितना सुख देते हैं--यह आप अपने पड़ोसी सेठ अमुक- 
चन्दकी स्थिति देखकर समझ सकते हैं | उनके तीन पुत्र 
हैं--बड़ा वेश्यागामी हेश उसने अपनी साध्बी स्त्रीको छोड़ 
रका है । मँझला राजयश्ष्माका रोगी हे और छोटा दुष्ट 
| आप स्वयं देखते हैं कि बह पिताको गाली ही नहीं 
देता, पीट भी देता हे । आपको प्रभुने इन सभी दुःखोंसे 
बचा लिया ओर वे चाहते है कि आप उनका भजन-पूजन 
करके जन्म सफल कर ळें |? 


व्यापारीने कहा--“बात तो आपकी सत्य प्रतीत होती 
हे, किंतु मुझे भजन-पूजन करना आता नहीं) मैं क्या 
करूँ | सामान 
खरीदने बाहर जाते हैंश तब दूकान बंद करके जाते है ? 
व्यापारीने कहा--'नर्ही, मेरा मुनीम अच्छा विश्वासपात्र 
वह दकान चला लेता है ।? तब अधिकारीने कहा--'सुनिये, 
ब चार-पाँच दिनोंमें होलाष्टक आनेवाला हे । आप 
दकानसे आठ-दस दिनकी छुट्टी लेकर अपनी धमपत्नीको 
साथ लीजिये और त्रजभूमिकी यात्रा कर आइये । पहले 
बरसाना-नंदगाँवकी लद्धमार होलीका आनन्द लूटिये । फिर 
वृन्दाबनमें जाकर -रासोंके दर्शनका सुख प्राप्त कीजिये । 
तदनन्तर गोकुळ, दाऊजीके दर्शन कर गोवर्धनजीके दर्शन 
कीजिये और बन पड़े तो गिरिराजजीकी परिक्रमा कर 
लीजिये । तथा वहाँ दीनःदुलियोंकी सेवा करके लौट 
आइये ।' सेठजी अधिकारीका धन्यवाद करके काम पूरा 
होनेपर घर चले गये । महीने-दो महीने पश्चात्‌ एक दिन 
व अधिकारी उस वाजारसे निकले तो सेठजीने उनको देख 
लिया । उन्होंने गद्दीसे उतरकर अधिकारीक चरणंका दूना 
चाहा | अधिकारी उस दिनकी बातकों भूल गव थे। वे 
घबराकर कुद्ेते टा तया बात १ ऐसा क्यों कर रहे 


पढ़ो, समझो और करो 


ल्ल 


हैं? देखनेवाले कया कहेंगे १? सेठजीने कहा--'मे आपका 
बाणीसे धन्यवाद नहीं कर सकता । आपने तो मुझे स्वका 
मार्ग दिखा दिया । हम दोनों पंद्रह दिन त्रजमै रदे । नौकर 
साथ ले गये थे | वह रसोई बना लेता था आर हमलाग 
भगवानके दर्शन करना, रास देखना, कथा-कातन आर 
सत्संगमें शामिल होना आदि कार्योमे लगे रहते थे। हमने 
श्रीउड्याबाबा) श्रीहरित्रावा आर दूसरे सत महात्माओंके 
दर्शन किये | ऐसा सुख मिला, जैसा पहले कभी मिला 
ही नहीं था । ---निरक्षनदास धीर 
(४) 
स्कूलकी मित्रता 

हरूयामकी पत्नी बुरी तरह बीमार थी । घरमे दो 
छोटे-छोटे बच्चे थे । बीमारीपर हरश्यामक्रा बचाया हुआ 
रुपया भी धीरे-धीरे लग रहा था ओर अन्तमं जमा 
सारी पूँजी समाप्त हो गयी ऑर उसके ऊपर ऋण भा हो 
गया । दिनभर हरश्याम इसी चिन्तामं रहता था । इन्द 
सब झंझटोके कारण ही उसकी नोकरी भी छूट गर्या शी । 
और वास्तवमं यह नितान्त गरीबी ही उसका स्त्रीकी 
बीमारीका प्रमुख कारण थी--उसके पिताने उसे बी ए 
तक पढाया था । पाँच साल हुए पिता भी चल बसे थे | 
नोकरी छूट जाने ओर ऋण हो जानेपर वह सबथा 
निराश हो गया । इधर चिन्ताके कारण उसका अपना 
स्वास्थ्य भी त्रिगड़ रहा था । नौकरी कहीं नहीं टग रही 
थी । घरमें कुछ खानेको नहीं--ऊपरसे बच्चोंको पालना, 
बोमार पत्नीकी देख रेख करना । वह परेशान था--क्या 
करे, क्या न करे ? 

आखिर एक दिन बह बहुत तंग आकर नोकरीकी 
तलादामें निकल पड़ा । किसीसे पता चला कि लोहके एक 
व्यापारीके यहाँ कुछ आदमियोकी आवश्यकताका 'वञ्चापन 
निकला है । वह पता लगाकर वहाँ पहुँचा आर अंदर 
जाकर क्लर्कसे मिला । दरख्यास्त लिखी और फमके 
माङिकके पास भेज दी । हरश्याम बाहर बेठा रहा । इतनेमें 
मालिकने उसे अपने पास भीतर बुलाया । बह गया । फर्मके 
मालिकका नाम था ईश्वस्वन्द । इरश्याम उसके कमरेमें 
जाकर खड़ा हो गया । ईइबरचन्द उसे बड़े ध्यानसे देखने 
लगा | फिर बह सहसा उठकर दरस्यामके गले लगकर 
मिलने लगा । हरश्याम हक्का-चक्का रह गया । ईश्वरचन्दने 


की हई 

उसे पकड़कर अपने पास कुर्सीपर बैठाया और कहा-- 
“मैया हरश्याम ! तुम मुझे भूछ गये क्या ! हमलोग दसर्बी 
कक्षामें साथ-साथ पढ़ते थे | तुम मुझे बहुत प्यार करते 
श्रे । एक दिन मेरी पेन खो गयी थी, मुझे जरूरी सवाल 
करने थे | मेरा उदास चेहरा देखकर तुमने अपनी पेन 
मुझे दी थी, फिर तो तुम इसके पश्चात्‌ सदां ही मुझे बहुत 
प्यार करते थे । हाईस्कूल छोड़नेपर में बम्बई चला गया। 
बहा सने एम्‌० ए० पास कया | [फर यहा लोंटनपर 
मुझे भयानक चेचक निकली । उसीसे तुम मुझे नहों पहचान 
सके; क्योंकि चेचकने मेरी शक्ल ही बदल दी । मैंने बम्बईसे 
वापस आकर दिल्‍्छीमें नया व्यापार शुरू किया । भगवान- 
की बड़ी दवा हुईं, जो आज भैया ! तुम मुझे मिल गये । 
मुझे कितना आनन्द हो रहा है, में कसे बताऊं |? यों कहकर 

ईद्ववरचन्द बड़े स्मे रश्यामक्री ओर देखने लगे | 
उनका आँखाम आसू छलक आवे थे | 


फिर पूछनेपर हर्यामने अपनी सारी रासकहानी 
सुनायी । ईइवरचन्द उसकी दुःखद स्थिति सुनकर रोने लगे 
और बोले--'भाई हख्याम ! तुम यहाँ रहो और अपना काम 
सँभालो ! में तुम्हारा छोटा भाई हूँ । आजसे तुम्ही फर्मके 
मालिक हों ।' बहुत आग्रह करके इईइबरचन्दने पत्नी- 
बच्चोंसहित हरइ्यामको घर बुळा लिया | हरश्यामकी पत्नी- 
का इलाज भी अच्छेसे-अच्छे डाबटरोंद्वारा होने लगा; 
जिससे स्थितिम सुधार होने लगा और बह शीघ्र ही लगभग 
स्वस्थ हो गयी । 


फिर इदवरचन्दने फर्ममें भी हरूयामका हिस्सा 
कर दिया और परिवारसहित उसको ठीक अपने समान 
रहन-सहनसे रखने लगे | हरश्यामकी देख-रेखम व्यापार 
और भी चमक उठा । ईइवरचन्दने उसे अपने बड़े भाईकी 
तरह रक्खा और अपनी और उसकी स्कूलकी मित्रता और 
पेनकी बात याद करके उसकी सहज सेवा की | 

धन्य हैं ऐसे मित्र ! आजकळके स्वार्थी युगामेंश जब 
कि सगा भाई भी भाईको अपना भाई नहीं मानता, केवळ 
पसेको ही प्रधान वस्तु मानता है, ऐसा आदर्श उदाहरण 
मिलना बढ़ा कठिन है | 

ऐसे व्यक्ति धन्य दै और धन्य हैं 
माता । 


उनको जन्म देनेवाळी 
--सुरेद्रकुभार जैन 


कल्याण 


[ भाग ४२ 


(२) 
सच्ची समझदारी 


छगन पटेळका उसके पड़ोसीके साथ वासे वेर चला 
आ रहा था | ढोर एक दूसरेंके खेतमै चले जाय, बाड़ 
इधर-उधर हुआ करे और झगड़ा चला करे। जरा भी 
मनका मेल नहीं | गाँबके लोगोंने समझाने-बुझानेका प्रयत्न 
किया; पर सब निष्फळ गया | दोनों पड़ोसी एक दूसरेको 
फँसानेके प्रयत्नमें लगे रहते थे | 


गरमियोंकी दुपहरकी वरसती ळूमें छगन पटेल घूमता 
हुआ खेतपर आ निकला | उसने बाड़ेके अंदर प्रवेशा करते 
ही देखा-- उसके आमके पेड़से पड़ोसीकी बहने कच्चे आम 
तोड़कर उनसे टोकरी भर रकी है | उसने भी बाड़ेमें घुसते 
छगन पटेलको देख लिया | वह समझ गयी कि आज तो 
चोरी करती माल समेत रंगे हाथों पकड़ी गयी हैं | अतएव 
घूँघट निक्रालकर कापती हुई खड़ी रह गयी । 


-पटेळने सोचा आज ठीक दाव लगा है । अनघिकार 
प्रवेश और चोरीका अभियोग लगाकर जीवनभरकी जलन 
मिटा दूँगा |? पर दूसरे ही क्षण उसके मस्तिष्कमें सहसा प्रकाश 
आया । उसने टोकरीके पास आकर कहा--'इतने आम 
केसे उठाओगी, लाओ मैं टोकरी उठा दूँ |! इतना कहकर 
उसने चुपचाप टोकरी उठाकर उसके सिरपर रखनेमें मदद 
की | बहू चुपचाप टोकरी लेकर चली गयी । 


दूसरे ही दिन पड़ोसीने बिना कुछ कहे-सुने अपने 


खेतकी बाड निकाल दी और वर्षोका झगड़ा मिट जानेसे 
दोनोके सम्बन्ध सुधर गये | 


4 


इस प्रसङ्गका वणन करते हुए छगन पटेलने कह 
“मेने सोचा कि मुकहमा करनेपर पीढ़ियोतक वैर चलेगा और 
दो रुपयोके आमके लिये हम दोनों कचहरी और वकी लोमे 
फेस जायेंगे | अन्तमं जो हुआ सो अच्छा ही हआ | वैर 
ता बढ़ाये बढ्ता है, घटाये घटता है |? 


छगन पटेलकी यह बात सो टंचके सोने-जैसी है । 
हाम सद्या समझदारी बसी दै । ( अखण्ड आनन्द ) 


--दीनानाथ सो० व्यास 

एक आवश्यक सूचना 


कुछ सूत्रोंद्दारा यह पता चला है कि मथुरा ( उत्तरप्रदेश ) के एक प्रेसवाले, गीताप्रेससे प्रकाशित-- 
बाळपोथी ( शिज्जुपाठ ) भाग-१ तथा रामवरितमानस ( रामायण ) गुटका! गीताप्रेसके नामसे ही 
छापकर बेचते हैं, जो कि सर्वथा गैरकानूनी, अनविकार और अनुचित कार्य है। इस प्रेस और इसके 
मालिकका ठीक-ठीक पता ळगनेपर, उनके इस कार्यके विरुद्ध कानूनी कार्यवाही की जा सकती है। 
“कल्याण? तथा गीताप्रेसके सभी प्रेमी ग्राहको तथा योताग्रेखके प्रति प्रेम रखनेवाळे न्यायप्रिय कृपाळु 
सञ्जनासे निवेदन है कि वे इस प्रकारका अनुचित कार्य करनेवाले प्रेसका पता लगाकर हमें सूचना देनेकी 
कृपा करेंगे जिससे कि इस गेरकानूनो अनधिकार चेष्टाके विरुद्ध आवश्यक कार्यवाही की जा सके । 

सभी पुस्तकविक्रेताओसे हमारा अनुरोध है कि वे नतो उस प्रेसमे छपी पुस्त कको स्टाकमें रखे और न 
उन्हे वेचे ही; क्योंकि जाली पुस्तकोंका रखना-वेचना भी कानूनी अपराध तथा नेतिक पतन है । वर॑ ऐसी 
पुस्तके कोई उनके द्वारा विकवाना चाहे तो वे तुरंत उसके नामःपते सहित हमें सूचना देनेकी कृपा करे । 
i इन जाली पुस्तकोंमें कागज खराव हे तथा छपाई भी रही है। गीताप्रेसके नामपर ऐसी पुस्तकोंका 


र पी + 4 


बेचना गीताप्रेसको वदनाम करनेके साथ हो खार्थ-साधनाका अनुचित प्रयत्न है जो तत्काल बंद होना 
~ ~ ~ SNES ie ~ ~ w नैर 

॥। . चाहिये । हमारा प्रेमी ग्राहकोसे निवेदन हैं कि चे पुस्तक खरीदनेसे पहले अच्छी तरह देख ळे ओ 
| जाली पुस्तकोंको न खरीदें । अ 


अ र अ 
लीन अमुक, | श्रीराधा-माधवचिन्तन 
( लेखक--श्रीहनुमानप्रसादजी पोद्दार ) 
सचित्र, सजिल्द, पृष्ठ ७७६, मूल्य ५-०० डाकखच १.६५ 

इसमें श्रीराधा-माधवका महत्त्व-खरूप-तत्त्व, श्रीराधाकृष्णकी अभिन्नता, श्रोराधाकी दिव्य प्रेमसाधना, 
। श्रीराधाके परम भावकी कई दिव्य झाँकियाँ, श्रीकृष्णके पूर्णव्रह्म भगवान्‌ होनेका निरूपण; श्रीराधाके प्रति 
भगवान्‌ श्रीकृष्णका तत्त्वोपदेश, भगवत्प्रेमका खरूप तथा उसकी प्राप्तिके सुलभ साधन, इयामको रिझानेके 
उपाय, प्रेमतत्त्व, युगळतत्त्व आदि अनेक आध्यात्मिक पवित्र प्रेम-सम्बन्धी खुन्दर विवेचन है । 

श्रीजेमिनीय-अश्वमेधपर्व, मल शलोक हिंदी अनुवादमहित 

सचित्र, संजिल्द, पृष्ठ 2०८, बड़ा साइज) मूल्य ६.०० डाकखचे १.७० 
इसमें भगवान्‌ व्यासक्रे शिष्य महर्षि जैमिनिजोके द्वारा परीक्षित-पुत्र जनमेजयके प्रति उपदिष्ट, श्रीकृष्ण- 
कालीन भक्त राजाओंके मङ्गल चरित्रोंका वर्णन, परमभक्त राजा युवनाश्व, राजकुमार प्रवीर, नोलध्वज, 
भक्त सुधन्वा, सुस्थ, ब्रषकेतु, राजा हंसध्वज, व वाहन नागकन्या उलूपी, कुश-लवोपाख्यान, अजुनका 
दिरहछेर और भगवानकी कृपासे शिरका पुनः रणभूमिमे वापस आना, राजा युधिएिरका अश्वमेघयज्ञ, यज्ञ- 
की समाप्तिपर खर्ण-नकुछका आना आदि अनेक विषयोका वड़ा ही सुन्दरः कल्याणप्रद ऐतिहासिक वर्णन है 


पे ८ क री, ८४८ 

सनत्सुजातीय शाङ्करभाष्य, मूल शलोक, श्रीशांकराचायकृत भाष्य और हिंदी-अनुवाद 

* सचित्र, सजिल्द, पृष्ठ १३०, मूल्य २-५० डाकखचे १.२५ - 
इसमें अमरत्वके विभिन्न रूप, अप्रमाद ही अमरत्व है, वास्तविक मृत्यु प्रमाद है, देहासक्ति पंततका 
हेतु है, विषयी जीवोके जीवनकी व्यथेता, सत्युनाशका उपाय, जोवछष्टि अनादि और मायिक हे, धम और 
अधर्मे कौन किसका घातक हे, ज्ञानीका आचरणं, आत्माको दुता, अपूढ् चारा निन्दा, आत्मशानीकी 

शोकरहित स्थिति आदि अनेक आत्मज्ञान करनेवाले साधनका विवेचन है । Fe 

तीनों पुस्तके एक साथ मॅगनेवाले खञ्ज डाकखचेलहित सिफ १५.०० रुपये मात्र भे जकर संगवा ळे । 
60 : व्यत्रस्थापकत--मीताप्रेस, पो० .गीताग्रेस ( गोरखपुर ) 

व... 
श्रीजयदयाळजी गोयन्दकाद्वारा लिखित तीन पुस्तक प्रकाशित हा गयी ! 
,  ब्रह्मचय ओर संध्या-गायत्री 


आकार २०५३०--१६ पेजी, पृष्ठ संख्या ५८, मूल्य २० पेसा, डाकवच ९० पला । 

वर्तमान धर्मेविरोधी वातावरण तथा धर्महीन शिक्षा आदि कारणांस लोग ब्रह्मचयक महत्त्वको 
भूलकर यथेच्छाचारी वने जा रहे हैं और द्विजातिके लोग भा संध्योपासना तथा गायत्रीजप आदि अनिवार्य 
रूपसे आवश्यक नित्यक्रम परित्याग कर पतित इए जा रहे हैं? पसी दुशस्थातिम (कसा अशम रक्षा हो 
इसी उद्देश्यसे 'त्रह्मचर्य और संध्या-गायत्री'पर परम श्रद्धेय ब्रळीन श्रीजयदयांलजी गोयन्दकाके लेखोंका 
संग्रह इस छेटी-सी पुस्तिकाके रूपमै प्रकाशित किया जा रहा है। पाठक इससे स्वय लाभ उठावे तथा 
ढसरोमै इन भावोके प्रचारके लिये प्रयास कर-यह नग्न निवदन ह । 


भारतीय सस्कात तथा शाखाम नारी-धमं 


आकार २०१८३०--१८ पेजी, पृष्ठ-संख्या ४४५ मूल्य १५ पस, डाकखच १० पेसा । 

परम श्रद्धेय ब्रह्मलीन श्रीजयद्यालजी गोयन्दकाने समय-समयपर विच्च विषयापर जा लेख लेख 
हैं, वे बड़े ही कल्याणकारी हैं। उनमेसे वहुत-से निवन्ध कई अन्‍न्थांक रूपस प्रकाशत हो चुके हैं आर 
उनसे ळोगांम सद्भावाका प्रसार अनवरत हा रहा है। कई महानुभावोका सदासे ही यह सदाग्रह' रहा 
है कि एक-एक विषयपर प्रकाश डालनेवाले श्रीगोयन्दकाजीक ळेखांको छोरॉ-छोरा पुस्तकाआके रूपमे 
प्रकाशित किया जाय; जिससे जनसाधारण उक्त विषयपर उनके विचार जानकर तदनुसार सत्पथपर 
अग्रसर हो सक । ऐसा कुछ पुस्तिकाए प्रकाशित हो चुकी हैं। यह “भारतीय संस्कृति तथा शास्त्रांमे 
नारी-धर्म' भी वैसा ही एक प्रयास है । इससे आशा हे कि सुधारके नामपर विनाशके पथकी ओर 
छलचायी आँखांसे देखनेवाली हमारी भारतीय देवियांमेसे कुछ तो अवश्य ही अपने गौरवमय स्वरूप तथा 
कतब्यका स्मरण करके अपने खरूपका रक्षा करनेमे समर्थ होगी ।--भगवान्‌ सबका सद्वुद्धि प्रदान करे । 


तान आदश दावया 
आकार २०५३०--१६ पेजी, पृष्ठ-संख्या २२, मूल्य १२ पैसा, डाकखर्च १० पैसा। 
इसमें परम श्रद्धेय ब्रह्मलीन श्रीजयदयाळजी गोयन्दकाने देवी कुन्ती, देवी द्रौपदी और देवी गान्धारी- 
इन तीन आदर्श भारतीय देवियोंके उच्च चरित्रोपर कुछ विचार प्रकट किये है । हमारी भारतीय नारियाँ इन 
देवियोंके आदर्श गुणों तथा आचारांसे शिक्षा ग्रहणकर अपने कर्तव्यपथपर अग्रसर हों, इसी उल 

श्रीगीता-रामायण-प्रचार-सङ्घके सदस्याँसे निवेदन 

इस संस्थाके द्वारा श्रीगीताके ५ प्रकारके और श्रीरामायणके ३ प्रकारके सदस्य बनाकर श्रीगीता और श्री 
रामायणके अध्ययन एवं उपासना करनेके डिये प्रेरणा की जाती है | अपने सदस्याँको सालभरमें एक बार सूचना-कार्ड 
भेजकर यह पूछा जाता हे कि आपका पाठ चाळू दै या नहीं ! यदि किसी कारणवश पाठ बंद हो गया हो तो फिरसे 
चाळ, करनेकी प्रार्थना की जाती है| कई हजार सद्स्योने अभीतक उत्तर नहों भेजा है | अतः पुनः प्रार्थना है क्रि जिन 
सदरस्योने अभीतक उत्तर नहीं दिया है? वे शीघ्र उत्तर देनेकी कृपा करें ताकि उनके नामके सामने “पाठ चाळू?का चिह्न 
लगाया जा सके | साथ ही वे अपनी सदस्य-संख्या भी पत्रमे अवश्य लिखनेकी कृपा करें । 

प्रत्येक सदस्यसे यह भी प्राथना दै कि वे कम-से-कम दो-दो नये सदस्य और बनानेकी कृपा करें | जिनके पास 
दृसराको सदस्य बनानेके लिये आवेदनपत्र भेजे जाते हैं; उनमेंसे कई सदस्य दुबारा अपने ही नामसे कार्ड भरकर भेज 
देते दश किंठ इससे कोई लाम नहों । उनको दूसरे सजनसे ही आवेदन-पत्र भरबाकर भेजना चाहिये । 

विशेष जानकारी एवं नये सदस्य बनमेके लिये आवेदन-पत्र निम्न पतेपर लिखकर मँगवा सकते हैं--- 
मन्त्री--श्रीगीता-रामायण-प्रचार-सरङ्घ, गीताभवन, पो० स्व 

